
Įvadas 


ė vienas gimdytojas neatsikelia ryte, ketindamas padaryti 

savo vaiko gyvenimą nelaimingą. Nė viena motina nesako 
sau: ,„Šiandien aš priekaištausiu, priekabiausiu ir žeminsiu 
savo vaiką kiekviena proga". Priešingai. Ryte daugelis motinų 
nutaria: „Šiandien bus taiki diena. Jokių raginimų, jokių 
ginčų, jokios kovos". Tačiau, nepaisant gerų ketinimų, 
nenorimas karas prasideda iš naujo. Vėl mes pastebime, kad 
sakome dalykus, kurių negalvojame, tonu, kurio nemėgstame. 

Visi tėvai nori, kad jų vaikai būtų saugūs ir laimingi. 
Niekas sąmoningai nesistengia padaryti savo vaiką baikštų, 
drovų, netaktišką, nepakenčiamą. Tačiau augdami daugelis 
vaikų įgyja nepageidaujamų bruožų, ima jaustis nesaugūs ir 
neišmoksta gerbti savęs nė kitų. Norime, kad vaikai būtų 
mandagūs, o jie yra šiurkštūs, norime, kad jie būtų tvarkingį, 
o jie netvarkingi, norime, kad jie pasitikėtų savimi, o jie 
jaučiasi nesaugūs, norime, kad jie būtų laimingi, bet jie tokie 
nėra. 

Šios knygos tikslas yra padėti tėvams nustatyti savo tikslus 
santykiuose su vaikais ir pasiūlyti metodus šiems tikslams 
pasiekti. Tėvai susiduria su konkrečiomis problemomis, kurias 

reikia spręsti konkrečiai; jiems nepadeda tokie patarimai- 
klišės, kaip: ,,Labiau mylėkite savo vaiką", ,,Rodykite jam 
daugiau dėmesio", ,„Skirkite jam daugiau laiko". 
Paskutinius penkiolika metų autorius dirbo su vaikų 
tėvais ir pačiais vaikais tiek individualiai, tiek grupėmis, kaip 
konsultantas ir psichoterapeutas. Knyga yra šios patirties 
vaisius. Tai praktinis vadovėlis: jame pateikiami konkretūs 
pasiūlymai ir pageidaujami sprendimai įveikiant psicho- 
logines problemas, su kuriomis susiduria visi tėvai. Nors 
knygoje teikiami konkretūs patarimai, taip pat išdėstomi ir 
pagrindiniai principai, kuriais turėtų vadovautis tėvai, kad 
gyvendami su vaikais išlaikytų abipusę pagarbą ir orumą. 


Padėkos 


E“ dėkingas savo draugams ir kolegoms, kurie perskaitė 
rankraštį ir prisidėjo patarimais ir kritika: dr. Ralphui 
Dregeriui, Sue Zohar Desheh, Bea Livingston, dr. Arthurui 
Orgeliui, Patriciai ir Howardui Pearlams, Angelai Podkameni 
ir Rosalind Wiener. Ypač dėkoju Bettei Kaufman už pagalbą 
ir padrąsinimą ir dr. Stanley Spiegeliui už jo pagalbą 
pradedant knygą. Galiausiai reiškiu kuo didžiausią 
dėkingumą visiems tėvams, kurie dalijosi su manimi savo 
jausmais ir patyrimu. 


Haim G. Ginott 

1 SKYRIUS 


Kalbėjimasis su vaikais 


VAIKŲ KLAUSIMAI: SLAPTOS PRASMĖS 


Kalbėjimasis su vaikais - tai ypatingas menas, turintis savas 
taisykles ir prasmes. Vaikai bendraudami retai būna naivūs. 
Jų žodžiai dažnai būna užkoduoti ir juos reikia iššifruoti. 

Dešimtmetis Endis paklausė savo tėvo: ,, Kiek Harleme 
yra pamestų vaikų?“ 

Tėvas, chemikas ir intelektualas, apsidžiaugė, kad sūnus 
domisi socialinėmis problemomis. Jis perskaitė sūnui šia tema 
išsamią paskaitą ir paieškojo tikslių skaičių. Bet Endis liko 
nepatenkintas ir toliau klausinėjo ta pačia tema: ,,Kiek yra 
pamestų vaikų Niujorke? Jungtinėse Valstijose? Europoje'? 
Pasaulyje?" 2 

Pagaliau tėvas suprato, kad sūnui rūpi ne socialinė, bet 
asmeninė problema. Jo klausimai kilo ne tiek iš užuojautos 
pamestiems vaikams, kiek iš baimės pačiam būti pamestam. 
Jam reikėjo ne skaičių, rodančių, kiek yra paliktų vaikų, bet 
patvirtinimo, kad jis pats nebus paliktas. 

Penkiametis Briusas, pirmą kartą atvestas į darželį ir 

motinai dar tebesant šalia, apžvelgė kabančius ant sienų 
piešinius ir garsiai paklausė: ,,Kas nupaišė šituos bjaurius 
piešinius?“ Motina labai sutriko. Ji nepritariamai pažiūrėjo į 
sūnų ir paskubėjo pasakyti: ,,Negražu vadinti tokius Žavius 
piešinius bjauriais“". 

Auklėtoja, kuri suprato klausimo prasmę, nusišypsojo ir 
pasakė: „Čia nebūtina piešti gražiai. Tu gali piešti prastus 
piešinius, jeigu nori". Briusas plačiai nusišypsojo, nes gavo 
atsakymą į slaptą savo klausimą: ,,Kas būna, jeigu berniukas 
taip gerai nepiešia?" 

Tada Briusas parodė sulaužytą šautuvą ir lyg teisuolis 
paklausė: ,,Kas sulaužė šitą šautuvą?" Motina atsakė: ,„Argi 
svarbu, kas sulaužė. Juk tu vis tiek čia nieko nepažįsti". 

Briuso iš tiesų nedomino vardai. Jam tik rūpėjo sužinoti, 
kas nutinka vaikams, kurie sulaužo žaislus. Suprasdama 
klausimą, auklėtoja atsakė atitinkamai: ,,Žaislai yra tam, kad 
su jais būtų Žaidžiama. Kartais jie sulūžta. Tai pasitaiko". 

Briusas atrodė patenkintas. Klausdamas jis gavo sau 
būtiną informaciją: ,,Šis suaugęs žmogus yra gana malonus. 
Ji nesupyksta net tuomet, kai piešinys išeina negražus ar 
žaislas sulūžta. Man nėra ko bijoti. Čia saugu pasilikti". 
Briusas sumurmėjo motinai: ,,Viso gero" ir nuėjo pas 
auklėtoją, pradėdamas savo pirmąją dieną darželyje. 

Dvylikametė Kerol buvo kaip nesava ir vos neverkė. Jos 
mylima pusseserė, praleidusi vasarą su Kerol, ruošėsi grįžti 
namo. 

Kerol (su ašaromis akyse): Suzė ruošiasi išvažiuoti. Aš 
vėl liksiu visai viena. 

Motina. Tu susirasi kitą draugę. 

Kerol. Aš būsiu labai vieniša. 

Motina.Tau tai greitai praeis. 

Kerol. O, mama! (pravirksta). 

Motina. Tau jau dvylika metų, o vis dar verki kaip mažas 
vaikas. 

Kerol pažvelgė į motiną nevilties kupinomis akimis ir 
išbėgo į savo kambarį, užtrenkdama paskui save duris. 

Šis epizodas galėjo baigtis ir labiau vykusiai. Vaiko 
jausmus reikia vertinti rimtai, net jei pati situacija nėra labai 
rimta. Motinai šis vasaros išsiskyrimas galėjo atrodyti per 
menka priežastis ašaroms, bet jos atsakymas neturėjo stokoti 
užuojautos. Motina galėjo pasakyti sau pačiai: ,,Kerol kenčia. 
Labiausiai aš jai padėsiu parodydama, kad suprantu, dėl ko 
ji sielvartauja". Savo dukrai ji galėjo pasakyti vieną kurį arba 
ir visus sakinius: 

„„Be Suzės bus liūdna". 

„Tau jos jau dabar trūksta". 

„„Sunku būti atskirai, taip pripratus visą laiką būti kartu". 

„Be Suzės namai tau tikriausiai atrodys gana tušti". 

Tokie atsakymai sukuria intymumą tarp tėvų ir vaiko. 
Kai vaikas jaučiasi suprastas, jo vienišumas ir skausmas 
sumažėja, nes šie jo jausmai atjaučiami, o vaiko meilė tėvams 
sustiprėja, nes jie supranta jį. Tėvų užuojauta vaikui yra 

emocinis tvarstis ant jo skaudamo „aš“. 


BERGŽDI DIALOGAI 


Tėvus trikdo pokalbiai su vaikais, kurie niekur neveda, kaip 
matyti iš šio klasikinio pavyzdžio: ,,Kur tu buvai?" „Išėjęs.“ ,,Ką 
darei?" „Nieko.“ Tėvai, norėdami išsiaiškinti, greitai įsitikina, 
kad tam gali prireikti labai daug jėgų. Kaip sakė viena motina: 
„Aš iki pamėlynavimo stengiuosi išsiaiškinti su savo vaiku, bet 
jis nesiklauso manęs. Jis girdi mane tik tada, kai šaukiu". 

Vaikai dažnai vengia pokalbių su savo tėvais. Jie vengia 
pamokymų, ilgų kalbų, kritikos. Jiems atrodo, kad tėvai kalba 
pernelyg daug. Aštuonmetis Deividas sako motinai: ,, Kodėl, 
vos aš tavęs ko nors paklausiu, tu man taip ilgai kalbi?" Savo 
draugams jis pasiguodžia: ,,Aš nieko nepasakoju mamai. Jei 
pradėčiau su ja šnekėtis, man neliktų laiko žaidimams". 

Atidus stebėtojas, girdėdamas pokalbį tarp gimdytojo ir 
vaiko, nustebtų: kaip mažai kiekvienas klausosi kito! Pokalbis 
atrodo kaip du monologai, kurių vieną sudaro kritika ir 
instrukcijos, o kitą — prieštaravimai ir teisinimasis. Tokio 

„bendravimo“ tragizmą sudaro ne meilės, bet pagarbos, ne 
intelekto, bet įgūdžių stoka. 

Mūsų įprastinė kalba netinka prasmingam bendravimui 
su vaikais. Norėdami suartėti su savo vaikais ir sumažinti 
tėvišką nerimą, mes turime naujai bendrauti su vaikais, 
įskaitant ir naujus kalbėjimo su jais būdus. 


NAUJAS BENDRAVIMO BŪDAS 


Naujas bendravimo su vaiku kodeksas grindžiamas 
pagarba ir įgūdžiais. Būtina: a) kad tėvų žodžiai nežeistų nei 
vaiko, nei jų pačių savigarbos, b) kad supratimą išreiškiantys 
teiginiai būtų pasakomi prieš patarimus ar nurodymus. 

Devynerių metų Erikas grįžo namo labai piktas. Jo klasė 
buvo suplanavusi išvyką į gamtą, tačiau ėmė lyti. Motina 
nutarė šįkart kalbėtis kitaip. Ji atsisakė tų klišių, kurios 
anksčiau tik pablogindavo padėtį: ,,Jeigu jaudinsiesi dėl 
lietaus sugadintos išvykos, geriau nebus". ,,Bus kitų dienų, 
tinkamų iškyloms." ,,Lyja ne dėl mano kaltės, pats Žinai, tai 
kodėl tu pyksti ant manęs?" 

Ji pasakė pati sau: ,,Mano sūnus labai sielojasi dėl 
neįvykusios išvykos. Jo lūkesčiai apvilti. Jis dalijasi su 
manimi savuoju nusivylimu, rodydamas man savo pyktį. Jis 
turi teisę taip jaustis. Labiausiai aš jam padėsiu, suprasdama 
ir gerbdama jo jausmus". Erikui ji pasakė: 

Motina. Tu atrodai labai nusiminęs. 

Erikas. Taip. 

Motina. Tu labai laukei šios iškylos. 

Erikas. Žinoma, laukiau. 

Motina. Tu viską suruošei, bet tas nelemtas lietus! 

Erikas. Taip, būtent taip. 

Įsivyravo trumpa tyla, paskui Erikas ištarė: ,,Na, tiek to, 
bus kitų dienų". Pyktis, regis, praėjo, ir likusią dienos dalį 
Erikas buvo visai draugiškas. Paprastai, kai Erikas grįždavo 
namo piktas, visi namiškiai prarasdavo ramybę. Jis anksčiau 
ar vėliau išprovokuodavo kiekvieną šeimos narį. Ramybė 

sugrįždavo tik tada, kai jis pagaliau vėlai vakare užmigdavo. 

Kuo ypatingas šis metodas? Kuo jis yra geras? 

Kai vaikas užvaldytas stiprių jausmų, jis negali nieko 
klausytis. Jis negali priimti nei patarimo, nei paaiškinimo, nei 
konstruktyvios kritikos. Jis nori, kad mes suprastume jį. Jis 
nori, kad suprastume, kas tą akimirką vyksta jo viduje. Be to, 
jis nori būti suprastas, iki galo neatskleisdamas visko, ką 
išgyvena. Tai yra žaidimas, kuriame vaikas atskleidžia tik mažą 
dalį to, ką jaučia, norėdamas, kad mes atspėtume visa kita. 

Kai vaikas sako mums: ,,Mokytojas man sudavė“, mes 
neturime klausinėti jo apie įvykio detales. Taip pat neturime 
jam sakyti: ,,Ką tu padarei, kad nusipelnei to? Jei mokytojas 
tau sudavė, tu turėjai būti ką nors padaręs. Ką tu padarei?" 
Netgi neturėtume sakyti: ,,(O, man labai gaila". Mes turime 
parodyti jam, kad suprantame jo skausmą, susijaudinimą ir 
keršto jausmus. Kaip mums sužinoti, ką jis jaučia? Mes 
žiūrime į jį ir klausomės jo, be to, remiamės savo pačių 
emociniu patyrimu. Mes žinome, kaip turi jaustis vaikas, kai 
yra pažeminamas bendraamžių akivaizdoje. Mes taip 
parenkame savo žodžius, kad vaikas sužinotų, jog 
suprantame, ką jam teko išgyventi. Gali tikti bet kuris iš šių 
pasakymų: 

„Tai turėjo tave be galo sutrikdyti". 

„, Tai turėjo įsiutinti tave". 

„Tą akimirką tu tikriausiai nekentei savo mokytojo". 

„Tai turėjo labai užgauti tave". | 

„Tau šiandien buvo labai negera". 

Stiprūs vaiko jausmai neišnyksta, pasakius jam: 
„Negražu taip jaustis" arba stengiantis jį įtikinti, kad „nėra 
jokių priežasčių taip jaustis“. Stiprūs jausmai varomi šalin 
neišnyksta; jie sumažėja ir praranda savo aštrumą tada, kai 
klausantysis atjausdamas ir suprasdamas juos pripažįsta. 

Šis teiginys tinka ne tik vaikams, bet ir suaugusiems. Tai 
patvirtina ši tėvų diskusijų grupėje vykusio pokalbio ištrauka": 
* Haim G. Ginott. Group Psychotherapy with Children. New York: McGraw-Hill 
Book Co., 1961, p.180—182. 

Vadovas: Įsivaizduokite, kad dabar yra vienas iš tų rytų, 
kai atrodo, kad viskas nesiseka. Telefonas skamba, kūdikis 
verkia, ir net nepastebite, kaip sudega kepinama duonos 
riekutė. Jūsų vyras pažvelgia į skrudintuvą ir sako: ,,O 
Viešpatie! Kada tu išmoksi pakepinti duonos riekutę?!" Kaip 
jūs reaguotumėte? 

Misis A. Aš šveisčiau duonos riekę jam į veidą! 

Misis B. Aš pasakyčiau: ,„Pasikepink savo prakeiktą 
duoną pats!" 

Misis C. Aš būčiau labai įžeista ir pajėgčiau tik verkti. 

Vadovas. Kokius jausmus vyrui jumyse sukeltų jo 
žodžiai? 

Motinos. Pyktį, neapykantą, apmaudą. 

Vadovas. Ar jums būtų lengva pakepinti kitą duonos 
riekutę? 

Misis A. Tik jei galėčiau įdėti į ją nuodų! 

Vadovas. O ar lengva būtų sutvarkyti namus, jam išėjus 
į darbą? 

Misis A. Ne, visa diena būtų sugadinta. 

Vadovas. Įsivaizduokime tą pačią situaciją: duonos riekė 
sudega, bet jūsų vyras, nekreipdamas į tai dėmesio, sako: 
„„Na, mieloji, tau šis rytas sunkus - kūdikis, telefonas, o dabar 
dar ir skrebutis". 

Misis A. Aš numirčiau iš nuostabos, jeigu mano vyras 
man tai pasakytų! 

Misis B. Aš jausčiausi nuostabiai! 

Misis C. Aš pasijusčiau taip puikiai, kad apkabinčiau jį 
ir pabučiuočiau. 

Vadovas. Kodėl? Juk kūdikis vis dar verkia, o duona 
tebėra sudegusi. 

Motinos. Tai būtų nesvarbu. 

Vadovas. O kas būtų svarbu? 

Misis B. Mes visada dėkingi tam, kuris mūsų nekritikuo- 
ja - už tai, kad jis yra su mumis, o ne prieš mus. 

Vadovas. O ar sunku būtų sutvarkyti namus, vyrui išėjus 
į darbą? 

Misis C. Ne! Aš padaryčiau tai dainuodama. 

Vadovas. O dabar papasakosiu apie trečio tipo vyrą. Jis 
pažvelgia į sudegusią riekę ir sako: „Leisk man, brangioji, 
tau parodyti, kaip pakepinti duoną". 

Misis A. O, ne! Jis dar blogesnis už pirmąjį. Jis priverčia 
tave jaustis kvaile. 

Vadovas. Dabar pasvarstykime, ar šie trys skirtingi elgesio, 
sudegus duonai, būdai netinka ir mūsų elgesiui su vaikais. 

Misis A. Aš suprantu, kur jūs kreipiate. Aš visada sakau 
savo vaikui: ,,Tu esi pakankamai didelis Žinoti šitai, 
pakankamai didelis suprasti tai". Tai turi sukelti jam įniršį. 
Paprastai taip ir būna. 

Misis B. Aš visada sakau savo sūnui: ,,Leisk man, 
brangusis, tau parodyti, kaip šitai arba tai padaryti". 

Misis C. Aš taip įpratau kritikuoti, kad tai man išeina 
savaime. Aš kalbu lygiai tais pačiais žodžiais, kuriuos prieš 
mane vartojo mano motina, kai buvau maža. Ir aš nekenčiau 
jos už tai. Aš niekada nieko gerai nepadarydavau, ir ji visada 
priversdavo mane viską daryti iš naujo. 

Vadovas. O dabar jūs matote, kad pati tokiais pat žodžiais 
kalbate su dukra? 

Misis C. Taip. Man tai visai nepatinka - taip elgdamasi, 
aš pati sau nepatinku. 

Vadovas. Ar norėtumėte išmokti tinkamiau kalbėtis su 
savo vaikais? 

Misis C. Taip, žinoma, noriu! 

Vadovas. Pagalvokime, ko galime išmokti iš šios 
sudegusios duonos riekės istorijos. Kas gi padėjo pakeisti 
sugižusius jausmus meilės jausmais? 

Misis B. Tai, kad kažkas tave suprato. 

Misis C. Nekaltindamas tavęs. 

Misis A. Ir nesakydamas tau, kaip ištaisyti padėtį. 

Ši ištrauka parodo žodžių galią sukelti priešiškumą arba 
gerus jausmus. Istorijos moralas toks: mūsų reakcijos 
(Žodžiai ir jausmai) gali lemti žymius mūsų namų atmosferos 
skirtumus. 


19 


KELI POKALBIO PRINCIPAI 


Nuo įvykio prie santykio. Kai vaikas pasakoja arba klausia 
apie įvykį, dažnai geriau reaguoti ne į patį įvykį, bel į 
pasireiškiantį jame santykį. 

Šešiametė Flora skundėsi, kad „dabar“ ji gaunanti mažiau 
dovanų už savo brolį. Motina neprieštaravo jai. Ji taip pat 
neaiškino, kad brolis vyresnis, todėl nusipelnė daugiau. 
Nežadėjo, kad ištaisys neteisybę. Ji žinojo, kad vaikai labiau 
jaudinasi dėl savo santykių su tėvais, o ne dėl dovanų dydžio 
ar skaičiaus. Todėl motina pasakė: „Tu taip pat norėtum gauti 
daugiau dovanų?" Nieko nepridurdama, motina apkabino 
dukrą, ir ši atsakė nustebimo ir pasitenkinimo šypsniu. Taip 
baigėsi pokalbis, kuris galėjo virsti nesibaigiančiu ginču. 

Nuo įvykio prie jausmų. Kai vaikas pasakoja įvykį, kartais 
naudinga reaguoti ne į patį įvykį, bet į su juo susijusius 
jausmus. Septynmetė Glorija grįžo namo susijaudinusi. Ji 
papasakojo motinai, kaip jos draugė Dorė buvo nustumta 
nuo šaligatvio į pilną lietaus vandens griovį. Užuot klausinėjusi 
įvykio detalių, motina reagavo į dukters jausmus. Ji pasakė: 

„Tai turėjo tave sujaudinti". 

„,„Tu supykai ant tai padariusių berniukų". 

„Tu lig šiol ant jų tebepyksti". 

Į šiuos motinos žodžius Glorija reagavo tvirtu ,,Taip!“ 
Motinai paklausus: ,,Tu bijai, kad jie tą pat gali padaryti ir 
tau?", Glorija ryžtingai atsakė: ,,Tegul tik pamėgina, aš 
nusitempčiau juos su savimi. Tai bent būtų purslų!" Ir ji ėmė 
juoktis iš jos vaizduotėje iškilusio vaizdo. Tai buvo laiminga 
pabaiga pokalbio, galėjusio tapti pamokslu, kupinu beverčių 
patarimų apie savigynos metodus. 

Kai vaikas parėjęs namo ima skųstis draugais, mokytoju 
ar savo gyvenimu, geriausia reaguoti į jo jausmų toną, bet ne 
mėginti išsiaiškinti faktus ar įsitikinti jų tikrumu. 

Dešimtmetis Haroldas parėjo viskuo nepatenkintas. 

Haroldas. Koks pasigailėtinas gyvenimas! Mokytoja 
apšaukė mane melagiu vien už tai, kad pasakiau, jog pamiršau 

namų darbus. Be to, ji rėkė. O Dieve, kaip ji rėkė! Ji pasakė, 
kad parašys tau raštelį. 

Motina. Tau ši diena buvo sunki. 

Haroldas. Galėtum dar kartą tai pasakyti. 

Motina. Tu turėjai be galo sutrikti, pavadintas melagių 
visos klasės akivaizdoje. 

Haroldas. Žinoma, taip ir buvo. 

Motina. Galiu lažintis, kad tu tylomis jai kai ko palinkėjai! 

Haroldas. O, taip! Bet iš kur tu Žinai? 

Motina. Paprastai mes taip darome, kai kas nors mus 
užgauna. 

Haroldas. Tai padeda. 

Nuo bendrų dalykų prie konkrečių. Kai vaikas pasako 
ką nors apie save, dažnai geriau reaguoti ne pritarimu ar 
nepritarimu, bet konkrečiais teiginiais, atskleidžiančiais 
vaikui didesnį supratimą, nei jis tikisi. 

Kai vaikas sako: ,,Man nesiseka aritmetika", maža naudos 
bus pasakius jam: ,,Taip, tavo pažymiai yra gana prasti". Taip 
pat neverta ginčyti jo nuomonę ar duoti jam pigų patarimą: 
„Jeigu daugiau mokytumeisi, tau labiau sektųsi". Tokia 
neapgalvota pagalba tik žeidžia jo savigarbą, o primygtinė 
pamoka sumažina jo pasitikėjimą savimi. 

Jo teiginys ,,Man nesiseka aritmetika" gali būti sutiktas 
nuoširdžiai ir su supratimu. Čia tiktų bet kuris iš toliau 
pateikiamų pavyzdžių: 

„„Aritmetika nėra lengvas mokslas“. 

„Kai kuriuos klausimus iš tiesų labai sunku suprasti". 

„„Mokytojas kritikuodamas nepalengvina mokymosi". 

„„Jis priverčia tave pasijusti kvailiu". 

„Kertu lažybų, kad tu negali sulaukti pamokos galo". 

„Kai pamoka pasibaigia, tu pasijunti geriau". 

„Atėjus egzaminų metui, bus gan nelengva". 

„Tu tikriausiai jaudiniesi, kad gali gauti nepatenkinamą 
pažymį". 

„„..jaudiniesi dėl to, ką mes galime apie tave pagalvoti". 

„,-..jaudiniesi, kad mes galime būti nepatenkinti. 


21 


„„Mes suprantame, kad kai kurie dalykai nėra lengvi". 

„„Mes tikime, kad tu padarysi viską, ką gali". 

Dvylikametis berniukas papasakojo, kad vos ,, nenumirė", 
tėvui reagavus taip suprantančiai, kai jis parodė savo pažymių 
knygutę. Jo vidinė reakcija buvo tokia: ,,Aš turiu gyventi taip, 
kad pateisinčiau tėvo pasitikėjimą manimi". 

Retkarčiais beveik kiekvienas gimdytojas girdi savo 
sūnaus ar dukters pareiškimą: ,,Aš esu kvailas (-a)“. 
Žinodamas, kad jo vaikas negali būti kvailas, gimdytojas puola 
jį įtikinėti, jog jis yra sumanus. 


Sūnus. 
Tėvas. 
Sūnus. 
Tėvas. 
stovykloje. 
Sūnus. 
Tėvas. 
Sūnus. 
Tėvas. 
Sūnus. 


pažymiai. 


Tėvas. 
Sūnus. 


Aš esu kvailas. 

Tu nesi kvailas. 

Ne, aš esu. 

Tu nesi. Prisimink, koks sumanus tu buvai 
Vadovas tave laikė vienu gabiausių. 

Iš kur tu Žinai, ką jis manė? 

Jis pats man pasakė. 

Tai kodėl jis visą laiką vadino mane kvailiu? 

Jis tik juokavo. 

Aš esu kvailas, ir žinau tai. Pažiūrėk, kokie mano 


Tau tereikia daugiau pasimokyti. 
Aš jau daugiau mokausi, bet tai nepadeda. Aš 


neturiu smegenų. 


Tėvas. 


Tu esi protingas, aš Žinau. 


Sūnus. Aš esu kvailas, aš žinau. 
Tėvas (garsiai). Tu nesi kvailas! 
Sūnus. Esu! 


Tėvas. 


Tu nesi kvailas, kvaily! 


Kai vaikas sakosi esąs kvailas ar negražus, ar blogas, 


kad ir ką mes sakytume ar darytume, niekas akimirksniu 
nepakeis jo savivaizdžio. Įsišaknijusi asmens nuomonė apie 
save priešinasi tiesioginėms pastangoms ją pakeisti. Kaip 
pasakė vienas vaikas savo tėvui: ,,Aš žinau, tėti, kad nori 
man gero, bet aš nesu toks kvailas, kad patikėčiau tavo 
žodžiais apie mano protingumą'. 

Kada vaikas išsako neigiamą požiūrį į save, mūsų 
prieštaravimai ir protestai mažai jam padeda. Jie tik skatina 
garsiau reikšti savo įsitikinimą. Geriausia pagalba vaikui — 
parodyti, kad mes suprantame ne tik bendrą jo požiūrį, bet 
ir konkrečius iš to išplaukiančius jausmus. 

Sūnus. Aš esu kvailas. 

Tėvas (rimtai). Ar tu tikrai taip jautiesi? Tu nelaikai savęs 
protingu? 

Sūnus. Taip. 

Tėvas. Tad tu dėl to labai jaudiniesi? 

Sūnus. Aha. 

Tėvas. Mokykloje tu turėtum didžiąją laiko dalį jausti baimę, 

„.„kad tau nepasiseks. 
„.„kad gausi blogą pažymį. 

Kai mokytojas pakviečia tave atsakinėti, tu pasimeti. 

Net jeigu Žinai atsakymą, tau nepavyksta deramai atsakyti. 

Tu bijai, kad tavo žodžiai atrodys kvaili 

„ir mokytojas kritikuos tave. 
...ir vaikai juoksis iš tavęs. 

Taigi dažniausiai tu nieko nepasakai. Tikriausiai 
prisimeni tuos atvejus, kai, tau ką nors pasakius, jie iš tavęs 
juokdavosi. Tai darydavo tave kvailiu tavo paties akyse. Be 
to, įskaudindavo ir supykdydavo. (Čia vaikas gali papasakoti 
jums kai kuriuos savo išgyvenimus.) 

Tėvas. Klausyk, sūnau! Man tu atrodai puikus. Bet tu 
apie save manai kitaip. 

Toks pokalbis gali akimirksniu nepakeisti vaiko savi- 
vaizdžio, bet jis gali pasėti jame abejonės dėl savo menkaver- 
tiškumo sėklą. Vaikas gali pagalvoti: ,,Jei mano tėvas 
supranta mane ir laiko geru žmogumi, galbūt aš nesu toks 
niekam tikęs“. Tokio pokalbio sukuriamas artimumas gali 
paskatinti sūnų pamėginti pateisinti tėvo pasitikėjimą juo. 

Kai vaikas sako: ,,Man visada nesiseka", joks argumentas 
ar paaiškinimas nepakeis jo įsitikinimo. Kiekvienam mūsų 
pateiktam sėkmės pavyzdžiui jis pateiks dvi nesėkmių 
istorijas. Visa, ką galime padaryti, tai parodyti jam, kad gerai 

suprantame jo jausmus, verčiančius jį taip manyti: 

Sūnus. Man visada nesiseka. 

Motina. Tu tikrai taip jautiesi? 

Sūnus. Taip. 

Motina. Reiškia, žaisdamas tu galvoji: ,,Aš nelaimėsiu. 
Man nesiseka". 

Sūnus. Taip, būtent taip ir galvoju. 

„ Motina. Mokykloje, jeigu Žinai atsakymą, tu galvoji: 

„Siandien mokytoja nepakvies manęs atsakinėti". 

Sūnus. Taip. 

Motina. Bet jeigu neparuoši namų darbų, tu galvoji: 
„Siandien ji būtinai pakvies mane atsakinėti". 

Sūnus. Taip. 

Motina. Aš manau, kad tu gali pateikti man daug daugiau 
pavyzdžių. 

Sūnus. Žinoma... pavyzdžiui (vaikas pateikia pavyzdžių). 

Motina. Man įdomu, ką tu galvoji apie sėkmę. Kai atsitiks 
kas nors, ką tu laikai nesėkme arba net sėkme, ateik ir 
papasakok man. 

Toks pokalbis su vaiku nepakeis jo įsitikinimo bloga savo 
lemtimi. Tačiau jis gali parodyti vaikui, kaip jam pasisekė, 
kad jis turi tokius jį suprantančius tėvus. 


PRIEŠTARINGŲ JAUSMŲ IŠSAKYMAS 


Vaikai myli mus ir tuo pat metu piktinasi mumis. Jie 
jaučia dvilypius jausmus tėvams, mokytojams ir visiems 
asmenims, nuo kurių jie priklauso. Tačiau tėvams sunku 
susitaikyti su tokiu jausmų dvilypumu kaip gyvenimo faktu. 
Jie nemėgsta to savyje ir negali toleruoti savo vaikuose. 
Tėvams atrodo, kad nedera jausti dvilypius jausmus 
Žmonėms, ypač šeimos nariams. 

Tačiau mes galime išmokti priimti dvilypius savo ir savo 
vaikų jausmus. Kad nebūtų bereikalingų koniliktų, vaikai turi 
žinoti, kad tokie jausmai yra normalūs ir natūralūs. Mes 
galime išsklaidyti vaiko kaltės ir nerimo jausmus, 


24 


pripažindami ir įvardydami jo dvilypius jausmus: 

„Atrodo, tu jauti savo mokytojui dvilypį jausmą: tu ir 
mėgsti jį, ir jo nemėgsti". 

„„Savo vyresniam broliui tu jauti du jausmus: tu Žžaviesi 
juo, bet ir jam nepritari". 

„,Tu turi du norus: nori važiuoti į stovyklą, bet kartu nori 
pasilikti namuose". 

Ramus, nekritiškas jausmų dvilypumo konstatavimas 
vaikams naudingas, nes parodo jiems, kad ,„supainiotus“ jų 
jausmus įmanoma suprasti. Kaip pasakė vienas vaikas: ,,Jei 
mano painūs jausmai gali būti suprasti, jie nėra tokie jau 
painūs". Kita vertus, niekam tikę yra tokie teiginiai: 

„„Vaike, tu visai susipainiojai! Vieną minutę tu mėgsti savo 
draugą, kitą juo piktiniesi. Apsispręsk, ką iš tikro jam jauti, 
jei išvis tai sugebi". 

Išmanus Žmogus pasakys, kad ten, kur yra meilė, gali 
būti ir šiek tiek neapykantos; ten, kur yra žavėjimasis, gali 
būti ir šiek tiek pavydo; ten, kur yra atsidavimas, gali būti ir 
priešiškumo; kur yra pasisekimas, gali būti ir būgštavimo. 
Reikia didelės išminties suprasti, kad visi jausmai yra teisėti: 
ir teigiami, ir neigiami, ir prieštaringi. 

Nėra lengva pripažinti tokį požiūrį. Mūsų auklėjimas 
vaikystėje ir vėlesni mokymosi metai diegė mums priešingą 
požiūrį. Mes buvome mokomi, kad neigiami jausmai yra 
„„blogi" ir neturi būti jaučiami arba kad mes turėtume dėl jų 
jausti gėdą. Pagal naują, mokslišką požiūrį, tik realūs, bet ne 
įsivaizduojami veiksmai gali būti vertinami kaip ,„blogi“ arba 
„geri". Tik elgesys gali būti smerkiamas arba giriamas, bet 
ne jausmai. Nuosprendis jausmams ir vaizduotės cenzūra 
pažeistų tiek politinę laisvę, tiek psichinę sveikatą. 

Emocijos yra mūsų genetinio paveldo dalis. Žuvis plaukia, 
paukštis skrenda, o žmogus jaučia. Kartais mes būname 
laimingi, kartais - ne; tačiau kartais mes būtinai jaučiame 
pyktį ir baimę, liūdesį ir džiaugsmą, godulį ir kaltę, geismą 
ir panieką, žavėjimąsi ir pasibjaurėjimą. Nors negalime laisvai 
rinktis jausmų, kylančių mumyse, galime rinktis, kaip ir kada 

juos išreikšti, su sąlyga, kad žinome, kokie jie yra. Tai yra 
problemos esmė. Daugelis žmonių buvo auklėjami taip, kad 
nepažintų savo jausmų. Kai jie neapkęsdavo, jiems buvo 
sakoma, kad tai tik nepasitenkinimas. Kai jie bijodavo, jiems 
būdavo sakoma, kad nėra ko bijoti. Kai jie jausdavo skausmą, 
jiems buvo patariama būti šauniems ir šypsotis. Daugelyje 
populiarių mūsų dainų sakoma: ,„Apsimesk, kad esi 
laimingas, kai tu nelaimingas". 

Kas siūloma vietoj šio apsimetimo? Tiesa. Emocinis 
auklėjimas gali padėti vaikams sužinoti, ką jie jaučia. Vaikui 
daug svarbiau žinoti, ką jis jaučia, o ne kodėl jis tai jaučia. 
Kai jis aiškiai žino, kokie yra jo jausmai, jis yra mažiau linkęs 
jausti vidinį ,,sąmyšį ". 


JAUSMŲ VEIDRODIS 


Kaip galime padėti vaikui suprasti savo jausmus? Mes 
galime tai padaryti, būdami jo jausmų veidrodžiu. Vaikas 
sužino apie savo fizinę išvaizdą, matydamas savo atspindį 
veidrodyje. Emocinį savo portretą jis pamato per mūsų 
atspindėtus jo jausmus. 

Veidrodžio funkcija yra atspindėti tokį vaizdą, koks jis 
yra, nepridedant nei meilikavimų, nei kaltinimų. Mes 
nenorime, kad veidrodis mums sakytų: ,,Tu atrodai 
siaubingai. Tavo akys pasruvusios krauju, o veidas išpurtęs. 
Iš viso, tu esi bėdoje. Tau reikėtų ką nors daryti su savimi". 
Keletą kartų pamatę save tokiame veidrodyje, vengtume jo 
kaip maro. Iš veidrodžio mes tikimės vaizdo, bet ne pamokslo. 
Mums gali nepatikti matomas atvaizdas, tačiau mes galime 
ryžtis kokiai nors kosmetinei procedūrai. 

Emocinio veidrodžio funkcija yra atspindėti jausmus 
tokius, kokie jie yra, be iškraipymų: 

„Atrodo, kad esi labai piktas". 

„Panašu, kad labai jo nekenti". 

„„Kalbi taip, lyg būtum nepatenkintas visu renginiu". 

Vaikui, jaučiančiam šiuos jausmus, tokie teiginiai yra 
patys naudingiausi. Jie jam tiksliai parodo, kokie yra jo 
jausmai. Vaizdo aiškumas tiek žvelgiant į stiklą, tiek į emocinį 
veidrodį, suteikia dingstį pačiam imtis save ugdyti ir keisti. 


2 SKYRIUS 


Mauji būdai girti ir kritikuoti 


SKRAIDANTI PELENINĖ: ISTORIJA SU 
PAMOKYMU 


Buvo ankstyvas pirmadienio po Padėkos dienos rytas. 
Labai susijaudinusi moteris kalbėjo telefonu. ,,Įsivaizduokite 
tai, - pasakė ji, - jeigu sugebėsite. Visa mūsų šeima važiuoja 
automobiliu. Mes nuvažiavome keturis šimtus mylių nuo 
Pitsbergo iki Niujorko. Ant užpakalinės sėdynės sėdintis 
Ivanas elgėsi kaip angelas, sėdėjo ramiai ir buvo giliai 
paskendęs savo mintyse. Aš tariau sau: ,,Jis tikrai nusipelnė 
pagyrimo". Mes ką tik buvome įvažiavę į Linkolno tunelį, kai 
aš atsigręžiau į jį ir pasakiau: ,,Tu esi toks geras berniukas, 
Ivanai. Tu taip gražiai elgeisi. Aš didžiuojuosi tavimi". 

Po akimirkos mus užgriuvo dangus - Ivanas ištraukė 
peleninę ir išbėrė visą jos turinį ant mūsų galvų. Pelenai, 
nuorūkos ir dulkės leidosi kaip radioaktyvūs krituliai sprogus 
atominei bombai. Mes buvome tunelyje, intensyvaus eismo 
sraute, ir kosėjome. Aš būčiau galėjusi jį užmušti. Jeigu aplink 
nebūtų buvę daugybės kitų automobilių, aš nežinia ką būčiau 

jam padariusi. Ir skaudžiausia buvo tai, kad aš ką tik buvau 
nuoširdžiai jį pagyrusi. Ar pagyrimai jau nebeturi vaikams 
jokios vertės?" 

Po kelių savaičių pats Ivanas atskleidė katastrofos 
priežastį. Visą kelią iki namų jis svarstė, kaip atsikratyti savo 
jaunesniojo brolio, kuris patenkintas zujo tarp motinos ir 
tėvo ant priekinės sėdynės. Pagaliau jam kilo mintis, kad jeigu 
automobilis priekiu atsitrenktų į stulpą, jis su tėvais išliktų 
sveiki, bet mažylis būtų perkirstas pusiau. Būtent tą akimirką 
motina pagyrė jį už jo gerumą. Pagyrimas sukėlė jam kaltės 
jausmą, ir jis troško žūtbūt įrodyti, kad nėra jo vertas. Jis 
apsižvalgė, pamatė peleninę, o visa kita įvyko akimirksniu. 


GIRTI LAIMĖJIMUS AR ASMENYBE? 


Dauguma Žmonių yra įsitikinę, kad pagyrimas ugdo vaiko 
pasitikėjimą savimi ir suteikia jam saugumo jausmą. Iš tikrųjų 
pagyrimas gali sukelti įtampą ir priversti nederamai elgtis. 
Kodėl? Dauguma vaikų kartais jaučia priešiškumą savo 
šeimos nariams. Kai tėvai sako vaikui: ,,Tu esi toks geras 
berniukas", jis gali nepajėgti priimti pagyrimo, nes pats save 
suvokia visai kitokį. Savo paties akimis jis negali būti geras", 
nes ką tik troško, kad motinos burna būtų su užtrauktuku 
arba kad brolis artimiausią savaitgalį praleistų ligoninėje. 
Todėl kuo labiau jis giriamas, tuo blogiau elgiasi, kad 
parodytų savo „tikrąjį aš". Tėvai dažnai pastebi, kad kaip tik 
pagirtas už gerą elgesį vaikas pradeda elgtis kaip laukinis, 
lyg norėdamas paneigti jų komplimentą. Gali būti, kad blogas 
elgesys yra vaiko būdas išreikšti savo abejonę dėl savo viešojo 
įvaizdžio. 

Kaip reikėtų ir kaip nereikėtų girti. Ar tai reiškia, kad 
pagyrimas jau paseno? Visiškai ne. Pagyrimas, kaip ir 
penicilinas, turi būti dozuojamas. Vaistų vartojimo dažnumą 
ir dozes reglamentuoja taisyklės, be to, perspėjama dėl galimų 
alerginių reakcijų. Panašūs reikalavimai yra ir emocinių vaistų 

vartojimui. Svarbiausioji taisyklė teigia, kad girti reikia tik 
vaiko pastangas, bet ne jo charakterį ar asmenybę. Jei 
berniukas iššluoja kiemą, visai natūralu pastebėti, kaip 
sunkiai jis triūsė ir koks švarus tapo kiemas. Visiškai netinka 
sakyti, kad jis yra labai geras. Pagyrimo žodžiai turi parodyti 
vaikui tikrovišką jo laimėjimų vaizdą, bet ne nuostabią jo 
asmenybės Madison Aveniu panoramą. 

Tolesnis pavyzdys parodo, kaip reikėtų girti. Aštuonerių 
metų Džimas gerai sutvarkė kiemą. Jis sugrėbė lapus, išnešė 
šiukšles ir sutvarkė įrankius. Motina buvo nustebinta ir 
pagyrė jo pastangas ir padarytą darbą: 

Motina. Kiemas buvo labai nešvarus. Aš netikėjau, kad 
jis gali būti išvalytas per dieną. 

Džimas. Aš tai padariau! 

Motina. Jis buvo pilnas lapų, šiukšlių ir daiktų. 

Džimas. Aš viską sutvarkiau. 

Motina. Didelis darbas! 

Džimas. Taip, žinoma. 

Motina. Dabar kiemas toks švarus, vienas malonumas į 

Džimas. Jis gražus. 

Motina. Ačiū, sūnau. 

Džimas (plačiausiai šypsodamasis). Prašom! 

Motinos žodžiai paskatino Džimą džiaugtis savo 
pastangomis ir didžiuotis savo darbu. Tą vakarą jis 
nekantraudamas laukė sugrįžtant tėvo, kad galėtų parodyti 
jam sutvarkytą kiemą ir vėl pajusti pasididžiavimą gerai 
atlikta užduotimi. 

Priešingai, visai netinkami pagyrimo žodžiai, nukreipti į 
vaiko asmenybę: 

„Tu esi toks nuostabus vaikas". 
„,Tu tikrai esi mažasis mamos pagalbininkas“. 
„„Ką mama be tavęs darytų?" 

Tokie teiginiai gali tik išgąsdinti vaiką ir sukelti jam 

nerimą“. Jis gali jaustis esąs toli gražu ne nuostabus ir 


* Pagyrimas gali bauginti ir suaugusius. Straipsnyje ,,„Robertas Frostas prieš 

negalintis pasiekti tokių aukštumų. Todėl užuot su baime 
laukęs demaskavimo, vaikas gali ryžtis palengvinti savo naštą 
iš karto, netinkamai pasielgdamas. 

Tiesioginis asmenybės gyrimas, kaip ir tiesioginė saulės 
šviesa, gali būti nemalonus ir slegiantis. Zmogui nepatogu 
girdėti, kad jis yra nuostabus, angeliškas, kilnus ar kuklus. 
Jis jaučia pareigą paneigti bent dalį pagyrimų. Jis negali viešai 
atsistoti ir pasakyti: ,,Ačiū jums, aš priimu jūsų žodžius, kad 
esu nuostabus". Jis ir pats jaučiasi turįs atsisakyti tokio 
komplimento, nes negali garbingai pasakyti sau pačiam: ,,„Aš 
esu nuostabus. Aš esu geras, stiprus, kilnus ir kuklus". 

Jis gali ne tik nepriimti pagyrimo, bet ir turėti tam tikrų 
slaptų minčių jį gyrusių asmenų atžvilgiu: ,,Jeigu jie laiko 
mane tokiu šauniu, tai negali būti labai išmintingi". 


MUSŲ ŽODŽIAI IR VAIKO IŠVADOS 


Pagyrimas turi būti nukreiptas ne į vaiko asmenybės 
savybes, bet į jo pastangas ir laimėjimus. Mūsų teiginiai turi 
būti taip suformuluoti, kad vaikas pats padarytų teigiamas 
išvadas apie savo asmenybę. 

Dešimtmetis Kenis padėjo tėvui sutvarkyti rūsį. 
Tvarkydamas jis turėjo stumdyti sunkius baldus. 

Tėvas. Stalas didelis. Jį labai sunku pastumti. 

Kenis (didžiuodamasis). Bet aš jį nustūmiau. 

Tėvas. Tam reikia didžiulių pastangų. 

Kenis (išpūsdamas raumenis). Aš stiprus! 

Šiame pavyzdyje tėvas kalbėjo apie užduoties sunkumą. 
Pats vaikas padarė išvadą apie savo stiprumą. Jei tėvas būtų 
pasakęs: ,,„Tu labai stiprus, sūnau", Kenis greičiausiai būtų 
atsakęs: ,„Ne, aš toks nesu. Mano klasėje yra stipresnių už 
mane berniukų". Taip galėjo kilti bevaisis, jei ne blogiau, ginčas. 
Chruščiovą" F.D. Reeve teigia: „„Frosto gautieji pasižymėjimo ženklai vertė jį jaudintis, 
nes pasižymėjimo ženklai... gali kelti nerimą: jie sako, kad kitą kartą turėsite ką 


nors padaryti dar geriau, — ką nors, kas jums gali ir nepasisekti". Atlantic Monthly 
(1963 m. rugsėjis), p. 38. 

NEBYLUS TEIGINIAI IR SAVIVAIZDIS 


Pagyrimas turi dvi puses: mūsų žodžius ir vaiko išvadas. 
Mūsų žodžiai turi aiškiai parodyti vaikui, kad mes vertiname 
jo pastangas, darbą, laimėjimus, paramą, atidumą ar kūrybą. 
Mūsų žodžiai turi būti parenkami taip, kad vaikas 
neklysdamas padarytų realistiškas išvadas apie savo 
asmenybę. Mūsų žodžiai turėtų būti kaip ta stebuklinga drobė, 
kurioje vaikas negalėtų nutapyti nieko kito, tik teigiamą savo 
portretą. Keli pavyzdžiai: 

Deramas pagyrimas: „Ačiū, kad nuplovei mašiną, ji vėl 
atrodo kaip nauja". 

Tikėtina išvada: ,,„Aš padariau gerą darbą. Mano 
pastangos įvertintos“. 

(Nederamas pagyrimas: ,,„Tu tikras angelas".) 


Deramas pagyrimas: ,,Man patiko tavo atsiųstas 
atvirukas. Jis buvo toks mielas ir sąmojingas". 

Tikėtina išvada: ,,Mano skonis geras, aš galiu pasikliauti 
savimi". 

(Nederamas pagyrimas: ,, Tuvisada toks dėmesingas".) 


Deramas pagyrimas: ,,Tavo eilėraštis mane labai 
sujaudino". 

Tikėtina išvada: ,,Man smagu, kad galiu rašyti 
eilėraščius". 

(Nederamas pagyrimas: ,,„Pagal savo amžių tu puikus 
poetas'.) 


Deramas pagyrimas: ,,Tavo padaryta knygų lentyna 
puikiai atrodo". 

Tikėtina išvada: ,,Aš esu gabus". 

(Nederamas pagyrimas: „Tu esi tikras dailidė".) 


Deramas pagyrimas: ,„Tavo laiškas suteikė man daug 
džiaugsmo". 

Tikėtina išvada: ,„Aš galiu padaryti kitus laimingus". 
(Nederamas pagyrimas: ,,Kai dėl laiškų rašymo, tu esi 
nuostabus.) 


Deramas pagyrimas; „Labai džiaugiuosi, kad šiandien 
išplovei indus". 

Tikėtina išvada: ,„Aš galiu padėti". 

(Nederamas pagyrimas: ,„Tu atlikai darbą geriau už 
tarnaitę".) 


Deramas pagyrimas: ,„Ačiū, kad pasakei, jog daviau tau 
per daug pinigų. Aš tai labai vertinu". 

Tikėtina išvada: „Džiaugiuosi, kad buvau sąžiningas". 

(Nederamas pagyrimas: „Tu esi toks sąžiningas vaikas".) 


Deramas pagyrimas: ,,Tavo rašinys sukėlė man keletą 
naujų minčių". 

Tikėtina išvada: ,,Aš galiu būti originalus". 

(Nederamas pagyrimas: ,„Pagal savo amžių tu parašei 
gerai. Žinoma, tau reikia dar daug ko išmokti".) 

Tokie konstatuojantys teiginiai ir teigiamos vaiko išvados 
yra tos plytos, iš kurių statomas psichinės sveikatos rūmas. 
Šias išvadas, padarytas reaguojant į mūsų žodžius, vėliau 
vaikas pakartos pats sau. Realistiški ir pozityvūs teiginiai, 
vaiko pakartoti sau pačiam, didžia dalimi lemia gerą jo 
nuomonę apie save ir apie jį supantį pasaulį. 


KRITIKA - KONSTRUKTYVI IR DESTRUKTYVI 


Kada kritika yra konstruktyvi, o kada destruktyvi? 
Konstruktyvi kritika parodo, kaip padaryti tai, kas turi būti 
padaryta, visiškai praleisdama neigiamas pastabas apie vaiko 
asmenybę. 

Dešimtmetis Laris netyčia išliejo ant stalo pieno stiklinę. 

Motina. Tu esi pakankamai didelis žinoti, kaip reikia 
laikyti stiklinę! Kiek kartų esu tau sakiusi būti atidesniam! 

Tėvas. Jis kitaip negali - jis yra kerėpla. Jis visada toks 
buvo ir visada toks bus! 

Laris išliejo pieno už penkis centus, o kandi pajuoka, 
lydėjusi jo nesėkmę, gali kainuoti nepalyginti daugiau, jei 
turėsime galvoje prarastą pasitikėjimą savimi. Ištikus 
nesėkmei, ne laikas aiškinti prasižengusiajam apie jo 
asmenybę. Jeigu nesiseka, geriausia taisyti tik patį įvykį, O 
ne asmenį. 

Kaip elgtis, kai vaikas elgiasi nederamai. Kai aštuon- 
metis Martinas netyčia išliejo ant stalo pieną, jo motina ramiai 
pasakė: ,,Matau, kad išsiliejo pienas. Štai kita pieno stiklinė, 
o čia pašluostė". Martinas pažvelgė į ją su palengvėjimu ir 
nepasitikėdamas. Jis sumurmėjo: ,„Aha, ačiū, mama". 
Motinos padedamas, jis nuvalė stalą. Ji nepridūrė žeidžiančių 
pastabų ar nenaudingų pamokymų. Motina ketino pasakyti: 
„Kitą kartą būk atidesnis", bet pamačiusi, koks dėkingas buvo 
jai sūnus už palankų tylėjimą, nepasakė nieko. Anksčiau 
triukšmas dėl išlietos pieno stiklinės visai dienai sugadindavo 
nuotaiką. 


KAIP VISKAS SUGADINAMA 


Daugelyje namų audros tarp tėvų ir vaikų kyla reguliariai 
ir yra nesunkiai numatomos. Vaikas pasako arba padaro ką 
nors „blogo“. Tėvai reaguoja kokiu nors įžeidimu. Vaikas 
atsako dar blogesniu poelgiu. Tėvai griebiasi visapusiškų 
grasinimų ir didelių bausmių. Įsiplieskia tikras vaidas. 

Devynerių metų Natanielis žaidžia tuščiu arbatos puodeliu. 

Motina.Tu jį sudaužysi. Tu visada viską sudaužai. 

Natanielis. Ne, nesudaužysiu. 

Kaip tik tuo metu puodelis nukrenta ant grindų ir sudūžta. 

Motina.Tu esi kvailas, o dar ginčijies! Tu viską sulaužai 
namuose. 

Natanielis. Tu pati esi kvaila. Tu sulaužei tėvo skutimosi 
mašinėlę. 

Motina. Tu pavadinai motiną kvaile! Esi tikras storžievis, 

Natanielis. Tai tu storžievė. Tu pirma pavadinai mane 
kvailiu. 

Motina. Kad daugiau negirdėčiau nė žodžio! Marš į savo 
kambarį! 

Natanielis. Atsikabink, palik mane ramybėje! 

Motiną įsiutino toks akivaizdus nepaklusimas jos autoritetui. 
Ji sugriebė sūnų ir įtūžusi ėmė jį vanoti. Mėgindamas išsilaisvinti, 
Natanielis pastūmė motiną į stiklines duris. Stiklas sudužo ir 
sužeidė motinos ranką. Kraujo vaizdas sukėlė berniukui 
paniką. Jis išbėgo iš namų ir jo nepavyko rasti iki vėlyvos 
nakties. Visi namiškiai buvo sukrėsti ir ilgai negalėjo tą naktį 
užmigti. 

Ar Natanielis išmoko vengti tuščių puodukų ar ne, daug 
reikšmingesnė buvo ta neigiama pamoka, kurią jis gavo iš 
savo ir motinos elgesio. Kyla klausimas: ar šis karas buvo 
reikalingas? Ar ši kova buvo neišvengiama? O gal yra būdas 
išmintingiau susitvarkyti? 

Matydama, kad sūnus žaidžia su puodeliu, motina galėjo 
paimti iš jo puodelį ir paduoti tinkamesnį pakaitalą, 
pavyzdžiui, kamuolį. Arba, sudužus puodeliui, ji galėjo padėti 
sūnui surinkti šukes, tarsteldama, kad puodeliai lengvai 
dūžta, ir pridurdama: kas galėtų pamanyti, kad iš tokio mažo 
puodelio bus tiek daug šukių. Nuostaba dėl tokios ramios 
pastabos galėjo virsti apgailestavimu ir noru ištaisyti klaidą. 
Nesulaukęs šauksmų ir smūgių sūnus galėjo netgi rasti savyje 
pakankamai išminties suprasti, kad puodeliai skirti ne 
žaidimui. 

Mažos nesėkmės ir didelės vertybės. Iš mažų nesėkmių 
vaikai gali gauti didelių pamokų apie vertybes. Vaikas turi iš 
savo tėvų išmokti skirti įvykius, kurie yra tik nemalonūs ir 
varginantys, nuo įvykių, kurie yra tragiški ar net katastrofiški. 
Daugelis tėvų reaguoja į sudaužytą kiaušinį kaip į sulaužytą 
koją, o į iškultą langą kaip į sužeistą širdį. Mažos nesėkmės 
turėtų būti ir parodomos vaikams kaip mažos: ,,Taigi tu vėl 
pametei pirštinę. Tai nemalonu, nes pirštinės kainuoja 
pinigus. Gaila, kad taip atsitiko, bet tai ne katastrofa". 

Prarasta pirštinė neturėtų priversti prarasti kantrybę, o 
suplėšyti marškiniai neturėtų tapti mėgėjų vaidinamos graikų 
tragedijos įžanga. 


ĮŽEIDŽIANTYS EPITETAI: VARDAN KO? 


Įžeidžiantys būdvardžiai, kaip užnuodytos strėlės, turi 
būti nukreipti tik į priešus, bet ne į mažus vaikus. Kai kas 
nors pasako: „Šita kėdė bjauri", kėdei nieko neatsitinka. Ji 
netampa nei įžeista, nei pažeminta. Ji lieka kokia buvus, nors 
ir kaip buvo apibūdinta. Tačiau kai vaikas pavadinamas 
bjauriu ar kvailu, ar žioplu, jam šis tas atsitinka. Ir jo kūnas, 
ir siela į tai reaguoja. Jį apima apmaudas, pyktis, neapykanta. 
Kuriamos keršto fantazijos. Atsiranda kaltės jausmas dėl šių 
fantazijų ir nerimas, susijęs su kalte. Be to, gali atsirasti 
nepageidaujamas elgesys ir jo simptomai (plačiau apie tai — 
7 skyriuje, p.94-95). Trumpai tariant, įvyksta grandininė 
reakcija, kuri padaro vaiką ir jo tėvus nelaimingus. 

Kai vaikas pavadinamas nerangiu, jis gali iš pradžių 
paprieštarauti: ,,Ne, aš nesu nerangus". Bet vaikas dažniau 
tiki negu netiki savo tėvais ir pradeda laikyti save nerangiu. 
Kai jam pasitaiko suklupti ar parkristi, jis gali garsiai sau 
pasakyti: ,,Tu esi toks nerangus". Nuo to karto jis gali imti 
vengti situacijų, kur reikia vikrumo, laikydamas save pernelyg 
nevikriu, kad jam pasisektų. 

Jeigu tėvai ar mokytojai nuolat vaikui kartoja, kad jis 
yra kvailas, jis patiki tuo. Jis ima laikyti save tokiu. Tada, 
vengdamas konkurencijos, jis liaujasi sprendęs intelek- 
tualinius uždavinius, tikėdamasis taip išvengti pašaipų. Jo 
saugumas grindžiamas vengimu. Jo gyvenimo motto tampa: 
„Jeigu nemėginsiu, tai nepatirsiu nesėkmių". 

VALDYTI SAVO PYKTĮ 


Vaikystės metais mes nebuvome mokomi priimti pyktį 
kaip gyvenimo faktą. Mes buvome verčiami jaustis kalti dėl 
to, kad jaučiame pyktį, ir nuodėmingi, kad jį parodome. Mes 
buvome mokomi manyti, kad būti piktam - reiškia būti 
blogam. Pyktis nebuvo vien nusižengimas, jis buvo sunkus 
nusikaltimas. 

Su savo vaikais mes stengiamės būti kantrūs; tokie 
kantrūs, kad anksčiau ar vėliau neišvengiamai pratrūkstame. 
Bijodami, kad mūsų pyktis gali žaloti mūsų vaikus, mes 
užgniaužiame jį, kaip perlų žvejai sulaiko kvėpavimą nerdami 
į vandenį; tačiau abiem atvejais sulaikymo galimybės yra labai 
ribotos. 

Pyktis, panašiai kaip paprastas persišaldymas, yra 
pasikartojanti bėda. Mes galime jo nemėgti, bet negalime 
ignoruoti. Mes galime jį gerai pažinti, bet negalime jo išvengti. 
Pyktis yra logiškas tam tikrų aplinkybių rezultatas, tačiau jis 
visada atrodo staigus ir netikėtas. Ir nors jis truktų neilgai, 
sukilęs jis atrodo amžinas. 

Praradę savitvardą mes elgiamės lyg netekę proto. Savo 
vaikams mes sakome ir darome tokius dalykus, kuriuos 
vengtume sakyti ir daryti savo priešams. Mes priekaištaujame, 
žeidžiame ir ,,smūgiuojame žemiau juosmens“. Kai mūšio 
trimitai nutyla, jaučiame kaltę ir tyliai sau nusprendžiame 
niekada daugiau taip nesielgti. Bet netrukus pyktis vėl sukyla, 
nušluodamas visus gerus mūsų ketinimus. Ir vėl puolame 
tuos, kurių gerovei esame skyrę savo gyvenimą ir likimą. 

Pasiryžimas nesupykti yra daugiau nei bergždžias. Jis 
tik įlieja žibalo į ugnį. Pyktis, kaip ir uraganas, yra gyvenimo 
tikrovė, kuri turi būti pripažįstama ir kuriai turi būti 
ruošiamasi iš anksto. Taikūs namai, kaip ir pasaulis be karų, 
nepriklauso nuo staigaus geranoriško Žmogaus prigimties 
pasikeitimo. Tai priklauso nuo apgalvotų procedūrų, kurios 
metodiškai sumažina įtampą anksčiau, nei ji sukelia 
sprogimus. 

Tėvų pyktis auklėjant vaikus visai suprantamas. 
Nesugebėjimas supykti kai kuriais atvejais vaikui byloja apie 
abejingumą, o ne apie gerumą. Tie, kurie rūpinasi kitais, 
negali visiškai išvengti pykčio. Tai nereiškia, kad vaikai turi 
kęsti įtūžio ir žiaurumo bangas; tai tik reiškia, kad vaikai 
gali pakęsti ir suprasti pyktį, sakantį: „Mano tolerantiškumas 
turi ribas". 

Tėvams pyktis yra brangiai kainuojanti emocija; kad būtų 
vertas tos kainos, kuri už jį sumokama, jis neturi būti 
naudojamas tuščiai. Išreiškiamas pyktis neturėtų augti. 
Vaistas neturėtų būti blogesnis už ligą. Pyktis turėtų būti 
išleidžiamas lauk taip, kad tėvams sukeltų tam tikrą 
palengvėjimą, vaikams - tam tikrą supratimą ir neturėtų jokių 
žalingų šalutinių padarinių nei vieniems, nei kitiems. 

Trys laipteliai į išsigelbėjimą. Norėdami taikos metu 
pasiruošti būsimiems sunkumams, turėtume pripažinti šias 
tiesas: 1) mes pripažįstame tai, kad vaikai verčia mus pykti; 
2) mes turime teisę pykti, nejausdami kaltės ar gėdos; 3) jei 
tik nedarome akivaizdžios žalos, mes turime teisę išreikšti 
savo jausmus. Mes galime reikšti savo pyktį, jei tik 
neužsipuolame vaiko asmenybės ar charakterio. 

Šiomis prielaidomis turi būti grindžiami konkretūs pykčio 
įveikimo būdai. Pirmasis žingsnis suvaldant audringus 
jausmus —- tai garsiai juos įvardyti. Tai įspėja tuos, kuriems 
šie jausmai skirti, kad jie pasitaisytų arba imtųsi tam tikrų 
atsargumo priemonių. 

„Aš jaučiuosi nepatenkintas". 

„„Aš jaučiuosi suerzintas". 

Jei trumpi mūsų teiginiai ir ištįsę kitų veidai nesuteikia 
mums palengvėjimo, žengiame kitą žingsnį. Mes išreiškiame 
pyktį vis stipriau: 

„Aš esu piktas". 

„„Aš esu labai piktas". 

„Aš esu labai, labai supykęs". 

„Aš esu įsiutęs". 

Kartais paprastas jausmų išsakymas (be jokių paaiški- 
nimų) sustabdo nederamą vaiko elgesį. Kitais atvejais gali 
prireikti žengti dar vieną žingsnį - paaiškinti pykčio priežastį, 
išsakyti, kas su mumis darosi ir ką norėtume daryti. 

„Kai matau batus, kojines, marškinius, megztinius 
išmėtytus kaip pakliuvo ant grindų, aš supykstu, įnirštu. Aš 
labai noriu atidaryti langą ir išmesti visą šitą šiukšlyną į gatvės 
vidurį." 

„„Man pikta matyti, kaip tu stumdai savo brolį. Tai mane 
veda iš proto. Širdis pykčiu užverda. Aš niekada neleisiu tau 
jo sužeisti." 

„Kai matau visus jus, lekiančius nuo pietų stalo prie 
televizoriaus ir paliekančius mane su nešvariais indais ir 
riebaluotais puodais, aš jaučiuosi siaubingai. Aš taip įširstu, 
kad noriu stverti visas lėkštes ir šveisti jas į televizorių!" 

„„Kai šaukiu jus pietų, bet jūs neateinate, aš supykstu. Aš 
labai supykstu. Aš sakau sau: ,, Aš paruošiau gerus pietus ir 
norėčiau dėkingumo, o ne prieštaravimų." 

Toks būdas leidžia tėvams išlieti savo pyktį, nepadarant 
niekam žalos. Priešingai, jis gali net suteikti gerą saugios 
pykčio išraiškos pamoką. Vaikas gali suprasti, kad ir jo paties 
pyktis nėra katastrofa, kad jį galima išreikšti nieko 
neužgaunant. Tačiau šiai pamokai nepakanka vien to, kad 
tėvai parodytų savo pyktį. Būtina, kad tėvai parodytų vaikams 
priimtinus jausmų išraiškos bei saugius ir garbingus 
atsikratymo pykčiu būdus. Klausimas, kaip deramai pakeisti 
destruktyvius jausmus, bus išsamiai aptariamas 5 skyriuje. 


3 SKYRIUS 


Vengti žalingo elgesio 


K“ kurie bendravimo su vaikais būdai beveik visada yra 
žalingi; jie ne tik nepriartina mūsų ilgalaikių tikslų, bet 
ir bematant sukuria namuose sumaištį. Tokio žalingo tėvų 
elgesio pavyzdžiai yra grasinimai, papirkimai, pažadai, 
sarkazmas, pamokslavimas dėl melavimo ir vogimo bei 
šiurkštus mandagumo mokymas. 


GRASINIMAI 


Kvietimas blogai elgtis. Grasinimus vaikai suvokia kaip 
kvietimą pakartoti draudžiamą veiksmą. Kai vaikui sakome: 
„Jeigu tu dar kartą taip padarysi...", jis negirdi žodžio „jeigu“. 
Jis girdi tik ,,dar kartą taip padarysi". Ir neretai vaikas padaro 
sau tokią išvadą: ,,Motina laukia, kad aš dar kartą taip 
pasielgčiau. Jeigu aš to nepadarysiu, ji bus nusivylus". 

Tokie teisingi, suaugusiųjų požiūriu, įspėjimai yra daugiau 
nei nenaudingi. Tiesą sakant, būtent jie ir yra nepageidaujamo 
elgesio priežastis. Mūsų perspėjimai yra iššūkis vaiko 
autonomijai. Jeigu jis turi nors kiek savigarbos, privalo vėl 

prasižengti, tuo patvirtindamas sau ir kitiems, kad nėra ištižėlis. 

Penkiametis Oliveris, nepaisydamas daugybės perspėjimų, 
mėtė kamuolį greta lango. Pagaliau motina neiškentė: , Jei 
kamuolys dar kartą iškuls langa, aš iškaršiu tau kailį. Aš tau 
pažadu". Nepraėjus nė minutei dūžtančio stiklo garsas patvirtino 
motinai, kad jos perspėjimas turėjo poveikį: kamuolys išdaužė 
langą paskutinį kartą. Nesunku įsivaizduoti sceną, ėjusią po 
tiek perspėjimų, pažadų ir nusižengimų. Ir priešingai, toliau 
aprašomas įvykis yra pavyzdys, kaip, nesigriebiant grasinimų, 
tinkamai reaguoti į nederamą vaiko elgesį. 

Septynmetis Peteris šovė žaisliniu šautuvu į savo mažą 
broliuką. Motina pasakė: ,,„Ne į mažylį. Sauk į taikinį". Peteris 
vėl šovė į mažylį. Motina paėmė iš jo ginklą. Peteriui ji pasakė: 
„„Į žmones nešaudoma". 

Motina padarė tai, kas, jos nuomone, turėjo būti padaryta, 
kad mažylis nenukentėtų, ir kartu ji liko ištikima savosioms 
priimtino elgesio normoms. Peteris sužinojo savo veiksmų 
pasekmes nepatirdamas jokios žalos savajam ,,aš“. Numano- 
mos alternatyvos buvo akivaizdžios: šaudyti į taikinį arba 
netekti privilegijos turėti ginklą. 

Šiame incidente motina išvengė įprastų spąstų. Ji nežengė 
keliu, galinčiu atvesti į nesėkmę: ,,Liaukis. Peteri! Ar negali 
sugalvoti nieko geresnio, tik šaudyti į brolį? Ar neturi 
tinkamesnio taikinio? Jeigu pasielgsi taip dar kartą, tu girdi, 
dar vieną kartą, daugiau niekada nebeišvysi šautuvo!" Jeigu 
tik vaikas nėra pernelyg romus, jis reaguos į tokį įspėjimą 
pakartodamas draudžiamą veiksmą. Tolesnės scenos 
nebutina aprašyti - ją nesunkiai gali atkurti kiekvienas tėvas. 


"PAPIRKIMAI 


Pažadų ,jeigu-tai"“ ydingumas. Panašiai žalingas yra 
elgesys, kai vaikui tiesiai sakoma, kad jeigu jis ką nors 
padarys (arba nedarys), tai jam bus atlyginta: 

„Jeigu gerai elgsiesi su mažuoju broliuku, tai nusivesių 
tave į kiną". 

41 


„Jeigu nesišlapinsi į lovą, tai nupirksiu tau Kalėdoms 
dviratį". 

„Jeigu išmoksi eilėraštį, tai paimsiu tave paplaukioti 
jachta". 

Ši „jeigu-tai" strategija kartais gali priversti vaiką padaryti 
tai, ko iš jo norima. Tačiau ji retai kada įkvepia jį pastovioms 
pastangoms - jei iš viso įkvepia. Patys mūsų žodžiai pasako 
vaikui, kad mes abejojame jo galimybėmis keistis i gerąją 
pusę. ,,„Jeigu išmoksi eilėraštį" reiškia ,,„Mes abejojame, kad 
tu gali". ,,Jeigu liausiesi šlapintis" reiškia ,, Mes nemanome, 
kad tu gali tai padaryti". 

Yra ir kelios moralinės priežastys, dėl kurių atlyginimas 
neturėtų būti naudojamas papirkimui. Dorothy Baruch 
pateikia tokius vieno berniuko žodžius: ,,„Aš gaunu tai, ko 
noriu, nuolat versdamas motiną manyti, kad galiu būti blogas. 
Zinoma, aš turiu būti blogas pakankamai dažnai, tuo 
patvirtindamas, kad ji ne veltui man moka". 

Toks protavimas gali greitai atvesti prie ,,elgetavimo" ir 
šantažavimo bei prie nuolat augančių reikalavimų atlyginti 
už ,„gerą“ elgesį. Kai kurie tėvai būna taip savo vaikų 
„„išdresuojami“, kad nedrįsta grįžti iš parduotuvės be 
lauktuvių. Vaikai pasitinka juos ne su ,, Labas“, bet su ,,Ką tu 
man nupirkai?“ 

Apdovanojimai būna naudingiausi ir maloniausi tada, kai 
jie nėra iš anksto pažadėti, kai gaunami netikėtai, kai išreiškia 
pripažinimą bei nuoširdų dėkingumą. 


PAŽADAI 


Nerealios viltys ir tikrovė. Pažadai niekada neturi būti 
nei duodami vaikams, nei iš jų reikalaujami. Kodėl toks 
griežtas draudimas pažadams? Mūsų santykiai su vaikais turi 
būti grindžiami pasitikėjimu. Jei tėvai turi duoti pažadus tam, 
kad patvirtintų savo žodžių svarbą, jie tuo pripažįsta, kad 
kiti, pažadais neparemti jų žodžiai neverti pasitikėjimo. 
Pažadai sukelia vaikams nerealistiškas viltis. Jeigu vaikui 

tvirtai pažadama išvyka į zoologijos sodą, jis priima tai kaip 
pažadėjimą to, kad tą dieną nelis, nesuges mašina ir kad jis 
pats nesusirgs. Kadangi gyvenimas nėra be netikėtumų, vaikas 
jaučiasi apgautas ir pradeda manyti, kad tėvais pasitikėti 
negalima. Nepermaldaujamas skundas ,„Bet juk tu pažadėjai!" 
yra skaudžiai pažįstamas tėvams, pavėluotai besigailintiems 
neapgalvoto pažado. 

Pažadai gerai elgtis ateityje arba nekartoti praeities 
nusižengimų neturi būti reikalaujami arba jėga išgaunami iš 
vaikų. Kai vaikas duoda pažadą ne savo noru, jis pasirašo 
čekį banko, kuriame neturi atidarytos sąskaitos. Mes 
neturėtume skatinti tokios apgaulės. 


SARKAZMAS 


Žymi kliūtis išmokimui. Tikrą grėsmę vaiko psichinei 
sveikatai kelia tėvai, turintys sarkazmo dovaną. Neieškodami 
žodžio kišenėje, jie patys sukuria nemenkų kliūčių efektyviam 
bendravimui: 

„„Kiek kartų aš turiu tau kartoti tą patį? Ar tu kurčias? 
Tai kodėl gi neklausai?" 

„Tu toks nemandagus. Gal džiunglėse užaugai? Tikrai 
tavo vieta tenai." 

„„Kas tau darosi? Tu išprotėjai ar tiesiog esi kvailas? Aš 
žinau, kuo visa tai baigsis!" 

Tokie tėvai gal net neįtaria, kad jų pastabos yra puolimas, 
provokuojantis atsakomąjį puolimą, ir kad jų pastabos 
užkerta kelią bendravimui, sukeldamos vaikams keršto 
fantazijas. = 

Kandžiam sarkazmui ir žeidžiančioms etiketėms neturi 
būti vietos auklėjant vaikus. Geriausia apskritai nevartoti 
tokių posakių kaip: ,,Tu per didelis tokioms nesąmonėms", 
„„Kuo tu save laikai?", ,, Nebūk toks gudrus!" Nei sąmoningai, 
nei nesąmoningai mes neturime menkinti vaiko statuso jo 
paties ir jo bendraamžių akyse. 

MELO POLITIKĄ 


Tėvus siutina vaikų melas, ypač jei jis yra akivaizdus, o 
melagis dar nėra įgudęs. Sunku klausytis vaiko, užsispyrusiai 
neigiančio, kad jis lietė dažus arba valgė šokoladą, jei įrodymų 
pilna ant jo marškinių ir veido. 

Kodėl vaikai meluoja? Kartais jie meluoja todėl, kad 
jiems neleidžiama sakyti tiesą. Jei vaikas pasakys motinai, 
kad nekenčia savo brolio, jis gali būti išpertas už šią tiesą. 
Tačiau jeigu jis visiems pradės kalbėti akivaizdžią netiesą, 
kad myli savo brolį, motina gali apdovanoti jį glamonėmis ir 
bučiniais. Kokias išvadas padarys vaikas, remdamasis tokiu 
patyrimu? Kad tiesa žeidžia, kad melas apdovanojamas ir 
kad motinos myli mažus melagius. 

Jei norime ugdyti sąžiningumą, turime būti pasirengę 
išklausyti ne tik malonią, bet ir nemalonią tiesą. Jei norime, 
kad vaikas užaugtų garbingas žmogus, neturime skatinti jo 
meluoti apie savuosius jausmus, kad ir kokie jie būtų - 
teigiami, neigiami ar dvilypiai. Būtent iš mūsų reakcijų į jo 
išsakytus jausmus vaikas sužino, tikrai ar ne sąžiningumas 
yra geriausia politika. 

Melas, pasakantis tiesą. Jeigu vaikai baudžiami už tiesą, 
jie meluoja savigynos tikslais. Be to, jie meluoja, norėdami 
fantazijose gauti tai, ko jiems trūksta tikrovėje. Vaiko melas 
dažnai atskleidžia mums tiesą apie jo baimes ir viltis. Jis 
parodo, kuo asmuo norėtų būti arba ką jis norėtų daryti. 
Išlavintai ausiai melas atskleidžia tai, ką vaikas norėtų 
nuslėpti. Brandi suaugusiojo reakcija į vaiko melą turėtų 
rodyti tikrosios melo prasmės supratimą, 0 ne pasakytų 
žodžių neigimą ar juos pasakiusiojo smerkimą. Melo suteikta 
informacija galima remtis padedant vaikui atskirti realybę 
nuo svajonių. 

Kai mažas berniukas pasako mums, kad Kalėdoms gavo 
dovanų gyvą dramblį, daug geriau yra pasakyti jam: „Tu 
norėtum, kad taip būtų", negu įrodinėti, kad jis yra melagis. 

„Tu norėtum turėti dramblį!" 


44 


„,„Tu norėtum turėti savo zoologijos sodą!" 

„Tu norėtum turėti džiungles, pilnas gyvūnų!" 

„„O ką tu gavai Kalėdoms dovanų?" 

Išprovokuotas melas. Tėvams nederėtų užduoti 
klausimų, kurie gali išprovokuoti gynybinį melą. Vaikai 
nemėgsta būti tardomi tėvų, ypač jeigu nujaučia, kad 
atsakymai žinomi iš anksto. Jie nepakenčia klausimų-spąstų, 
klausimų, verčiančių juos rinktis tarp keblaus melo ir 
trikdančio prisipažinimo. 

Septynerių metų Kventinas sulaužė neseniai tėvo jam 
nupirktą žaislą. Išsigandęs jis paslėpė žaislo nuolaužas rūsyje. 
Kai tėvas jas surado, uždavė keletą klausimų, kurie nuaidėjo 
lyg šautuvo šūviai ir virto tikru sprogimu. 

Tėvas. Kur tavo naujasis šautuvas? 

Kventinas. Jis kažkur guli... 

Tėvas. Aš nematau tavęs žaidžiant su juo! 

Kventinas. Aš nežinau, kur jis yra. 

Tėvas. Surask jį. Aš noriu jį pamatyti. 

Kventinas. Tikriausiai jį kažkas pavogė... 

Tėvas. Tu esi paskutinis melagis! Tu sulaužei šautuvą! 
Nemanyk, kad taip lengvai išsisuksi. Labiausiai pasaulyje 
nekenčiu melagių! 

Tai buvo bereikalingas mūšis. Užuot veidmainiškai žaidęs 
seklį ir prokurorą, tėvas būtų labiau padėjęs sūnui 
pasakydamas: 

„Aš matau, tavo naujasis žaislas sulūžo". 

„„Jis neilgai tebuvo geras". 

„„Labai gaila, nes jis gana brangus". 

Tai suteiktų vaikui keletą vertingų pamokų: „Tėvas gali 
suprasti. Aš galiu pasisakyti jam savo bėdas. Aš turėčiau 
labiau rūpintis jo dovanomis". 

KAIP REAGUOTI Į MELĄ 


Mūsų politika melo atžvilgiu gana paprasta: viena vertus, 
mes neturime žaisti detektyvus, reikalauti išpažinčių arba 
paprastą įvykį paversti kriminalu. Kita vertus, turime 
nedvejodami pavadinti dalykus tikraisiais vardais. Jei vaikas 
laiku negrąžino bibliotekai knygos, nereikėtų klausinėti: ,,Ar 
grąžinai bibliotekai knygą? Ar esi tikras tuo? Kaip čia atsitiko, 
kad ji lig šiol guli ant tavo stalo?" 

Vietoj to konstatuojame: ,,Matau, kad knygos grąžinimo 
bibliotekai terminas pasibaigęs“. 

Kai mokykloje mums pasako, kad mūsų vaikas neišlaikė 
aritmetikos testo, mums nederėtų jo klausti: ,,Ar išlaikei 
aritmetikos testą? Ar esi tuo tikras? Ne, melas šį sykį tavęs 
neišgelbės! Mes kalbėjomės su tavo mokytoju ir žinome, kad 
tavo rezultatai labai blogi". 

Vietoj to mes tiesiai pasakome savo vaikui: ,,Aritmetikos 
mokytojas mums pasakė, kad tu neišlaikei testo. Mes 
susirūpinę ir galvojame, kaip galėtume tau padėti". 

Žodžiu, mes neprovokuojame vaiko gynybiniam melui ir 
nesudarome jam galimybių meluoti. Kai vaikas meluoja, mūsų 
reakcija turi būti ne isteriška ir moralizuojanti, bet paremta 
faktais ir realistiška. Mes turime parodyti savo vaikams, kad 
nėra jokio reikalo mums meluoti. 


VOGIMAS 


Maži vaikai neretai parneša namo daiktų, kurie jiems 
nepriklauso. Kai „vagystė“ išaiškėja, svarbu nepamokslauti 
ir nedramatizuoti. Mažas vaikas gali būti nukreiptas į tiesos 
kelią nemenkinant jo orumo. Jam pasakoma ramiai ir tvirtai: 

„Sunkvežimis yra kurio nors vaiko, grąžink jį jam". 

„Šautuvas ne tavo. Grąžink jį". 

Kai vaikas ,,pavagia" saldainį ir įsideda jį į kišenę, 
geriausia nerodant emocijų pasakyti jam: ,„Saldainis, kuris 
yra tavo kairėje kišenėje, turi likti parduotuvėje". Jei vaikas 

neigia turįs saldainį, mes parodome ir pakartojame: 
„Saldainis šioje kišenėje yra parduotuvės. Padėk jį į lentyną". 
Vaikui atsisakius tai padaryti, mes išimame saldainį iš jo 
kišenės, sakydami: ,,Jis yra parduotuvės ir turi likti čia". 

Klaidingas klausimas ir teisingas teigimas. Jei esate 
tikri, kad vaikas paėmė pinigų iš jūsų piniginės, geriausia ne 
klausti, bet pasakyti: ,,Tu paėmei iš mano piniginės dolerį. 
Padėk jį atgal". Kai pinigai grąžinami, jam trumpai pasakoma: 
„„Kai tau reikės pinigų, paprašyk manęs ir mes tai aptarsime". 
Jei vaikas neigia tai padaręs, nesiginčijame su juo ir 
neprašome jo prisipažinti, bet sakome jam: ,'Tu paėmei 
pinigus, grąžink juos". Jeigu pinigai jau išleisti, reikia aptarti 
atlyginimo būdą, pavyzdžiui, atlikti ką nors iš namų ruošos 
darbų arba gauti mažiau kišenpinigių. 

Labai svarbu nevadinti vaiko vagimi ir melagiu arba 
pranašauti, kad jis baigs gyvenimą kalėjime. Beprasmiška 
klausti vaiką: ,,Kodėl tu taip padarei?" Jis pats gali nežinoti 
savo motyvų, ir verčiamas pasakyti ,,kodėl" gali būti priverstas 
vėl sumeluoti. 

Daug geriau yra parodyti, kad jūs tikitės, jog jis pasisakys, 
kai jam reikės pinigų: 

„Aš nusivylęs, kad tu nepasakei man, jog tau reikia 
dolerio". 

„Kai tau reikės pinigų, ateik ir pasakyk man. Mes 
aptarsime tai“. 

Jeigu vaikas suvalgė sausainius iš draudžiamo indo ir jo 
veide puikuojasi cukraus pudros ūsai, neužduokite jam tokių 
klausimų: 

„Ar kas nors ėmė sausainius iš indo?" 

„„Ar tu netyčia nepastebėjai, kas tai padarė? Ar nesuvalgei 
vieno iš jų? Esi tikras?" 

Tokie klausimai paprastai verčia vaiką meluoti, ir tai mus 
dar labiau įskaudina. Taisyklė yra tokia: jei žinome 
atsakymą, neturime klausti. Geriau tiesiai pasakyti: 

„Sūnau, tu suvalgei sausainius. Aš liepiau tau nevalgyti. 
Aš esu supykusi ir nusivylusi". 

Pastarasis teiginys yra tinkama ir net pageidautina 
bausmė vaikui. Jis sukelia vaikui nepatogumo jausmą ir 
įpareigoja keisti savo elgesį. 


KAIP MOKYTI MANDAGUMO - ŠIURKŠČIAI AR 
MANDAGIAI? 


Asmeniniai įpročiai ir elgesys viešumoje. Mandagumas 
yra ir charakterio bruožas, ir socialinis įgūdis. Jis įgyjamas, 
tapatinant save su tėvais, kurie patys yra mandagūs, bei 
mėgdžiojant juos. Kad ir kokios būtų aplinkybės, mandagumo 
turi būti mokoma mandagiai. Deja, tėvai dažnai moko 
mandagumo šiurkščiai. Vaikui pamiršus pasakyti „ačiū“, 
tėvai primena jam tai kitų žmonių akivaizdoje, o tai yra 
mažiausiai nemandagu. Tėvai skuba priminti savo vaikui 
pasakyti ,,viso gero“, net jei dar patys nėra atsisveikinę. 

Šešiamečiui Robertui ką tik buvo įteikta dovana. Kupinas 
smalsumo, jis atidaro dėžutę, norėdamas sužinoti, kas joje. 

Motina. Robertai, palauk! Tu gadini dovaną! Ką tu 
pasakai, kai gauni dovaną? 

Robertas (piktai). Ačiū! 

Motina. Tai geras berniukas. 

Motina galėjo suteikti šią mažytę mandagumo pamoką 
švelniau ir efektyviau. Ji galėjo pasakyti: ,,„Ačiū jums, teta 
Patricija, už tokią mielą dovaną". Tikriausiai Robertas būtų 
pasekęs jos pavyzdžiu ir taip pat pasakęs ačiū. Jeigu jis to 
nepadarytų, motina galėtų viską sutvarkyti ir vėliau, kai jie 
liks vieni. Ji galėtų pasakyti: ,, Teta Patricija pasielgė gražiai, 
prisimindama tave ir atnešdama tau dovaną. Parašykime jai 
padėkos laiškutį. Ji bus laiminga, kad mes galvojame apie ją". 

Nors ir sudėtingesnis už paprastą priminimą, šis būdas 
yra daug veiksmingesnis. Gyvenimo meno subtilybės negali 
būti atskleistos, naudojant kūjį. 

Kai vaikai nutraukia suaugusiųjų pokalbį, suaugusieji 
paprastai reaguoja piktai: ,,Nebūk storžievis! Nutraukti 

nemandagu!" Tačiau nutraukti nutraukusį pokalbį asmenį 
lygiai taip pat nemandagu. Tėvai neturėtų būti šiurkštūs. 
skatindami vaikų mandagumą. Turbūt geriau būtų pasakyti: 
„Aš norėčiau užbaigti savo pasakojimą. Tada tu galėsi 
pasakyti tai, ką norėjai". 

Nieko gero neduoda pasakymas vaikui, kad jis yra 
nemandagus. Priešingai nei tikimasi, tai neskatina vaiko 
mandagumo. Toks pasakymas yra pavojingas tuo, kad vaikas 
gali priimti mūsų vertinimą ir paversti jį savojo ,,aš“ vaizdo 
dalimi. O jei vaikas laikys save nemandagiu, tai ir elgsis 
atitinkamai. Juk visai natūralu, kad nemandagūs berniukai 
elgiasi nemandagjai. 

Lankydami draugus ar gimines turime galimybę 
pademonstruoti vaikams mandagumo pavyzdį. Tokie vizitai 
turi teikti džiaugsmą ir tėvams, ir vaikams. Lengviausia tai 
pasiekti, atsakomybę už vaiko elgesį svečiuose paliekant 
pačiam vaikui ir namų šeimininkui. (Mūsų pagalba vaikui 
turėtų apsiriboti tik vaiko norų ir jausmų įvardijimu.) 

Vaikai žino, kad mes vengiame daryti jiems pastabas 
svetimuose namuose, todėl jie dažnai pasirenka šias vietas 
išsišokimams. Lengviausia tokio elgesio išvengti, leidžiant 
šeimininkui pačiam nustatyti elgesio savo namuose taisykles 
ir žiūrėti, kad jų būtų laikomasi. Jei vaikas šokinėja ant sofos 
tetos Merės namuose, leiskite tetai Merei pačiai nuspręsti, ar 
sofa tinka šiam reikalui, ar ne, ir pasakyti, kada jau gana. 
Vaikas labiausiai linkęs paklusti tada, kai apribojimus 
nustato pašaliniai asmenys. Motina, neslegiama pareigos 
palaikyti drausmę, gali pagelbėti vaikui, patvirtindama jam 
asmeniškai: ,, Tokia čia yra nustatyta tvarka". 

Tokios politikos gali būti laikomasi tik tada, kai yra 
susitarimas tarp šeimininko ir svečio dėl jų atsakomybės sferų 
pasidalijimo. Šeimininko teisė ir pareiga yra reikalauti laikytis 
nustatytos jo namuose tvarkos. O svečiuose esančios motinos 
pareiga laikinai atsisakyti savojo drausmintojos vaidmens. 
Atitinkamai nesikišdama motina padeda vaikui geriau suvokti 
situacijos realybę. 


4 SKYRIUS 


Atsakomybė ir nepriklausomybė 


ATSAKOMYBĖ: NAMŲ RUOŠA IR VERTYBĖS 


Tėvai nuolat ieško būdų išmokyti vaikus atsakomybės. 
Daugelyje namų tikimasi, kad kasdieniai namų ruošos darbai 
padės išspręsti šią problemą. Manoma, kad šiukšlių 
išnešimas ir vejos žolės nupjovimas yra ypač efektyvūs, 
mokant atsakomybės berniukus, o indų plovimas ir lovos 
klojimas - dedant pamatus mergaičių atsakomybei. Tačiau 
iš tikro tokios užduotys, nors ir svarbios namų tvarkymui, 
gali neturėti jokios teigiamos įtakos atsakomybės jausmo 
ugdymui. Priešingai, kai kuriuose namuose kasdienės 
užduotys virsta kasdienėmis kovomis, sukeliančiomis 
skausmą ir pyktį tiek vaikams, tiek tėvams. Prievartinio 
reikalavimo atlikti namų ruošą padarinys gali būti 
paklusnumas ir švaresnės virtuvės bei kiemai, tačiau jis gali 
turėti nepageidaujamos įtakos charakterio ugdymui. 

Esmė yra ta, kad atsakomybė negali būti primesta 
prievarta. Ji gali išaugti tik iš vidaus, maitinama ir 
nukreipiama vertybių, perimamų namuose ir visuomenėje. 

Atsakomybė, kuri nėra susijusi su teigiamomis vertybėmis, 
gali būti asociali ir destruktyvi. Nusikaltėliai dažnai yra labai 
lojalūs ir atsakingi vienas kitam gaujoje, kuriai priklauso. 
Pavyzdžiui, mafijos nariai labai uoliai atlieka savo pareigas; 
jie vykdo visus nurodymus, suteikia juridinę pagalbą jos 
stokojantiems nariams ir rūpinasi įkalintųjų šeimomis. 

Atsakomybės šaltinis. Trokšdami, kad mūsų vaikai taptų 
atsakingais asmenimis, mes norime, kad jų atsakomybė 
remtųsi aukščiausiomis vertybėmis, tarp kurių yra pagarba 
gyvybei ir rūpinimasis žmonių gerove. Paprastai kalbant, 
atsakomybė turi būti grindžiama pagarba gyvybei, laisvei ir 
laimės siekimui. Paprastai mes nenagrinėjame atsakomybės 
problemos platesnėje jos perspektyvoje. Mes žvelgiame į 
atsakomybę arba į jos nebuvimą daug siauriau: per 
prišnerkštą savo vaiko kambarį, praleistas pamokas, 
netvarkingus namų darbus, atsisakymą lavintis groti pianinu 
ar blogas manieras. 

Deja, vaikas gali būti mandagus, tvarkingas, kruopščiai 
atlikti namų darbus ir vis dėlto priimti neatsakingus 
sprendimus. Tai ypač būdinga vaikams, kuriems nuolat 
sakoma, ką jie turi daryti, ir kurie dėl to turi mažai galimybių 
lavinti savo sugebėjimą spręsti, rinktis ir susiformuoti vidines 
normas. 

Vaiko vidinė emocinė reakcija į mūsų nurodymus yra 
lemiamas veiksnys, nuo kurio priklauso tai, kiek daug vaikas 
išmoks iš to, ko mes norime jį išmokyti. Vertybių negalima 
išmokyti tiesiogiai. Jos perimamos ir tampa vaiko asmenybės 
dalimi tik tada, kai vaikas susitapatina ir rungtyniauja su 
asmenimis, kuriuos jis myli ir gerbia. 

Taigi vaiko atsakomybės problema atsigręžia atgal į tėvus, 
tiksliau, į tėvų vertybes, kurios pasireiškia auklėjant vaikus. 
Kyla klausimas: ar egzistuoja kokios nors konkrečios 
nuostatos ir veiklos rūšys, kurios formuotų trokštamą mūsų 
vaikų atsakomybės jausmą? Likusioji skyriaus dalis yra 
mėginimas atsakyti į šį klausimą, remiantis psichologija. 

PAGEIDAUJAMI TIKSLAI IR KASDIENĖ PRAKTIKA 


Vaikų atsakomybė prasideda tėvų nuostatomis ir 
įgūdžiais. Nuostatos apima tėvų pasiryžimą leisti savo vaikams 
jausti visus jausmus; įgūdžiai apima sugebėjimą parodyti 
vaikams priimtinus būdus tvarkytis sų savaisiais jausmais. 

Sunkumai, susiję su šių dviejų reikalavimų patenkinimu, 
yra milžiniški. Mūsų pačių tėvai ir mokytojai neparengė mūsų 
tinkamai susitvarkyti su savaisiais jausmais. Jie ir patys 
nežinojo, ką daryti kilus stipriems jausmams. Susidūrę su 
audringais vaikų jausmais, jie atsisakydavo juos pripažinti 
ir stengdavosi juos paneigti, nuslopinti arba pagražinti. Jie 
vartojo standartines frazes, kurios iš esmės nieko 
neišspręsdavo: 

Neigimas: Tu iš tiesų nemanai taip, kaip kalbi; tu Žinai, 
kad myli savo mažąjį broliuką. 

Atsisakymas pripažinti: Tai ne tu, tai blogis tavyje šitaip 
elgiasi. 

Nuslopinimas: Jei dar kartą išgirsiu žodį „nekenčiu“, aš 
tau taip įkrėsiu, kad visą gyvenimą prisiminsi. Geras vaikas 
nejaučia neapykantos. 

Pagražinimas: Negali būti, kad nekenti savo brolio. 
Galbūt jis tau nepatinka. Tačiau tu turėtum būti aukščiau 
tokių jausmų. 

Tokie teiginiai ignoruoja tiesą, kad jausmai, kaip ir upės, 
negali būti sustabdomi, o tik nukreipiami. Stiprūs jausmai, 
kaip tvinstantys Misisipės vandenys, negali būti paneigti; 
mėginti juos ignoruoti - reiškia šauktis nelaimę. Jie turi būti 
atpažinti, ojų galia - pripažinta. Į juos reikia žiūrėti pagarbiai, 
o nukreipti juos - išradingai. Būdami taip nukreipti, jie gali 
„elektrifikuoti" mūsų būtį ir suteikti mūsų gyvenimui šviesą 
ir džiaugsmą. 

Tai yra idealūs tikslai. Klausimas lieka atviras: kokius 
konkrečius žingsnius turime žengti, norėdami nutiesti tiltą 
tarp trokštamų tikslų ir kasdienės tikrovės? Nuo ko reikia 
pradėti? 

ILGALAIKĖS IR TRUMPALAIKĖS PROGRAMOS 


Atsakymas būtų: sudaryti programą, apimančią ir 
ilgalaikes, ir trumpalaikes pastangas. Pirmiausia turime 
aiškiai įsisąmoninti, kad charakterio formavimas priklauso 
nuo mūsų santykio su vaikais ir kad charakterio bruožai 
negali būti pateikiami žodžiais, bet turi būti parodomi elgesiu. 

Pirmas ilgalaikės programos žingsnis yra pasiryžimas 
domėtis tuo, ką vaikai galvoja ir jaučia, o ne vien jų išoriniu 
paklusnumu ar nepaklusimu. 

Kaip sužinoti, apie ką vaikai galvoja ir ką jaučia? 

Patys vaikai suteikia mums šifro raktą. Jų jausmai 
pasireiškia žodžiu ir intonacija, gestu ir poza. Visa, ko mums 
reikia, tai ausų klausyti, akių žiūrėti ir širdies jausti. 

Mūsų vidinė nuostata turėtų būti tokia: leisk man tave 
suprasti. Ir leisk man parodyti, kad supratau. Leisk man tai 
išreikšti tokiais žodžiais, kurie iš anksto nekritikuotų ir 
nepasmerktų. 

Kai vaikas pareina iš mokyklos tylus, vangus ir prislėgtas, 
mes iš jo žingsnių galime suprasti, kad jam atsitiko kažkas 
nemalonaus. Laikydamiesi savosios nuostatos, nepradedame 
pokalbio kritinėmis pastabomis: 

„Ko toks sugižęs?" 

„„Kas čia per veido išraiška?" 

„Ką tu padarei, praradai geriausią draugą?" 

„„Ką šį sykį iškrėtei?" 

„„Kas šiandien tau nutiko?" 

Kadangi mums rūpi vidinė vaiko reakcija, mes vengiame 
komentarų, kurie sukelia jo viduje tik pasipiktinimą ir 
neapykantą, komentarų, kurie priverčia jį trokšti, kad visas 
pasaulis prasmegtų skradžiai žemę. 

Vietoj to tėvai gali parodyti savo supratingumą, 
pasakydami ką nors panašaus: 

„„Tau nutiko kažkas nemalonaus". 

„Šiandien tau nebuvo gera diena". 

„Šiandien tau buvo sunki diena". 

„Kažkas tau sugadino nuotaiką". 

Sie teiginiai yra geresni už tokius klausimus, kaip ,,Kas 
tau yra?" arba ,,Kas atsitiko?" Klausimai atskleidžia 
smalsumą, teiginiai atskleidžia užuojautą. 

Mes niekaip negalime išvengti tiesos, kad vaikas mokosi 
iš savo gyvenimo. Jeigu jis gyvena kritikuojamas,tai 
neišmoksta atsakomybės. Jis išmoksta vien smerkti save ir 
ieškoti kliaučių kituose. Jis išmoksta abejoti savo 
sprendimais, menkinti savo sugebėjimus ir nepasitikėti kitų 
ketinimais. O svarbiausia yra tai, kad jis išmoksta gyventi 
nuolat laukdamas neišvengiamo pasmerkimo. 


TAIKA VIETOJ KARO 


Tėvai, kurie kariauja su savo vaikais paskelbtą arba 
nepaskelbtą karą dėl jų pareigų ir atsakomybės, turėtų 
suprasti, kad šis karas negali būti laimėtas. Vaikai turi 
daugiau laiko ir energijos priešintis mums, nei mes turime 
laiko ir energijos jiems įveikti. Net jeigu mes laimime mūšį ir 
mums pavyksta primesti savo valią, jie gali atkeršyti, tapdami 
bedvasiai ir neurotiški arba maištaujantys ir nusikalstantys. 

Tėra vienintelis būdas, kuriuo mes galime laimėti: įgydami 
savo vaikų palankumą. Ši užduotis gali pasirodyti 
neįveikiama, tačiau ji tėra sunki, ir mes turime galių ją atlikti. 
Net jeigu mūsų dabartiniai santykiai su vaikais nėra draugiški, 
tokie santykiai gali būti užmegzti netolimoje ateityje. 

Tėvai gali taip paskatinti pageidaujamus pokyčius savo 
vaikuose: 

1. Jautriai klausydamiesi. Vaikai jaučia nusivylimą ir 
apmaudą, jei tėvai nesidomi jų jausmais ir mintimis. Tuo 
remdamiesi vaikai nusprendžia, kad jų mintys yra kvailos ir 
nevertos dėmesio ir kad jie patys nėra nei verti meilės, nei 
mylimi. 

Gimdytojas, kuris atidžiai klausosi savo vaiko, parodo 
jam, kad jo mintys yra vertinamos, 0 jis pats gerbiamas. Tokia 
pagarba suteikia vaikui savosios vertės pajautimą. Asmeninio 

vertingumo jautimas padeda vaikui efektyviau veikti daiktų 
ir Žmonių pasaulyje. 

2. Vengdami „rūstybės žodžių". Tėvai turėtų sąmoningai 
vengti žodžių ir pastabų, keliančių neapykantą ir priešiškumą: 

Įžeidimų: „Tuesi tik našta savo mokyklai ir gėda savo šeimai". 

Pravardžių: „Tinginys, nevykėlis, mažvaikis, idiotas" ir pan. 

Pranašysčių: ,Tu baigsi savo gyvenimą kalėjime, minėsi 
mano žodį!" 

Grasinimų: ,,Jei nenusiraminsi, galėsi nebesvajoti apie 
kišenpinigius“". 

Kaltinimų: ,,Tu visada pirmas pradedi krėsti išdaigas". 

Valdymo: ,„Užsičiaupk ir paklausyk, ką tau pasakysiu!" 

3. Išreikšdami savo jausmus ir mintis, bet nekaltindami 
vaiko. Tėvai daug geriau susidoroja su stresine situacija, jeigu 
išsako savo pačių jausmus ir reikalavimus, neužsipuldami 
vaiko asmenybės ir nežeisdami jo orumo (žr. 2 skyrių, 36 
puslapi). 

Kai tėvai jautriai klausosi, susilaiko nuo žeidžiančių 
komentarų ir išreiškia savo jausmus bei reikalavimus 
neįžeisdami vaiko, jis pradeda keistis. Palankumo atmosfera 
suartina vaiką su tėvais; jų nuostatos ir sąžiningumas, 
dėmesys ir mandagumas yra vaiko pastebimi ir perimami. 
Šie pokyčiai neatsiras pernakt, bet pastangos galų gale bus 
atlygintos. 

Taip nusistatę ir taip elgdamiesi tėvai daug pasieks, 
ugdydami savo vaikų atsakomybę. Ir vis dėlto vien pavyzdžio 
nepakanka. Atsakomybės jausmą kiekvienas vaikas įgyja per 
savo pastangas ir patyrimą. Tėvų pavyzdys sukuria tinkamą 
mokymuisi nuostatą ir atmosferą, o paties vaiko patyrimas 
įtvirtina išmokimą ir padaro jį vaiko charakterio dalimi. Todėl 
labai svarbu, kokią specifinę atsakomybę patikime vaikams 
skirtingose jų subrendimo pakopose. 

ATSAKOMYBĖ: LAISVĖ REIKŠTI NUOMONĘ IR 
LAISVĖ RINKTIS 


Vaikai negimsta turėdami atsakomybės jausmą. Jie taip 
pat neįgyja jo automatiškai, sulaukę tam tikro amžiaus. 
Atsakomybės, kaip skambinti pianinu, išmokstama pamažu 
per ilgus metus. Atsakomybė ugdoma kasdien mokant priimti 
sprendimus ir rinktis iš įvairių dalykų pagal vaiko amžių ir 
sugebėjimus. 

Konflikto sritys ir atsakomybės sferos. Mokyti vaiką 
atsakomybės galima pradėti labai anksti. Atsakomybė 
skatinama, leidžiant vaikui išreikšti savo nuomonę, o kur 
tik įmanoma, ir priimti sprendimus su juo susijusiais 
klausimais. Cia turi būti aiškiai atskirta laisvė reikšti savo 
nuomonę ir laisvė rinktis. Yra dalykų, kurie visiškai priklauso 
vaiko atsakomybės sferai, ir čia jis turi turėti galimybę rinktis. 
Yra dalykų, susijusių su vaiko gerove, kurie priklauso tik 
mūsų atsakomybei; šiais atvejais vaikas gali turėti savo balsą, 
bet ne laisvę rinktis. Mes priimame sprendimą už vaiką, tačiau 
turime padėti jam susitaikyti su tuo, kas yra neišvengiama. 

Būtina aiškiai skirti šias dvi atsakomybės sferas. 
Panagrinėkime kelias sritis, kuriose konfliktai tarp tėvų ir 
vaikų iškyla gana dažnai. 


MAISTAS 


Net dvejų metų vaiką galima paklausti, ar jis nori pusės 
stiklinės pieno, ar pilnos. Ketverių metų vaikui gali būti suteikta 
galimybė pasirinkti tarp pusės ir viso obuolio. O šešiametis 
gali pats nuspręsti, ar jis nori minkštai, ar kietai virtų kiaušinių. 

Vaikams turėtų būti sąmoningai sudaroma daug situacijų, 
kuriose jie turėtų rinktis. Tėvai parenka situacijas; vaikai 
priima sprendimus. 

Mažo vaiko neklausiame: ,,Ko tu norėtum pusryčiams?" 
Jo klausiame: ,,Ar nori kiaušinienės, ar virto kiaušinio?" ,,Ar 
nori pakepintos duonos, ar paprastos?" ,„Ar nori šiltos, ar 

šaltos košės?" ,„Ar nori apelsinų sulčių, ar pieno?" 

Tuo parodoma vaikui, kad jis turi tam tikrą atsakomybę 
už savo veiksmus. Jis nėra vien nurodymų vykdytojas, bet 
dalyvauja priimant sprendimus, formuojančius jo gyvenimą. 
Tėvų elgesys turėtų aiškiai vaikui byloti: mes siūlome arbatą 
ir pritarimą, taip pat pieną ir sausainius - pasirinkti yra tavo 
valioje. 

Vaikų maitinimosi problemas dažnai sukuria motinos, 
kurios pernelyg kišasi į savo vaikų skonio reikalus. Jos verčia 
vaikus valgyti tam tikras daržoves ir aiškina jiems (dažnai 
nepagrįstai), kuri daržovė yra sveikiausia jų organizmui. 
Vaikui yra geriausia, jei jo motina pernelyg nesijaudina dėl 
maisto, jei ji, paruošusi pakankamai kokybišką ir skanų 
maistą, pasitikėdama vaiku leidžia jam valgyti pagal savo 
apetitą, žinoma, jei tai nesikerta su gydytojų patarimais. Iš 
tiesų, valgymas priklauso vaiko atsakomybės sričiai. 


APRANGA 


Pirkdami vaikams drabužius, mes turime nuspręsti, 
kokios aprangos jiems reikia ir kokią pinigų sumą galime jai 
skirti. Parduotuvėje mes parenkame kelis pavyzdžius, 
priimtinus mums stiliumi ir kaina. Vaikas pasirinks vieną iš 
jų, tą, kurį norėtų dėvėti. Taip jau šešiametis gali rinktis, 
perkant jam kojines ar marškinius. Yra daug šeimų, kuriose 
vaikai neturi jokios patirties ir jokių įgūdžių pirkti sau 
drabužius. Iš tikrųjų yra suaugusiųjų, kurie negali nusipirkti 
kostiumo, neturėdami pašonėje Žmonos ar motinos, 
nusprendžiančios už juos. 

Ypač vyresniems vaikams turėtų būti leidžiama dėvėti 
drabužius, kurie pernelyg nesiskiria nuo jų draugams 
priimtino standarto. Berniukas, avintis rudus batus klasėje, 
kurioje tais metais standartas yra mėlyni sportbačiai, visai 
bereikalingai bus padarytas dėmesio ir pajuokos objektu. 
Tėvai turėtų žinoti, kas vaikų yra laikoma geru ir blogu skoniu. 


57 


Atsakomybė drabužių srityje turėtų būti apibrėžiama taip: 
mes atrenkame, jie pasirenka. 


NAMŲ DARBAI 


Nuo pat pirmos klasės tėvų nuostatos turėtų rodyti vaikui, 
kad už namų darbus visiškai atsako vaikas ir jo mokytojas. 
Tėvai neturėtų nuolat raginti vaikus ruošti namų darbus. Jie 
neturėtų prižiūrėti ar tikrinti, kaip vaikai juos atlieka*, 
išskyrus tą atvejį, kai vaikas pats to paprašo. Kai tėvai prisiima 
per didelę atsakomybę už vaikų namų darbus, vaikai mielai 
leidžia jiems tai daryti, ir tėvai jau niekada nebeatsikrato šios 
naštos. Namų darbai gali tapti vaiko ginklu, naudojamu savo 
tėvams bausti, šantažuoti ir išnaudoti. Daug vargo būtų 
išvengta ir daug džiaugsmo prisidėtų šeimos gyvenime, jeigu 
tėvai smulkmeniškai nesidomėtų vaikų atliekamais namų 
darbais, bet vietoj to aiškiai išreikštų savo nuostatą: ,, Namų 
darbai yra tavo atsakomybė. Namų darbai tau yra tai, kas 
mums yra darbas". 

Nereikėtų pernelyg sureikšminti namų darbų pradinėse 
klasėse. Yra daug puikių mokyklų, kuriose mažiems vaikams 
namų darbų visai neužduodama. Šie moksleiviai įgyja tiek 
pat išminties, kiek ir tie, kurie šešerių ar septynerių metų 
grumiasi su užduotimis. Pagrindinė namų darbų reikšmė yra 
ta, kad jie suteikia vaikams savarankiško darbo patirtį. Tačiau 
kad turėtų šią reikšmę, namų darbai turi atitikti vaiko 
galimybes, kad jis galėtų dirbti savarankiškai, kitiems mažai 
tepadedant. Tiesioginė pagalba ruošiant namų darbus gali 
tik parodyti vaikui, kad vienas jis yra bejėgis. Tačiau 
netiesioginė parama gali būti naudinga. Pavyzdžiui, mes 
galėtume sukurti vaikui tinkamą pamokoms ruošti aplinką 
ir padėti jam parinkti tinkamą šiam darbui laiką. Šiltais 
pavasario ir rudens vakarais vaiko dėmesys pirmiausia bus 
nukreiptas į žaidimus lauke (ir neverta tam priešintis), o tik 


“ Autorius puikiai supranta, kad tokia politika gali prieštarauti mokytojų 
reikalavimams. 

paskui (belieka tikėtis) į pamokų ruošimą. Šaltomis žiemos 
dienomis pamokos turi būti paruoštos prieš žiūrint 
televizorių. 

Kai kurie vaikai ruošdami namų darbus mėgsta būti arti 
suaugusiųjų. Galbūt galima leisti naudotis virtuvės arba 
valgomojo stalu. Tačiau tuo metu reikėtų vengti pastabų apie 
sėdėseną, aprangos tvarkingumą ar baldų saugojimą. 

Kai kuriems vaikams geriau einasi darbas, kai jie gali 
krimsti pieštuką, krapštyti pakaušį ar sūpuotis kėdėje. Mūsų 
pastabos ir apribojimai padidina įtampą ir trukdo jų 
protiniam darbui. 

Vaiko namų darbų ruošimas neturėtų būti pertraukiamas 
klausimais ar pastabomis, kurie nėra neatidėliotini. Mes 
turime likti fone, savo buvimu suteikdami vaikui komfortą ir 
nebylią paramą, bet ne nurodinėti ir aiškinti. Retkarčiais 
galime padėti suprasti klausimą ar paaiškinti sakinį. Tačiau 
turėtume vengti tokių pastabų: 

„Jeigu nebūtum toks išsiblaškėlis, prisimintum savo 
užduotį". 

„„Jeigu būtum klausęsis mokytojo, žinotum, kaip atlikti 
namų darbą“. 

Mūsų pagalba turėtų būti saikinga, bet teikiama su 
palankumu. Mes klausomės, bet ne skaitome paskaitą. Mes 
parodome kelią, bet tikimės, kad keliauninkas pasieks tikslą 
savo jėgomis. 

Tėvų požiūris į mokyklą ir mokytoją gali turėti įtakos 
vaiko požiūriui į namų darbus. Jei tėvai nuolat keiksnos 
mokyklą ir menkins mokytoją, vaikas padarys aiškias 
išvadas. 

Tėvai turi palaikyti mokytoją ir pritarti jo reikalavimui 
atsakingai atlikti namų darbus. 

Jeigu mokytojas yra griežtas, tėvai turi puikią galimybę 
būti atjaučiantys: 

„Šie metai nelengvi - tiek daug darbų". 

„Iš tiesų šie metai sunkūs". 

„„Jis tikrai griežtas mokytojas". 

„Aš girdėjau, kad jis daug reikalauja". 

„Aš girdėjau, kad jis yra itin reiklus namų darbams. 
Tikriausiai šiemet teks labai daug dirbti". 

Svarbu išvengti kasdienių pykčio protrūkių dėl namų 
darbų: 

„Klausyk, Regi, nuo šiol tu mokysies rašybos kiekvieną 
mielą dieną, įskaitant šeštadienius ir sekmadienius. Jokių 
žaidimų ir jokio televizoriaus". 

„„Rodžeri! Man nusibodo ir aš pavargau tau nuolat 
priminti apie namų darbus. Tėtis ruošiasi priversti tave juos 
daryti. Mes nenorime turėti savo šeimoje beraščių". 

Raginimai ir grasinimai yra įprasti, nes jie leidžia tikėtis, 
kad šis tas daroma padėčiai ištaisyti. Iš tikrųjų šios priemonės 
yra ne tik bevaisės, bet net žalingos. Jų rezultatas tėra įkaitinta 
atmosfera, suerzinti tėvai ir supykęs vaikas. 

Daugelis gabių vaikų ne itin gerai atlieka namų darbus ir 
mokydamiesi nepasiekia tokių rezultatų, kokių galėtų, nes 
pasąmoningai maištauja prieš savo tėvų ambicijas. Kad galėtų 
augti ir bręsti, kiekvienas vaikas turi įgyti individualumo ir 
atskirumo nuo savo motinos ir tėvo jausmą. Jeigu tėvai 
pernelyg įsitraukia į vaiko mokymąsi, jis jaučia tai kaip 
kišimąsi į jo autonomiją. Jeigu namų darbai ir geri pažymiai 
tampa deimantais tėvų karūnose, vaikas gali pasąmoningai 
nuspręsti parnešti namo piktžolių vainiką, kuris bent jau būtų 
jo paties. Negalėdamas pasiekti savo tėvų tikslų, jaunasis 
maištininkas įgyja nepriklausomybės jausmą. Taip 
individualumo ir unikalumo poreikis stumia vaiką į nesėkmę, 
nors tėvai lenkia jį prie mokslų ir baudžia. Vienas vaikas 
kartą pasakė: ,,Jie gali atimti televizorių ir kišenpinigius, bet 
negali atimti mano blogų pažymių“. 

Akivaizdu, kad pasipriešinimas mokymuisi nėra paprasta 
problema, kuri gali būti išspręsta griežtu arba atlaidžiu elgesiu 
su vaikais. Didesnė prievarta gali padidinti vaiko pasipriešinimą, 
o visiškas nesidomėjimas gali byloti apie tai, kad tėvams yra 
priimtinas vaiko nebrandumas ir atsakomybės stoka. 
Sprendimas nėra nei greitas, nei lengvas. Kai kuriems 

vaikams gali būti reikalinga psichoterapeuto pagalba, kad 
jie liautųsi kovoję prieš tėvus ir džiaugtųsi gerais, o ne blogais 
rezultatais. 

Kitiems vaikams gali būti reikalingas korepetitorius, kuris 
turėtų būti ne tik savo dalyką išmanantis mokytojas, bet ir 
psichologiškai nuovokus asmuo. Tačiau aksioma yra tai, 
kad šio darbo neturi dirbti tėvai. Mūsų tikslas yra parodyti 
vaikui, kad jis yra atskiras individas ir pats - nepriklausomai 
nuo mūsų - atsako už savo sėkmes ir nesėkmes. Kai vaikui 
leidžiama patirti save kaip individą, turintį savo paties 
poreikius ir tikslus, jis pradeda prisiimti atsakomybę už savo 
paties gyvenimą ir jo keliamus reikalavimus. 


MUZIKOS PAMOKOS 


Jei vaikas mokosi groti muzikos instrumentu, jo tėvai 
anksčiau ar vėliau išgirsta įprastinę melodiją: ,,Aš daugiau 
nenoriu groti". Nelengva išlikti objektyviam girdint šią muziką. 

Kai kurie tėvai, prisimindami priverstines savo pačių 
muzikos pamokas, nusprendžia apsaugoti vaikus nuo šios 
kančios. Groti ar negroti - klausimas ne jų, o vaiko. Šiuose 
namuose pats vaikas nusprendžia, mokytis muzikos ar ne. 
Jis groja tada, kai nori, ir tęsia arba nutraukia pamokas 
vadovaudamasis savo norais. Išskyrus mokestį už mokslą, 
kuris tebėra tėvų reikalas, lavinimasis groti muzikos 
instrumentu laikomas vaiko atsakomybe. 

Kiti tėvai, su apgailestavimu prisimindami per didelį savo 
tėvų nuolaidžiavimą, nusprendžia, kad trūks plyš, bet jų 
vaikas gros. Net vaikui dar negimus, jo muzikos priemonė 
jau būna jam išrinkta. Kai tik jis jau įstengia išlaikyti rankose 
smuiką, pūsti į ragą arba daužyti pianino klavišus, 
pradedamas mokyti groti iš anksto parinktu instrumentu. 
Vaiko ašaros ir pyktis bus ignoruojami, o jo pasipriešinimas- 
įveiktas. Tėvų žodžiai yra garsūs ir aiškūs: ,,Mes mokame - 
tu groji“. Tokiomis sąlygomis vaikas gali pasiekti muzikinį 

meistriškumą arba jo nepasiekti. Tačiau visas sumanymas 
gali kainuoti pernelyg brangiai. Kaina yra pernelyg didelė, 
jeigu atsižvelgsime į ilgalaikį tėvų ir vaiko santykių sutrikimą. 

Svarbiausias Muzikinio lavinimo vaikystėje tikslas yra 
suteikti puikią jausmų išraiškos galimybę. Vaiko gyvenimas 
yra toks pilnas draudimų, taisyklių ir suvaržymų, kad 
atsipalaidavimo priemonės yra būtinos. Muzika yra vienas 
geriausių atsipalaidavimo būdų: ji suteikia garsą įsiūčiui, 
formą džiaugsmui ir atpalaidavimą įtampai. 

Tėvai ir mokytojai paprastai negalvoja apie muzikinį 
lavinimą šiuo aspektu: dažniausiai jie siekia sugebėjimo 
meistriškai atkurti melodijas. Toks požiūris neišvengiamai 
apima vaiko grojimo ir asmenybės įvertinimą ir kritiką. 
Pernelyg dažnai rezultatai yra liūdnai pažįstami: vaikas 
stengiasi atsikratyti savo pamokų, vengia mokytojo ir nutraukia 
savo muzikinę ,,„karjerą“. Daugelyje namų besimėtantis 
smuikas, užtrenktas pianinas ar nebyli fleita yra vien 
skausmingas niekais virtusių pastangų ir neišsipildžiusių vilčių 
priminimas. 

Ką tėvams daryti? Tėvų darbas yra surasti mokytoją, kuris 
būtų malonus ir supratingas - išmanantis savo mokinius, o 
ne vien muziką. Tai mokytojas, kuris turi raktą į pastovų 
vaiko domėjimąsi muzika. Mokytojas yra tas asmuo, kuris 
gali atverti arba užtrenkti galimybių duris. Gyvybinis mokytojo 
uždavinys yra įgyti vaiko pagarbą ir pasitikėjimą. Jeigu jam 
tai nepavyksta, negali būti sėkmingas ir jo mokymas: vaikas 
negali išmokti mėgti muziką iš mokytojo, kurio nekenčia. 
Mokytojo emocinis tonas skamba garsiau nei jo muzikos 
instrumentas. 

Siekdami išvengti nereikalingų rūpesčių, mokytojas, tėvai 
ir vaikas turėtų tartis - ir sutarti - dėl kelių esminių taisyklių. 
Pavyzdžiui: 

1. Nepraleisti pamokų neperspėjus mažiausiai prieš dieną 
įki sutarto laiko. 

2. Jeigu pamoką tenka praleisti, vaikas, o ne tėvai, turi 
paskambinti mokytojui. 

3. Pakankamai laisvai turi būti pasirenkamas muzikos 
pamokų laikas ir dažnumas. 

Šios taisyklės neleidžia atsisakyti pamokos paskutinę 
minutę „dėl blogo ūpo" ir skatina vaiko nepriklausomybės 
jausmą ir atsakomybę. Jos taip pat rodo vaikui, kad nors 
mes rūpinamės muzika, labiau nei ja rūupinamės vaiko 
jausmais ir mintimis. 

Vaikas neturėtų būti nuolatos raginamas lavintis. Jam 
nereikėtų priminti, kaip brangiai kainavo instrumentas ir kaip 
sunkiai tėvas uždirbo pinigus. Tokios pastabos sukelia kaltės 
jausmą ir pasipriešinimą. Jos neugdo nei jautrumo muzikai, 
nei susidomėjimo ja. 

Tėvams reikėtų susilaikyti nuo ,,didžių"“ savo vaiko 
muzikinių talentų pranašavimo. Tokie teiginiai kaip toliau 
pateiktieji labai prislegia vaiką: 

„,Tu turi nuostabų talentą, tik reikia juo pasinaudoti". 

„,„Tu galėtum būti antruoju Leonardu Bernsteinu, jei tik 
užsiimtum tuo“. 

Vaikas gali padaryti išvadą, kad tėvų iliuzijas bus 
lengviausia išlaikyti, nemėginant jų patikrinti. Jo devizu gali 
tapti: ,,Jei aš nemėginsiu, neapvilsiu tėvų. 

Vaikas labiausiai padrąsinamas tada, kai žino, kad tėvai 
supranta ir pripažįsta jo sunkumus. 

Per trečiąją pianino pamoką šešerių metų Roslin turėjo 
abiem rankomis paskambinti aštuonias oktavos natas. 
Mokytoja labai įgudusiai pademonstravo pratimą, sakydama: 
„Matai, kaip tai paprasta. Dabar pamėgink tu“. Roslin 
neryžtingai ir nevikriai ištiesė pirštus, nelabai sėkmingai 
mėgdžiodama savo mokytoją. Po šios pamokos ji grįžo namo 
labai prislėgta. 

Atėjus pratybų metui, motina pasakė: ,,„Nėra lengva 
paskambinti aštuonias natas viena ranka. Dviem rankomis 
tai dar sunkiau". Roslin noriai sutiko. Sėdėdama prie pianino, 
ji lėtai paskambino reikiamais pirštais aštuonias natas. 
Motina tarė: ,,Aš girdžiu teisingas natas ir matau, kad jas 
skambini reikiamais pirštais“. Aiškiai patenkinta Roslin 

atsakė: ,,Tai gana sunku". Tą dieną ji skambino ilgiau negu 
nustatyta. Visą savaitę ji kėlė sau vis sunkesnius uždavinius, 
kol išmoko skambinti oktavą aklai. 

Vaiką labiau drąsina atjaučiantis jo sunkumų supratimas, 
o ne patarimas, pagyrimas ar skuboti primygtiniai sprendimai. 


KIŠENPINIGIAI 


Šiuolaikiniuose namuose pinigų - kaip maisto ir drabužių- 
naudojimas yra suteikiamas vaikui kaip savaime suprantamas 
dalykas, nes jis yra šeimos narys. Kišenpinigiai nėra atlyginimas 
už gerą elgesį nė mokestis už atliktą namų ruošą. Tai auklėjimo 
priemonė, kurios tikslas kitas - suteikti pinigų naudojimo patirtį, 
išlavinti gebėjimą rinktis ir prisiimti atsakomybę. Todėl perdėtas 
domėjimasis tuo, kaip vaikas leidžia kišenpinigius, sumenkina 
šį tikslą. Reikalinga tik bendra politika, kuri numato, ką turėtų 
apimti kišenpinigiai: mokėjimą už važiavimą visuomeniniu 
transportu, priešpiečius, mokyklinius reikmenis ir pan. Vaikui 
augant, kišenpinigiai didėja ir apima papildomas išlaidas ir 
atsakomybę: nario mokesčius, išlaidas pramogoms, kai kuriems 
drabužiams ir kt. 

Galima tikėtis piktnaudžiavimo kišenpinigiais. Kai kurie 
vaikai nepajėgia susitvarkyti su savuoju biudžetu ir pernelyg 
greit išleidžia per daug pinigų. Toks išlaidumas turi būti 
aptariamas su vaiku dalykiškai, siekiant abiem pusėms 
priimtino susitarimo. Išlaidumui kartojantis, gali reikėti 
suskaidyti kišenpinigius ir duoti vaikui smulkesnes sumas 
du ar tris kartus per savaitę. Kišenpinigiai neturėtų būti 
paverčiami vėzdu virš vaiko galvos, siekiant priversti jį daugiau 
padaryti ar būti paklusnesnį. Jie neturėtų būti atimami 
supykus arba dirbtinai padidinami užėjus geram ūpui. 

Kokia yra tinkama kišenpinigių suma? Nėra universalaus 
atsakymo į šį klausimą. Kišenpinigiai turi atitikti mūsų biudžetą. 
Nepaisant kaimynystėje priimtų standartų, mes neturėtume būti 
verčiami duoti daugiau, nei galime skirti, nesijausdami nepatogiai. 
Jei vaikas protestuoja, galime pasakyti jam nuoširdžiai ir 

atjaučiamai: ,,Mes norėtume skirti tau daugiau kišenpinigių, 
tačiau mūsų biudžetas yra ribotas". Tai daug geriau, nei įtikinėti 
vaiką, kad iš tikro jam daugiau pinigų nereikia. 

Pinigai, kaip ir valdžia, nepatyrusio rankose lengvai gali 
būti panaudoti ne pagal paskirtį. Pinigų suma neturi būti 
didesnė už vaiko sugebėjimą juos leisti. Geriau pradėti nuo 
mažos sumos, kuri pamažu būtų didinama, nei apsunkinti 
vaiką pernelyg didele pinigų suma. Kišenpinigiai gali būti 
pradedami duoti vaikui pradėjus lankyti mokyklą ir išmokus 
skaičiuoti pinigus ir juos keisti. Viena sąlyga yra esminė 
kišenpinigių politikoje - po visų fiksuotų išlaidų vaikui turi 
likti nedidelė pinigų suma, kurią jis galėtų taupyti arba leisti 
savo nuožiūra. 


DRAUGAI 


Teoriškai mes norime, kad mūsų vaikai patys pasirinktų 
sau draugus. Mes tikime laisve, priešinamės prievartai ir 
žinome, kad laisva sąjunga yra esminė demokratijos teisė. 
Tačiau ne taip jau retai vaikas parsiveda į namus ,,draugus", 
kurie mums atrodo atstumiantys. Mes galime nemėgti peštukų 
ir pagyrūnų arba vargiai pakęsti varvanosius verksnius, tačiau 
jei tik jų elgesys iš tikrųjų mūsų nevargina, tai, prieš ką nors 
sakant dėl vaiko pasirinkimo, geriausia įsižiūrėti, į ką jis 
linksta ir kam teikia pirmenybę. 

Kokiu kriterijumi galime vertinti tai, kaip mūsų vaikas 
renkasi draugus? 

Vaikai turėtų daryti naudingą ir koreguojančią įtaką 
vienas kitam. Vaikui reikia turėti galimybę susieti savo 
asmenybę su kitokiomis nei jo ir jį papildančiomis 
asmenybėmis. Todėl uždaram vaikui reikia labiau linkusių 
bendrauti draugų, pernelyg globojamam vaikui reikia 
nepriklausomesnių draugų, baugštus vaikas turėtų būti 
drąsesnių bendraamžių draugijoje, nebrandus vaikas gali 
gauti naudos, draugaudamas su brandesniais žaidimų 
draugais. Vaikui, kuris pernelyg remiasi vaizduote, reikia 

proziškesnių vaikų įtakos. Agresyvus vaikas gali būti 
apribojamas žaidimo draugų, kurie yra stiprūs, tačiau ne 
karingi. Mūsų tikslas yra skatinti neutralizuojančius ryšius, 
suteikiant galimybę draugauti sų vaikais, kurie kaip 
asmenybės skiriasi nuo jo paties. 

Kai kurie ryšiai neturėtų būti palaikomi. Nebrandūs vaikai 
tik skatina vienas kito nebrandumą. Karingi vaikai tik skatina 
vienas kito agresyvumą. Labai uždari vaikai iš viso per mažai 
bendrauja vienas su kitu. Linkę nusikalsti vaikai gali 
sustiprinti asocialius vienas kito polinkius. 

Ypač reikia rūpintis tuo, kad vaikai, kurie linkę į nusikalstamą 
elgesį, netaptų dominuojančiais „draugais“. Dėl didesnės jų 
„patirties“ jie gali įgyti herojaus statusą mokykloje arba kieme ir 
būti nepageidaujami pavyzdžiai susitapatinimui. 

Būtina subtili apribojimų ir įvertinimų sistema tam, kad 
vaikas galėtų būti atsakingas už savo draugų pasirinkimą, o 
mes būtume atsakingi už tai, kad pasirinkimas būtų deramas. 


GYVUNŲ LAIKYMAS 


Kai vaikas žada prižiūrėti naminį gyvūną, jis tik išreiškia 
gerus ketinimus, bet neįrodo savo sugebėjimų. Vaikui gali 
reikėti gyvūno, jis gali jo norėti ir jį mylėti, bet retai jis yra 
pajėgus jį tinkamai prižiūrėti. Atsakomybė už naminio gyvūno 
gyvenimą negali būti paliekama vien tik vaikui. Kad būtų 
išvengta nusivylimų ir abipusių kaltinimų, geriausia iš karto 
pripažinti, kad vaiko gyvūnas reiškia tėvų darbą. Vaikui gali 
būti labai naudinga turėti gyvūnėlį, su kuriuo jis gali žaisti ir 
kurį gali mylėti. Jam taip pat naudinga yra dalyvauti jo 
priežiūroje; tačiau atsakomybė už naminio gyvūno sveikatą 
ir tinkamą rūpinimąsi juo turi priklausyti suaugusiajam. 


66 


LAISVĖS FRAZĖS 


Geras gimdytojas, kaip geras mokytojas, yra tas, kuris 
palaipsniui tampa vaikui vis labiau nebūtinas. Jam priimtini 
tokie santykiai, kurie skatina vaiką daryti savarankiškus 
sprendimus ir panaudoti savo galias. Kalbėdamies! SU vaikais, 
mes galime sąmoningai vartoti frazes, rodančias MUSŲ 
tikėjimą jų sugebėjimu savarankiškai daryti išMINUungus 
sprendimus. Todėl, kai mūsų vidinis atsakymaS ! vaiko 
prašymą yra „taip“, mes galime išreikšti jį TEISIMAIS, 
skatinančiais vaiko nepriklausomybę. Yra keletas būdų 
pasakyti ,,„taip': 

„„Jeigu tu to nori". 

„„Jei tu tikrai tai mėgsti". 

„,„Tu pats tai nuspręsi". 

„,„Tai tikrai priklauso nuo tavęs". 

„,Tai yra visiškai tavo pasirinkimas". 

„„Kaip tu nuspręsi, taip man bus gerai". | 

Vaikui galėtų pakakti ir vieno „Taip“, tačiaU tokie 
papildomi teiginiai suteikia jam daugiau džiaugsMO“ dėl to, 
kad jis pats gali spręsti ir kad mes pasitikime juo- 


5 SKYRIUS 


Vrausmė: allaidumas tr apribojimai 


ŠIUOLAIKINIS NETIKRUMAS IR JO PADARINIAI 


Kuo skiriasi mūsų senelių ir mūsų pačių elgesys, 
drausminant vaikus? Kad ir ką darydavo senelis, viskas buvo 
daroma autoritetingai; kad ir ką darome mes, darome 
abejodami. Net klysdamas senelis veikė su įsitikinimu. Net 
būdami teisūs mes veikiame dvejodami. Iš kur kyla mūsų 
netikrumas santykiuose su vaikais? Mes visi esame 
prisiklausę apie Freudą, psichoanalizę bei daug kainuojančias 
nelaimingos vaikystės pasekmes ir labai bijome, kad 
nesugadintume savo vaikams viso gyvenimo. Pavyzdžiu galėtų 
būti šis motinos laiškas: 


„„Dažnai man labai sunku išreikšti žodžiais tai, kas mane 
tikrai jaudina. Galbūt geriau tai padarysiu raštu. Jei kas nors 
liks nepasakyta, žinau, kad sugebėsite tai perskaityti tarp eilučių. 
Jūs labai maloniai sutikote ateiti į mūsų bažnyčią vadovauti 
tėvų diskusijų grupei. Nors ir nelikau visiškai patenkinta, nes 
niekada nesijaučiu pakankamai išmananti apie vaikų auginimą, 
man labai patiko jūsų teiginys, kad nė vienas gimdytojas 

sąmoningai nedaro to, kas kenkia jo vaikų emociniam gyvenimui. 
Tačiau jie tai daro nesąmoningai. 

Nė vienas iš mūsų sąmoningai nepadarytų nieko, kas gali 
sužaloti mūsų vaikus dvasiškai, moraliai ar emociškai, ir vis dėlto 
mes darome būtent tai. Aš dažnai skaudžiai apgailestauju dėl 
dalykų, kuriuos padarau ar pasakau nepagalvojusi, ir meldžiuosi, 
kad daugiau nekartočiau šių prasižengimų. Galašjų ir nekartoju, 
bet galiu padaryti ką nors lygiai taip pat bloga, jei tik paniškai 
nebijosiu sužaloti savo vaiką visam gyvenimui." 


Niekas negalėtų suabejoti šios motinos nuoširdumu ir 
atsidavimu. Vis dėlto būtų daug geriau, jeigu ji turėtų mažiau 
kaltės jausmų ir daugiau įgūdžių. Remdamiesi analogija 
galėtume sakyti, kad mes nesijaustume saugūs su gydytoju, 
kuris verkia, matydamas sulaužytą ranką, ir alpsta, išvydęs 
kraują. Iš gydytojo mes tikimės profesionalios kompetencijos 
ir trupučio užuojautos, bet ne jausmingumo ir dejonių. 
Panašiai ir tėvai turėtų išmokti profesionaliau tvarkytis su 
nebrandžiu savo vaikų elgesiu. Daugelis drausmės klausimų 
pamažu išnyktų, jeigu būtų sprendžiami be perdėtų emocijų. 
Sprendžiami isteriškai, jie gali tapti rimtomis bėdomis, metų 
metus varginančiomis tėvus ir vaikus. 


TĖVŲ POREIKIAI IR VAIKO TIRONIJA 


Tėvai turi mylėti savo vaikus, bet neturėtų jausti 
nepasotinamą poreikį būti savo vaikų mylimi kiekvieną 
minutę.Tie, kuriems vaikai yra reikalingi tam, kad pateisintų 
jų vedybas arba patvirtintų jų gyvenimo reikšmingumą, 
atsiduria labai nepalankioje padėtyje. Bijodami prarasti vaikų 
meilę, jie nedrįsta nieko jiems drausti. O jausdami tėvų 
troškimą būti mylimiems, vaikai juo negailestingai naudojasi. 
Jie tampa tironais, valdančiais nerimo kupinus tarnus. 

Daugelis vaikų yra išmokę grasinti motinai, kad jos 
nebemylės. Jie vartoja šantažą gana stačiokiškai. Jie sako: 
„Aš tavęs nemylėsiu, jeigu tu...“ Tragedija yra ne tai, kad 

vaikas grasina, bet tai, kad tėvai išsigąsta. Kai kuriuos tėvus 
tiesiog sukrečia vaiko žodžiai; jie verkia ir maldauja vaiką 
toliau juos mylėti bei stengiasi jį papirkti nuolaidžiavimu. 


ATLAIDUMAS IR NUOLAIDŽIAVIMAS 


Kas yra atlaidumas ir kas yra nuolaidžiavimas? 
Atlaidumas yra tėvų nuostata, pasireiškianti vaiko vaikiškumo 
pripažinimu. Jis reiškia pripažinimą, kad ,,berniukas yra 
berniukas“, kad normalaus vaiko marškiniai neilgai išliks 
švarūs, kad bėgimas, o ne ėjimas yra normalus vaiko judėjimo 
būdas, kad medis yra skirtas laipioti, o veidrodis — daryti 
grimasas. 

Atlaidumo esmė yra pripažinimas vaikų asmenimis, 
turinčiais neatimamą teisę jausti visų rūšių jausmus ir turėti 
pačių įvairiausių troškimų. Laisvė norėti yra absoliuti ir 
neribojama; visi jausmai ir fantazijos, visos mintys ir norai, 
visos svajonės ir troškimai, nepriklausomai nuo jų turinio, 
yra pripažįstami, gerbiami ir gali būti išreiškiami tinkamomis 
simbolinėmis priemonėmis. Destruktyvus elgesys yra 
neleistinas; kai jis pasireiškia, tėvai įsikiša ir nukreipia jį į 
žodinę ir kitokią simbolinę išraišką. Leistini simbolinės 
išraiškos būdai yra: ,,negražių“ piešinių piešimas, strėlių 
mėtymas į taikinį, medžio pjaustinėjimas, žmogaus pavidalo 
iškamšos kumščiavimas, piktų norų įrašymas į magnetofono 
juostelę, kandžių eilėraščių kūrimas, kraupių misterijų 
rašymas ir t. t. Trumpai tariant, tėvų atlaidumas pasireiškia 
vaiko įsivaizduojamo ir simbolinio elgesio pripažinimu. O 
nuolaidžiavimas yra leidimas pasireikšti nepageidaujamiems 
vaiko veiksmams. Atlaidumas suteikia vaikui pasitikėjimą 
savimi ir didėjantį sugebėjimą išreikšti savuosius jausmus ir 
mintis. Nuolaidžiavimas sukelia nerimą ir vis augančius 
privilegijų reikalavimus, kurie negali būti patenkinami. 

NAUJAS POŽIURIS: SKIRTINGAS REAGAVIMAS Į 
JAUSMUS IR Į VEIKSMUS 


Naujojo požiūrio į drausmę esmė yra aiškus vaiko norų 
ir poelgių skyrimas. Mes nustatome ribas veiksmams, tačiau 
neribojame vaiko norų. 

Daugumą drausmės problemų sudaro dvi dalys: pikti 
jausmai ir pikti veiksmai. Kiekvieną dalį reikia tvarkyti 
skirtingai. Jausmai turi būti įvardijami ir išreiškiami; 
veiksmai gali būti apribojami ir nukreipiami kitur. Kartais 
pakanka vien įvardyti vaiko jausmus, kad susitvenkę audros 
debesys išsisklaidytų: 

Motina. Atrodo, tu šiandien esi piktas. 

Sūnus. Žinoma, esu! 

Motina. Tu jautiesi bjauriai. 

Sūnus. Dar klausi. 

Motina. Tu jauti kažkam pyktį. 

Sūnus. Taip. Tau. 

Motina. Pasakyk man apie tai. 

Sūnus. Tu nepaėmei manęs kartu su savimi į Mažosios 
lygos varžybas, bet paėmei Stivą. 

Motina. Dėl to tu supykai. Tikriausiai pasakei sau: ,,Ji 
myli jį labiau nei mane". 

Sūnus. Taip. 

Motina. Kartais tu tikrai taip jautiesi. 

Sūnus. Žinoma, jaučiuosi. 

Motina. Žinai, brangusis, kai taip pasijunti, ateik ir 
pasakyk man. 

Kitais atvejais turi būti nustatomos ribos. Kai keturmetis 
Semas norėjo nukirpti katei uodegą, kad pamatytų, ,,„kas yra 
viduje", motina pripažino jo kaip tyrinėtojo smalsumą, tačiau 
nedviprasmiškai apribojo jo veiksmus: 

„Aš žinau, kad turi pamatyti, kas yra viduje. Bet uodega 
turi likti ten, kur ji yra. Pažiūrėkime, gal mums pavyks surasti 
paveiksliuką, kuriame būtų parodyta, kas yra viduje". 

Kai motina užtiko penkiametį Tedą paišantį ant svetainės 

sienų, jos pirmoji reakcija buvo noras jį apkulti. Bet jis atrodė 
toks išsigandęs, kad ji nepajėgė jam suduoti. Vietoj to ji 
pasakė: „Ne, Tedai, sienos skirtos ne piešti. Tam skirtas 
popierius. Cia yra trys popieriaus lapai". Ir ji ėmė valyti sieną. 
Tedas taip susijaudino, kad pasakė: ,,Aš myliu tave, mama". 

Palyginkime tai su reakcija į panašią dėmę kituose 
namuose: ,,Ką tu darai? Kas tau darosi? Argi nežinai, kad 
tau neleidžiama terlioti sienų? Bjaurus vaike, tiesiog 
nebežinau, ką su tavimi daryti. Palauk, kai grįš namo tėtis, 
aš jam papasakosiu apie tave. Bus tau!" 


DRAUSMĖ: PRAFEITIS IR DABARTIS 


Yra didelis skirtumas tarp senojo ir naujojo požiūrio į 
drausmę. Mūsų tėvai, drausmindami vaikus, sustabdydavo 
nepageidaujamus jų poelgius, visiškai ignoruodami vaikų 
troškimus, kurie šiuos poelgius sukėlė. Apribojimai būdavo 
išsakomi pačiame pikto barnio įkarštyje, ir dažnai jie būdavo 
nenuoseklūs, prieštaringi ir žeidžiantys. Maža to, jie būdavo 
išsakomi tuo metu, kai vaikas mažiausiai būdavo pajėgus 
klausytis, ir tokiais žodžiais, kurie lengviausiai sukeldavo jo 
pasipriešinimą. Dažniausiai vaikui likdavo lemtingas įspūdis, 
kad ne tik konkretus jo poelgis buvo kritikuojamas, bet kad 
ir jis kaip asmuo yra niekam tikęs. 

Šiuolaikinis požiūris į drausmę padeda vaikui tvarkytis ir 
su savo jausmais, ir su elgesiu. Tėvai leidžia vaikui (esant 
sąlygoms, kurios bus aptartos vėliau) išsakyti viską, ką jis 
jaučia, tačiau apriboja ir nukreipia nepageidaujamus jo 
poelgius. Apribojimai nustatomi taip, kad jie nežeidžia nei tėvų, 
nei vaiko savigarbos. Tokie apribojimai nėra nei savavališki, 
nei užgaidūs, priešingai - jie auklėja ir formuoja charakterį. 

Apribojimai nustatomi be prievartos ar perdėto pykčio. 
Vaiko pasipriešinimą apribojimams tėvai numato iš anksto 
ir pripažįsta jį kaip visiškai suprantamą; vaikas papildomai 
nebaudžiamas už tai, kad nemėgsta apribojimų. 

Taip formuojama drausmė skatina vaiką pripažinti 

būtinybę sulaikyti ir keisti kai kuriuos savo poelgius. Tokia 
tėvų palaikoma drausmė gali palaipsniui suformuoti paties 
vaiko drausmingumą. Susitapatindamas su tėvais ir jų 
įkūnijamomis vertybėmis, vaikas įgyja vidines savikontrolės 
normas. 


TRYS DRAUSMĖS SRITYS 


Vaikams reikia aiškiai žinoti, koks elgesys yra priimtinas 
ir koks - ne. Jie jaučiasi saugesni žinodami leistinų veiksmų 
ribas. Remdamiesi dr. Fritzu Redliu, galime teigti, kad visą 
vaiko elgesį galima pavaizduoti trimis skirtingomis spalvomis: 
žalia, geltona ir raudona. Žalioji sritis - tai priimtinas ir 
pageidaujamas elgesys, tai sritis, kurioje mūsų sutikimas 
„Taip“ duodamas noromis ir mielai. Geltonoji sritis - tai 
elgesys, kuris nėra pageidaujamas, tačiau yra toleruojamas 
dėl tam tikrų priežasčių. Tokios priežastys gali būti: 

1. Vaikas mokosi naujos veiklos. Asmuo, kuris dar tik 
mokosi vairuoti, nėra baudžiamas, jei, įjjungęs dešiniojo 
posūkio signalą, pasuka kairėn. Tokios klaidos toleruojamos 
tikintis, kad ateityje jos nebus daromos. 

2. Vaikas išgyvena sunkų laikotarpį. Ypatingos stresinės 
situacijos: nelaimingi atsitikimai, liga, persikėlimas į kitą 
gyvenamąją vietą, atsiskyrimas nuo draugų, tėvų skyrybos 
ar šeimos nario mirtis reikalauja didesnio atlaidumo vaikui. 
Mes būname atlaidesni, nes suprantame, kad vaikui naujomis 
aplinkybėmis yra sunku. Mes neapsimetame, kad mums toks 
elgesys patinka; iš tikrųjų mūsų nuostatos parodo, kad jis 
yra toleruojamas tik dėl išskirtinių aplinkybių. 

Raudonoji sritis — tai elgesys, kuris negali būti 
toleruojamas jokiomis aplinkybėmis ir turi būti sustabdytas. 
Tai elgesys, kuris gresia kitų sveikatai arba materialinei ir 
finansinei šeimos gerovei. Raudonoji zona - tai ir elgesys, 
draudžiamas teisės, etikos ar viešosios tvarkos normų. 

Lygiai svarbu sugebėti drausti raudonosios zonos elgesį, 
kaip ir leisti žaliosios. Kai vaikui leidžiama tai, kas, kaip jis 

žino, neturėtų būti toleruojama, jam kyla nerimas. 
Aštuonmetis berniukas, kuriam buvo leista pakibti ant 
važiuojančio autobuso, apkaltino savo motiną tuo, kad ji jo 
nemyli: ,,Jei aš tau iš tikrųjų rūpėčiau, iu neleisitum man 
taip rizikuoti savo gyvybe". 

Kitas vaikas manė, kad jo tėvas nesilaiko reikiamų 
nuostatų, nes leido berniukui nešiotis spyruoklinį peilį. Dar 
kitas berniukas prarado pasitikėjimą savo tėvais, kurie 
nenutraukė laukinio jo draugų šėlsmo, vos nesugriovusio jo 
mokslinės laboratorijos. Mažiems vaikams iš tiesų sunku 
susidoroti su savo socialiai nepriimtinais impulsais. 
Nustatydami ribas, tėvai padeda savo vaikui. Tėvų nustatomi 
vaiko elgesio apribojimai ne tik sulaiko pavojingą elgesį, bet 
ir byloja vaikui: , Tau nereikia bijoti savo impulsų. Aš neleisiu 
tau nueiti pernelyg toli. Tu esi saugus". 


RIBŲ NUSTATYMO METODAI 


Nustatant apribojimus, kaip ir apskritai auklėjant, 
rezultatas visada priklauso nuo paties proceso. Apribojimai 
turi būti nustatomi taip, kad vaikui būtų aišku: a) koks elgesys 
yra nepriimtinas ir b) kokie veiksmai galėtų būti atliekami 
vietoj nepriimtinų. 

Negalima mėtyti lėkščių, galima mėtyti pagalves. Arba ne 
taip gramatiškai, tačiau išraiškingiau sakant: lėkštės skirtos 
ne Mėtymui, mėtymui skirtos pagalvės. Brolis yra ne tam, 
kad jį kumščiuotum, tam yra pliušinis Žaislas. 

Pageidautina, kad apribojimas būtų visiškas, o ne dalinis. 
Pavyzdžiui, yra aiškus skirtumas, ar taškai seserį vandeniu, 
ar netaškai. Dalinis apribojimas: ,, Tu gali ją truputį aptaškyti, 
jeigu jos pernelyg nesušlapinsi"“ sukelia daugybę rūpesčių. 
Toks neapibrėžtas pasakymas palieka vaiką be aiškių 
kriterijų sprendimui priimti. 

Riba turi būti nubrėžiama tvirtai, taip, kad vaikas 
suprastų vienaprasmiškai: „Šis draudimas yra tikras ir 
neginčijamas". Kai tėvai nėra tikri, ką jiems daryti, geriausia 

nedaryti nieko, bet pagalvoti ir sau patiems išsiaiškinti savo 
nuostatas. Nustatant ribas tas, kuris dvejoja, pasimeta 
nesibaigiančiuose ginčuose. Suvaržymai, atliekami svyruojant 
ir netaktiškai, tampa vaikui iššūkiu ir sukelia valių karą, 
kuris niekieno negali būti laimėtas. Nustatant apribojimus, 
būtina viską gerai apgalvoti, kad pasipriešinimas būtų 
minimalus ir kad būtų išsaugota savigarba. Pats ribų 
nustatymo procesas turi rodyti autoritetą, bet ne reikšti 
įžeidimą. Jis turi būti susijęs su konkrečiu įvykiu, bet ne su 
visa jo priešistore. Reikėtų nepasiduoti pagundai vienu mostu 
išspręsti visas problemas. Štai nevykusio elgesio pavyzdys: 

Aštuonerių metų Anė nuėjo su motina į universalinę 
parduotuvę. Kol motina rinkosi prekes, Anė sukiojosi prie 
žaislų prekystalio ir išsirinko tris žaislus, kuriuos ji išgelbėtų 
kilus gaisrui. Motinai grįžus, Anė patikliai paklausė: ,,Kuriuos 
žaislus aš galiu pasiimti namo?"Motina, kuri ką tik išleido 
per daug pinigų suknelei, neįsitikinusi, ar tikrai jos nori, 
pratrūko: ,,Daugiau žaislų? Tu turi daugiau žaislų nei pajėgi 
sugalvoti, ką su jais daryti. Tu nori visko, ką tik pamatai. 
Tau jau laikas išmokti pažaboti savo apetitą". 

Po minutės motina, supratusi savo staigaus pykčio 
priežastį, pamėgino palenkti dukrą ir papirkti ją ledais. 
Tačiau Anės veidas liko sielvartingas. 

Kai vaikas prašo ko nors, ko mes negalime jam suteikti, 
galime bent jau leisti jam malonumą to norėti. Todėl Anės 
motina galėjo pasakyti: 

„,„Tu norėtum parsinešti namo keletą žaislų". 

„„Kertu lažybų, tu norėtum parsinešti namo visą žaislų 
prekystalį. Bet šiandien žaislams neturime pinigų. Tačiau gali 
gauti dvidešimt centų balionui ar kramtomajai gumai. Ką tu 
renkiesi, balioną ar kramtomąją gumą?" 

Galbūt Anė būtų pasirinkusi kramtomąją gumą ir visas 
incidentas būtų pasibaigęs motinos žodžiais: ,,Pasiimk ją, 
Ane". O gal Anė būtų pradėjusi verkti. Šiaip ar taip, motina 
laikytųsi savo sprendimo ir pasiūlymo rinktis. Ji vėl galėtų 
parodyti, kad supranta dukterį, išreikšdama jos norą gauti 

naujų Žaislų, bet apribojimas išliktų nekeičiamas. ,,Tu 
norėtum turėti šiuos žaislus. Tu labai jų nori. Tavo verkimas 
tai parodo. Aš žinau, brangioji, tačiau šiandien nepirksime 
jokių Žaislų". 

Yra įvairių būdų apribojimams nustatyti. Kartais gali būti 
efektyvi tokia keturių žingsnių seka: 

1. Tėvai pripažįsta vaiko norą ir išreiškia jį paprastais 
žodžiais: ,, Tu norėtum šiandien vakare eiti į kiną". 

2. Tėvai aiškiai parodo konkretaus elgesio ribas: „Tačiau 
mūsų namuose galioja taisyklė, kad pamokų dienomis 
vakarais eiti į kiną negalima". 

3. Tėvai parodo, kaip vaiko noras galėtų būti bent iš dalies 
patenkintas: ,„Gali eiti į kiną penktadienio arba šeštadienio 
vakarą. 

4. Tėvai padeda vaikui išreikšti pasipriešinimą, kuris 
greičiausiai kils susidūrus su apribojimu: 

„Aišku, tau nepatinka tokia taisyklė". 

„,Tu' norėtum, kad mes nesilaikytume šios taisyklės". 

„,Tu norėtum, kad kiekvieną vakarą būtų galima eiti į kiną". 

„Užaugęs, kai jau turėsi savo namus, tu, žinoma, ketini 
pakeisti šią taisyklę". 

Ne visada būtina ar įmanoma būtent taip nustatyti 
apribojimus. Kartais būtina iš pradžių nustatyti ribas ir tik 
vėliau atspindėti jausmus. Kai vaikas ruošiasi mesti akmenį 
į seserį, motina turi pirmiausia pasakyti: ,,Ne į ją - į medį!" 
Nukreipdama vaiką į medį, ji pasielgtų teisingai. Tada ji galėtų 
pereiti prie jausmų ir pasiūlyti vaikui keletą nekenksmingų 
būdų jiems išreikšti: 

„,Tu gali pykti ant sesės, kiek tau patinka". 

„„Tu gali jaustis įniršęs. Viduje tu gali neapkęsti jos, bet 
tai nieko nežeis". 

„„Jeigu nori, gali mėtyti akmenis į medį, įsivaizduodamas, 
kad tai sesuo". 

„Jeigu nori, gali net nupiešti jos veidą ant popieriaus lapo, 
prismeigti jį prie medžio ir mėtyti į jį akmenis, bet jos pačios 
negalima sužeisti". 

Apribojimai turi būti išreiškiami tokiais žodžiais, kurie 
nežeidžia vaiko savigarbos. Į apribojimus visada daugiau 
dėmesio kreipiama tada, kai jie išsakomi glaustai ir 
beasmeniškai. 

Pasakymas ,,Jokių filmų vakarais darbo dienomis" 
sukelia mažesnį pasipriešinimą nei ,,„Tu žinai, kad tau 
negalima eiti į kiną vakarais darbo dienomis". 

Nurodymas ,,Jau laikas gulti" bus daug noriau priimtas 
nei ,,Tu esi per mažas taip ilgai neiti gulti. Eik miegoti." 

„,„Televizoriaus žiūrėjimo laikas šiandien jau pasibaigė" 
yra geriau už „Šiandien jau pakankamai prisižiūrėjai 
televizoriaus, išjunk jį". 

Nurodymui ,,Mes nešaukiame vienas ant kito“ paklūstama 
daug noriau nei „Geriau liaukis ant jo šaukęs". 

Apribojimai lengviau priimami ir tada, kai jie nurodo 
objekto funkciją: pasakymas ,,Kėdė yra skirta sėdėti ant jos, 
o ne stovėti" bus veiksmingesnis už ,,Nestovėk ant kėdės!" 
Pasakymas ,,Kaladėlės skirtos statyti, bet ne mėtyti" yra 
geresnis už tokius pasakymus, kaip ,,Nemėtyk kaladėlių" arba 
„„Man labai gaila, kad negaliu leisti tau mėtytis kaladėlėmis — 
tai pernelyg pavojinga". 


DRAUSMĖS PROBLEMOS IR FIZINIS AKTYVUMAS 


Daugelis drausmės problemų yra susijusios su mažų 
vaikų fizinio aktyvumo apribojimu. ,,Nelakstyk - argi negali 
vaikščioti kaip normalus vaikas?", ,,Nešokinėk ištisai!", 
„Sėdėk tiesiai!“, ,,Ko stovi ant vienos kojos, juk Žinai, kad 
turi jų dvi?", ,,Tu pargriūsi ir susilaužysi koją!“ 

Vaikų motorinis aktyvumas neturėtų būti pernelyg 
ribojamas. Tiek psichinei, tiek fizinei vaikų sveikatai yra 
būtina, kad jie galėtų bėgioti, laipioti, šokinėti, striksėti ir t.t. 
Rūpinimasis baldų grožiu yra suprantamas, tačiau jis neturi 
nustelbti rūpinimosi vaikų sveikata. Mažų vaikų fizinio 
aktyvumo suvaržymas sukelia emocinę įtampą, kuri 
pasireiškia hiperaktyvumu ir agresyvumu. 

Sukurti tinkamą aplinką, kad vaikai galėtų tiesiogiai išlieti 
energiją fiziniu aktyvumu, yra pirmoji - bet dažniausiai į ją 
žiūrima pro pirštus - sąlyga vaikų drausmingumui ugdyti ir 
tėvų gyvenimui palengvinti. 


DRAUSMĖS REIKALAVIMAS 


Kai tėvų jausmai dėl apribojimo yra skaidrūs kaip 
krištolas ir apribojimas išsakomas neįžeidžiama kalba, vaikas 
paprastai jam paklūsta. Tačiau retkarčiais vaikas pažeis 
taisyklę. Kyla klausimas: ką reikia daryti, kai vaikas peržengia 
nustatytą apribojimą? Auklėjimo procesui būtina, kad tėvai 
laikytųsi savojo — tėvų - vaidmens kaip geranoriški, tačiau 
tvirti suaugusieji. Reaguodami į apribojimą pažeidžiantį vaiką, 
tėvai neturi leistis į ginčus ir įtikinėjimus. Jie neturi leistis 
įtraukiami į diskusijas apie apribojimų priimtinumą ar 
nepriimtinumą. Taip pat nereikalingi ilgi paaiškinimai. Visai 
nebūtina vaikui aiškinti, kodėl jis neturi kumščiuoti savo 
sesers, pakanka pasakyti, kad ,, žmonės nekumščiuojami'"; 
visai nebūtina aiškinti, kodėl negalima daužyti langų - 
pakanka pasakyti, kad „langai skirti ne daužyti". 

Kai vaikas peržengia ribą, jo nerimas išauga, nes jis tikisi 
keršto ir bausmės. Šiuo metu tėvams nereikia didinti vaiko 
nerimo. Jei tėvai šneka pernelyg daug, jie parodo savo pačių 
silpnumą —- ir būtent tada, kai privalo būti stiprūs. Tokiais 
atvejais vaikui yra būtinas suaugęs sąjungininkas, kuris padėtų 
jam kontroliuoti savuosius impulsus, neprarandant orumo. 
Toliau pateikiamas nevykusio ribų nustatymo pavyzdys: 

Motina. Aš matau, kad tu nenurimsi, kol neimsiu šaukti. 
Na, gerai (garsiai ir spigiai), liaukis — arba aš iškaršiu tau kailį! 
Jeigu numesi dar nors vieną daiktą, aš nežinau, ką tau padarysiu! 

Nesigriebdama grasinimų ir pažadų, motina galėtų 
išreikšti savąjį labai realų pyktį efektyviau: 

„Tokie dalykai mane veda iš proto!" 

„, Tai kelia manyje pyktį!" 

„Tai kelia manyje įniršį!" 

„Šių daiktų mėtyti negalima! Mėtyti galima kamuolį!" 

Nustatydami ribas, tėvai turi būti atsargūs ir nepradėti 
valių karo. 

Ursula (žaidimų aikštelėje). Man čia patinka. Aš neisiu 
dabar namo. Aš noriu pabūti .dar valandą. 

Tėvas. Tu sakai, kad dar pabūsi, bet aš sakau, kad 
daugiau ne. 

Toks pasakymas rodo, kad galimi du atvejai, abu 
nepageidaujami: vaiko pralaimėjimas arba tėvo pralai- 
mėjimas. Geriau sutelkti dėmesį į vaiko troškimą pasilikti 
žaidimų aikštelėje nei į jo grasinimą nepaklusti autoritetui. 
Pavyzdžiui, tėvas galėtų pasakyti: ,,Aš suprantu, kad tau čia 
patinka. Tikriausiai norėtum pasilikti dar ilgiau, gal net 
dešimt valandų. Bet šiandien laiko nebeliko. Dabar mes 
privalome eiti". 

Jeigu po minutės ar dviejų Ursula vis dar laikosi savo, 
tėvas gali paimti ją už rankos ir išsivesti iš žaidimų aikštelės. 
Bendraujant su mažais vaikais, veiksmai jiems dažnai pasako 
daugiau nei žodžiai. 


TĖVAMS NEGALIMA SUDUOTI 


Vaikui niekada neturi būti leidžiama suduoti savo tėvams. 
Tokie fiziniai išpuoliai yra žalingi tiek vaikui, tiek tėvams. 
Vaikui tai sukelia nerimą ir keršto baimę. Tėvams tai sukelia 
pyktį ir susierzinimą. Draudimas suduoti tėvams yra būtinas 
tam, kad vaikas būtų apsaugotas nuo kaltės ir nerimo, o tėvai 
galėtų išsaugoti savo emocinį palankumą vaikui. 

Tarpais vis pamatoime žeminančių scenų, kai motina, 
norėdama išvengti, tarkim, vaiko spyrio į blauzdą, siūlo vaikui 
suduoti jai per ranką. „Tu gali truputį man suduoti, bet 
neprivalai manęs užgauti", - maldavo trisdešimtmetė motina 
keturmečio vaiko, tiesdama jam savo ranką. 

Norisi įsikišti ir pasakyti: ,, Nedarykite šito, ledi. Mažiau 
žalos bus padaryta, jeigu jūs suduosite jam, nei tuo atveju, 
jei jis suduos jums“. 

Motina turėtų iš karto sustabdyti vaiko puolimą: 
„Jokių smūgių. Niekada neleisiu tau to padaryti". 
„„Jeigu pyksti, pasakyk man apie tai žodžiais". 
Draudimas suduoti tėvams neturi būti keičiamas jokiomis 
aplinkybėmis. Efektyvus auklėjimas grindžiamas pastovia 
tėvų ir vaiko tarpusavio pagarba tėvams neišsižadani 
suaugusiojo vaidmens. Sakydama vaikui, kad jis gali 
„suduoti, bet ne užgauti", motina prašo skirti tokius dalykus, 
kuriuos skirti pernelyg sunku. Vaikui pateikiamas iššūkis, 
kuriam neįmanoma atsispirti - išbandyti draudimo galią bei 
atrasti skirtumą tarp Žaismingo sudavimo ir užgavimo. 


„KAILIO PĖRIMAS" 


„Kailio pėrimas“, nors ir turi prastą reputaciją, yra gana 
populiari priemonė vaikams paveikti. Jis paprastai taikomas 
auklėjant vaikus kaip paskutinė priemonė, kai įprastesni 
grasinimų ir įtikinėjimų ginklai nepadaro vaikui jokio 
įspūdžio. Dažniausiai jis nebūna iš anksto suplanuotas, bet 
pasireiškia kaip pykčio protrūkis, kai mūsų kantrybė visiškai 
išsenka. Kuriam laikui ,„kailio išpėrimas" yra efektyvus: jis 
sumažina susikaupusią tėvų įtampą ir priverčia vaiką bent 
trumpam paklusti. Ir, kaip sako kai kurie tėvai, ,,„Tai 
praskaidrina atmosferą". 

Jeigu mušimas yra toks efektyvus, kodėl mes taip 
nejaukiai dėl to jaučiamės? Kažkodėl mes nepajėgiame 
nutylėti savo dvejonių dėl ilgalaikių fizinių bausmių pasekmių. 
Griebdamiesi jėgos, kiek sutrinkame, ir nuolat kartojame sau: 
„, Turi būti geresnis būdas spręsti problemoms". 

„„Kailio pėrimas“ nepriimtinas dėl pamokos, kurią gauna 
vaikas. Jis moko vaikus nederamų frustracijos įveikimo būdų. 
Jis aiškiai parodo vaikui: ,,Kai esi piktas - suduok!" Užuot 
parodę savo išradingumą, ieškant civilizuotų savo barbariškų 
jausmų išraiškos būdų, mes leidžiame savo vaikams pajusti 
džiunglių gyvenimo skonį. 

Viena iš blogiausių šalutinių fizinių bausmių pasekmių 

yra tai, kad jos gali slopinti vaiko sąžinės vystymąsi. Fizinės 
bausmės pernelyg lengvai išvaduoja iš kaltės jausmų: vaikas, 
kuriam tokiu būdu buvo atlyginta už blogą elgesį, jaučiasi 
laisvas vėl jį pakartoti. Vaikai išsiugdo tai, ką Selma Fraiberg 
vadina ,,„buhalteriniu požiūrių" į nederamą elgesį: jis leidžia 
vaikams blogai elgtis ir taip bristi į skolas, kurios 
padengiamos savaitinėmis arba mėnesinėmis ,,kailio pėrimo" 
įmokomis. Jie periodiškai provokuoja mušimą, kurstydami 
savo tėvus. ,,Kartais jie tiesiog prašo bausmės", - sako tėvai. 

Vaikui, kuris prašo fizinės bausmės, reikia pagalbos 
susidoroti su savuoju pykčiu ir kalte, o ne jo prašymo 
patenkinimo. Tai nėra lengvas uždavinys: kai kuriais atvejais 
kaltė ir pyktis gali būti sumažinti, atvirai aptariant 
nusižengimą. Kitais atvejais vaiko norai turi būti pripažįstami 
nekritikuojant, bet jo veiksmams turi būti nustatomos ribos. 
Tada vaiko norai gali būti nukreipiami priimtinais 
simboliniais keliais. Kai vaikui parodomi tinkamesni būdai 
pykčiui ir kaltei išreikšti ir kai tėvai išmoksta tinkamesnių 
būdų riboms nustatyti ir palaikyti, fizinių bausmių poreikis 
sumažėja. 


6 SKYRIUS 


Viena vaiko gyvenimo diena 


ivilizacija privertė tėvus imtis ,,džiaugsmažudžių" vaid- 

mens ir nuolat sakyti ,,Ne“ daugeliui didžiausių mažo 
vaiko malonumų: nečiulpti piršto, neliesti varpos, nekrapštyti 
nosies, nežaisti su nešvarumais, nekelti triukšmo... Mažyliams 
civilizuotas gyvenimas yra šaltas ir Žiaurus: vietoj minkštos 
šiltos krūties jis siūlo kietą puodelį, vietoj galimybės bet 
kuriuo metu nusilengvinti ir šiltų vystyklų jis duoda šaltą 
naktipuodį ir reikalauja nuolat susilaikyti. 

Kai kurie apribojimai yra būtini tam, kad vaikas taptų 
visuomeniška būtybe. Tačiau tėvai, jeigu nenori sukelti 
neišvengiamo pasipriešinimo ir priešiškumo, neturėtų 
pernelyg įsijausti į civilizacijos žandarų vaidmenį. 


„„LABAS RYTAS“ 


Motina neturėtų būti tas Žmogus, kuris kiekvieną rytą žadina 
savo mokyklinio amžiaus atžalą. Vaikas priešinasi motinai, 
sutrikdančiai jo miegą ir nutraukiančiai sapnus. Jam kelia siaubą 
jos atėjimas į miegamąjį, antklodės nutraukimas ir balsas, 
sakantis: „Kelkis. Jau vėlu“. Visiems būtų daug geriau, jeigu 

vaiką pažadintų tikras laikrodis, bet ne motina-žadintuvas. 

Aštuonerių metų Ivonai sunku būdavo rytais išlipti iš 
lovos. Kiekvieną dieną ji stengdavosi pagulėti lovoje dar kelias 
nesibaigiančias minutes. Motina buvo lipšni, buvo reikli, 
tačiau Ivona buvo nepalenkiama: lėtai keldavosi, nepatenkinta 
pusryčiaudavo ir vėluodavo į mokyklą. Po kasdienių ginčų 
motina jausdavosi pavargusi ir kupina apmaudo. 

Padėtis iš esmės pasikeitė, kai motina padovanojo dukrai 
netikėtą dovaną - elektrinį žadintuvą. Dovanos dėžutėje Ivona 
rado raštelį: ,,Ivonai, kuriai nepatinka, kai kiti ją žadina ryte 
pernelyg anksti. Dabar tu gali būti pati sau šeimininkė. Mylinti 
mama". Ivona buvo nustebinta ir sužavėta. Ji paklausė: „Kaip 
tu sužinojai, kad man nepatinka, kai mane kiti žadina?" 
Motina nusišypsojo ir pasakė: ,,Aš įsivaizdavau tai". 

Kai kitą rytą suskambėjo žadintuvas, motina Ivonai 
pasakė: ,„Dar taip anksti, brangioji. Kodėl tau nepamiegojus 
dar keletą minučių?" Ivona pašoko iš lovos ir pasakė: ,,Ne, 
aš pavėluosiu į mokyklą". 

Vaikas, kuris negali lengvai atsikelti rytais, neturėtų būti 
vadinamas tinginiu; o tas, kuris neatsikelia kiekvieną rytą 
švytėdamas šypsena, neturėtų būti vadinamas prarūgėliu. 
Nereikia išjuokti vaikų, kuriems sunku rytais keltis. 
Geriausia, nepradedant su vaiku kovos, leisti jam pasimėgauti 
dar dešimčia auksinių miego ar sapnų minučių. Tai galima 
padaryti, nustačius žadintuvą truputį ankstesniam, nei reikia, 
laikui. Mūsų Žodžiai, sakomi Žadinant vaiką, turėtų rodyti 
atjautą, o ne pyktį, panieką ar susirūpinimą sveikata: 

„Šįryt sunku atsikelti". 

„Tai nepaprastas malonumas - gulėti lovoje ir sapnuoti" 

„„Pagulėk dar penkias minutes". 

Nuo tokių žodžių rytas tampa šviesesnis; jie sukuria 
šilumos ir artimumo atmosferą. Ir priešingai, kitokios frazės 
tampa „šaltų ir audringų orų" priežastimi: 

„Kelkis, tinginy!" 

„, Tučtuojau riskis iš lovos". 

„„O viešpatie, tu esi antra Miegančioji gražuolė". 

Tokie pasakymai, kaip: ,,Kodėl tu vis dar lovoje? Ar sergi? 
Ar ką nors skauda? Ar tau skauda pilvą? Galvą? Parodyk man 
savo liežuvį“ įteigia vaikui, kad, norint susilaukti jautrios 
globos, reikia būti ligoniu. Jis taip pat gali pamanyti, kad 
motina bus apvilta, jeigu jis nepripažins sau nė vieno iš jos 
gailestingai išvardytų negalavimų. Norėdamas įtikti motinai, 
vaikas gali pajausti pareigą pripažinti, kad jaučiasi nesveikas. 


SKUBOS VALANDA 


Kai vaikas verčiamas skubėti, jis vis tiek atsiima savo 
laiką. Dažniausiai jis priešinasi suaugusiųjų reikalavimui 
„„Paskubėk!"“ sulėtindamas savo veiksmus. Tai, kas atrodo 
kaip vaiko nesugebėjimas, iš tikrųjų yra labai efektyvus vaiko 
ginklas prieš dienotvarkės, kurią ne jis pats sudarė, tironiją. 

Liepti vaikui paskubėti galima tik labai retais atvejais. 
Vietoj šito vertėtų jam nurodyti realistiškas laiko ribas ir 
palikti galimybę pačiam laiku susiruošti: 

„Mokyklos autobusas bus čia po dešimties minučių". 

„Kino filmas prasideda pirmą valandą. Dabar yra pusė 
pirmos“. 

„Pietūs bus antrą valandą, dabar yra penkiolika minučių 
po pirmos“. 

„,Tavo svečiai ateis po penkiolikos minučių". 

Mūsų trumpų priminimų tikslas yra parodyti vaikui, kad 
mes tikimės ir laikome savaime suprantamu dalyku tai, jog 
jis suspės laiku. 


PUSRYČIAI: PATIEKALAI BE MORALŲ 


Pusryčiai nėra tinkamas laikas mokyti vaikus universalių 
filosofijos ar moralės principų arba mandagių manierų. Šis 
laikas tinkamiausias parodyti vaikams, kad jų namuose yra 
virtuvė ir valgomasis, kupini malonios atmosferos ir gero 
maisto. 

Apskritai pusryčiai nėra tinkamas metas ilgiems 
pokalbiams. Dažnai tėvai arba vaikai būna mieguisti ir 
niurzgūs, ir ginčai gali lengvai peraugti į pykčio protrūkius. 

Plačiau apie vaikų maitinimą buvo rašyta 4 skyriuje, 56-57 
puslapyje. 


RENGIMASIS: KOVA DĖL BATŲ RAIŠTELIŲ 


Yra namų, kuriuose tėvai ir vaikas kasryt įsitraukia į kovą 
dėl batų raištelių. Vienas tėvas pasakoja: ,,Kai matau savo 
sūnų nesuvarstytais batais, nežinau, kaip man elgtis. Noriu 
žinoti, ar mes turėtume versti jį užsirišti batų raištelius, ar 
leisti jam visur vaikščioti netvarkingam? Jis gal būtų laimingas, 
tačiau ar mes neturėtume išmokyti jį atsakomybės?" 

Geriausia būtų nesieti atsakomybės mokymo su batų 
raištelių užsirišimu; geriau vengti ginčų ir nupirkti vaikui batų 
porą visai be raištelių arba užrišti jam batų raištelius be jokių 
komentarų. Galima nusiraminti priminus sau, kad vaikas vis 
tiek anksčiau ar vėliau išmoks užsirišti batų raištelius. 

Vaikai neturėtų būti išleidžiami į mokyklą aprengti kaip į 
Kalėdų eglutę. Jie neturėtų būti verčiami nuolat rūpintis savo 
drabužių švarumu. Pirmenybė turėtų būti teikiama vaiko laisvei 
bėgioti, šokinėti arba Žaisti kamuoliu, bet ne drabužių 
tvarkingumui. Vaikui, grįžusiam iš mokyklos suteptais 
marškiniais, motina galėtų pasakyti: ,,Tu atrodai taip, tarsi 
būtum labai triūsęs. Jeigu nori persirengti, spintoje yra kiti 
marškiniai". Neverta vaikui aiškinti, koks purvinas jis yra, kaip 
nešvarus atrodo ir kokie pavargę bei nelaimingi esame mes, 
turėdami skalbti ir lyginti jo marškinius. Realistiškas požiūris 
reikalauja pripažinti vaiko nesugebėjimą švarumą vertinti 
labiau nei žaidimus. Priešingai, savaime suprantamu dalykų 
reikėtų laikyti tai, kad vaiko drabužiai ilgai švarūs neišliks. 
Tuzinas nebrangių ir lengvai skalbiamų marškinių vertingesni 
vaiko psichinei sveikatai nei tuzinas pamokslų apie švarą. 

Daugiau apie aprangą galima pasiskaityti 4 skyriuje, 57 
puslapyje. 

ĖJIMAS Į MOKYKLĄ 


Visiškai tikėtina, kad rytmečio skuboje vaikas ką nors 
pamirš: knygą, akinius, priešpiečius ar pinigus priešpiečiams. 
Tokiu atveju geriausia paduoti užmirštą daiktą, neskaitant 
jokių pamokslų apie užmaršumą ir neatsakingumą. 

Pasakymas ,„Štai tavo akiniai" yra daug vertingesnis vaikui 
nei žodžiai ,, Norėčiau sulaukti tos dienos, kada tu prisiminsi 
užsidėti akinius". Frazė ,„Štai tavo priešpiečiai" yra daug 
geriau už pastabą ,,Tu esi toks užuomarša. Tu pamirštum 
net galvą, jeigu ji nebūtų uždėta tau ant pečių". Priminimas 
„Stai pinigai priešpiečiams" yra daug priimtinesnis vaikui 
už sarkastišką klausimą: „Na, ir už ką gi tu šiandien pirksi 
priešpiečius?" 

Išeinančio į mokyklą vaiko nederėtų apkrauti patarimais 
ir perspėjimais. ,,„Linkiu malonios dienos" yra geresnis 
atsisveikinimas už abstraktų perspėjimą ,,Žiūrėk, kad ko 
nors neatsitiktų!" Žodžiai ,,Pasimatysime antrą valandą" 
labiau paskatins vaiką laiku grįžti namo nei nurodymas 
„„Nesišlaistyk gatvėse po pamokų". 


GRĮŽIMAS Iš MOKYKLOS 


Pageidautina, kad motina būtų namie, kai vaikas grįžta 
iš mokyklos. Neužduodama tradicinių klausimų, į kuriuos 
ir atsakymas tradicinis (,,Kaip sekėsi mokykloje?" - ,„(Gerai" 
— „Ką šiandien veikei?“ — ,,Nieko“ — motina galėtų pasakyti 
tai, kas parodytų, kad ji supranta mokyklos vargus ir 
sunkumus: 

„Atrodo, ši diena tau buvo sunki". 

„Lažinuosi, kad negalėjai sulaukti pamokų pabaigos". 

„Atrodai patenkintas, grįžęs namo". 

Jeigu motina negali būti namie ir pati sutikti vaiką, 
geriausia palikti žinutę apie tai, kur ji yra. Kai kurie 
mokyklinio amžiaus vaikų tėvai naudoja raštelius santykiams 
su savo vaikais sustiprinti. Jiems savo pripažinimą ir meilę 

lengviau išreikšti raštu. Kiti tėvai palieka vaikui žinutę 
magnetofono kasetėje. Šiuo atveju vaikas gali išklausyti 
motinos žodžius kelis kartus. Tokios žinutės visada skatina 
prasmingą tėvų ir vaiko bendravimą. 


TĖVO PARĖJIMAS 


Kai tėvas vakare grįžta namo, jam reikia ramaus 
laikotarpio pereiti nuo pasaulio reikalų prie šeimos reikalų. 
Tėvas neturėtų būti sutinkamas prie durų ir apiberiamas 
nusiskundimų ir reikalavimų kruša. Paruoštas gaivinantis 
gėrimas, karštas dušas, dienos paštas, dienraštis ir „jokių 
klausimų" laikotarpis sukuria ramybės oazę, kuri labai 
padeda gerinti šeimos gyvenimo kokybę. Nuo ankstyvosios 
vaikystės vaikai turi priprasti prie to, kad kai tėtis grįžta 
namo, jam yra būtinas trumpas ramybės ir atsipalaidavimo 
laikotarpis. Tuo tarpu vakarienė turėtų būti skirta 
pasikalbėjimui. Jos metu mažiau dėmesio turėtų būti 
skiriama maistui ir daugiau - dvasios penui. Vakarieniaujant 
turėtų būti mažai kalbama apie tai, ką ir kaip vaikas valgo, 
bei susilaikoma nuo drausminančių pastabų, bet daugiau 
pasišnekama maloniomis temomis. 


ĖJIMAS GULTI 


Daugelis namų, atėjus laikui guldyti vaikus, tampa 
beprotnamiu, kuriame ir motina, ir vaikai išgyvena nuolatinę 
frustraciją. Vaikai stengiasi kuo ilgiau neiti gulti, o motina 
nori kuo greičiau juos užmigdyti. Motina nuolat ragina vaikus 
eiti miegoti, o šie visais įmanomais būdais išsisukinėja. 

Ikimokyklinukui reikia, kad tėvas ar motina jį paguldytų 
miegoti. Šis laikas gali būti skirtas intymiam pokalbiui su 
kiekvienu vaiku. Tada vaikai ima laukti migdymo laiko. Jiems 
patinka ,,„būti vieniems" su motina ar tėvu. Jeigu tėvai išklauso 
vaiko bėdas, vaikas išmoksta dalytis savo baimėmis, viltimis 

ir troškimais. Šie intymūs pasikalbėjimai išvaduoja vaiką nuo 
nerimo ir užliūliuoja saldžiam miegui. 

Kai kurie vyresni vaikai taip pat nori būti migdomi. Jų 
noras turėtų būti gerbiamas ir patenkinamas. Nereikėtų vaiko 
pašiepti ar kritikuoti už tai, kad jis nori būti ,,mažytis“. 
Vyresniems vaikams ėjimo gulti laikas turėtų būti lankstus: 
„Eiti miegoti reikia tarp devintos ir dešimtos (arba tarp 
dešimtos ir vienuoliktos) valandos. Tų pats nuspręsk, kada 
tikrai norėsi būti lovoje". | 

Geriausia nepradėti kovos, vaikui pareiškus, kad jis 
„pamiršo“ nusiprausti arba kad nori gerti. Tačiau vaikui, 
kuris nuolat kviečia motiną sugrįžti į jo miegamąjį, turėtų 
būti aiškiai pasakoma: ,,Aš Žinau — tu nori, kad ilgiau 
pabūčiau su tavimi. Bet dabar atėjo laikas man būti su tėčiu". 
Vaikai turi Žinoti, kad yra santykių ir situacijų, kuriose jie 
negali dalyvauti. 


LICENCIJA PRAMOGOMS NEBUTINA 


Yra šeimų, kuriose vaikai turi veto teisę tėvų išėjimui iš 
namų. Norėdami praleisti vakarą ne namuose, tėvai turi gauti 
visų savo vaikų leidimą. Kai kurios motinos, siekdamos 
išvengti vaikų protesto, yra priverstos slapčia pasprukti iš 
namų į kiną arba teatrą. 

Tėvams nereikalingas vaikų leidimas ar pritarimas jų 
gyvenimui. Jei vaikas verkia dėl to, kad motina ar tėvas 
ruošiasi vakare išeiti, jo baimių nereikia pasmerkti, tačiau 
jo norams nereikia paklusti. Mes galime suprasti jo nenorą 
pasilikti su mažamete sesute, tačiau nebūtina iš jo pirkti 
leidimą išeiti. Verkiančiam vaikui mes atjausdami sakome: 
„Aš žinau, tu norėtum, kad šįvakar neišeitume. Kartais, kai 
mūsų čia nebūna, tave apima panika. Tu norėtum, kad 
pasiliktume su tavimi, bet tėtis ir aš šįvakar norime 
pasidžiaugti kino filmu (ar draugais, ar vakariene, ar šokiais)". 

Vaiko prieštaravimus, maldavimus ir grasinimus reikėtų 

ignoruoti. Mūsų atsakymas turėtų būti tvirtas ir draugiškas: 
„„Tu norėtum, kad pasiliktume su tavimi, bet mes esame 
numatę praleisti šį vakarą dviese". 


TELEVIZIJA: NUOGALIAI IR NEGYVĖLIAI 


Aptariant vaiko gyvenimo dieną, neįmanoma nepakalbėti 
apie televizijos įtaką vaiko vertybėms ir elgesiui. Vaikai mėgsta 
žiūrėti televizorių. Jie teikia jam pirmenybę prieš knygų 
skaitymą, muzikos klausymąsi ar pokalbius su tėvais. 
Televizijos programų žiūrėjimas užima žymią vaiko dienos 
dalį, prie televizoriaus jis praleidžia daugiau laiko nei su 
motina ar tėvu. 

Televizijos savininkams vaikai yra puikiausia auditorija. 
Jie visiškai nereiklūs rodomoms programoms - nebūtinas 
nei originalumas, nei meniškumas. Todėl ištisas valandas, 
diena po dienos, vaikai leidžia laiką, stebėdami televizoriaus 
ekrane pakaitomis filmų smurto scenas ir primityvius 
pramoginių laidų juokus. 

Tėvų požiūris į televizorių dvejopas. Tėvams patinka tai, 
kad vaikai turi užsiėmimą ir, būdami namie, išvengia 
nemalonumų, tykančių gatvėje. Kita vertus, tėvams kelia 
susirūpinimą tai, kad televizorius gali pakenkti jų vaikų akims 
ir protams. Žinovai tikina, kad net ilgai žiūrėti televizorių 
nekenksminga*. Tačiau dėl televizijos įtakos asmenybei kyla 
daugiau abejonių. Tyrinėtojai pateikia prieštaringų nuomonių: 

1. Televizija kenkia vaikams. Ji sukelia žiaurumo 


“ Ne tokia raminanti ataskaita, pavadinta „Tie pavargę vaikai", pasirodė ,,Time" 
žurnale (1964 m. lapkričio 6 d., p.76). Pediatrai nustebo, dviejų karinių oro pajėgų 
bazių darbuotojų šeimose aptikę nemaža trejų — dvylikos metų amžiaus vaikų, 
besiskundžiančių nuolatiniu nuovargiu, galvos skausmais, nemiga, virškinimo 
sutrikimais ir vėmimu. Nepavyko nustatyti jokių šių medicininių simptomų 
priežasčių. Apklausus tėvus paaiškėjo, kad šie vaikai buvo telemanai: jie žiūrėdavo 
televizorių nuo trijų iki šešių valandų darbo dienomis ir nuo šešių iki devynių valandų 
šeštadieniais ir sekmadieniais. 

Gydymas buvo radikalus ir efektyvus: kurį laiką apskritai jokio televizoriaus. 
Kur šio reikalavimo buvo laikomasi, simptomai išnyko, kur jo buvo nepaisoma, 
simptomai išliko. 

troškimą ir daro vaikus nejautrius žmogaus kančioms. 

2. Televizija naudinga vaikams: įtaigiai suvaidintas 
žiaurumas padeda vaikams atsikratyti priešiškų jausmų. 

3. Televizija turi mažai įtakos vaikams: asmenybę ir 
vertybes formuoja tėvai ir bendraamžiai, bet ne vaizdai 
ekrane. 

Visi sutaria dėl vieno dalyko. Televizorius suryja didelę vaiko 
dienos dalį. Vaikas daugiau laiko praleidžia su televizoriumi 
nei su tėvu ar motina. Net jeigu sekso ir brutalumo vaizdai būtų 
tik nekalti juokai, jie atitraukia vaikus nuo konstruktyvesnės 
veiklos. Kai kuriuose namuose vaikams leidžiama žiūrėti 
televizorių tik savaitgaliais. Kituose namuose jiems tai leidžiama 
tam tikru dienos metu, o programos parenkamos kartu su 
tėvais. Šie tėvai tiki, kad televizija, kaip vaistai, turi būti vartojama 
nustatytu laiku ir tinkamomis dozėmis. 

Vis daugiau tėvų mano, kad programų pasirinkimas 
neturi būti paliktas vien vaiko nuožiūrai. Jie nelinkę leisti, 
kad plėšikai ir žudikai darytų įtaką jų vaikams savo pačių 
namuose. 

Tėvai turi teisę apsaugoti savo vaikus nuo kasdienių 
vulgaraus sekso ir aiškaus žiaurumo scenų. Nors nebūtina 
nuo vaikų slėpti visų gyvenimo tragedijų, tačiau jie turėtų 
būti apsaugoti nuo reginių, kuriuose Žmogaus žiaurumas 
kitam Žmogui yra ne tragedija, bet elgesio norma. 


4 SKYRIUS 


Pavydas 


TRAGIŠKOJI TRADICIJA 


Brolių pavydas turi senas ir tragiškas tradicijas. Pirmasis 
žudikas, aprašytas Senajame Testamente, buvo Kainas, 
nužudęs savo brolį Abelį. Žmogžudystės motyvas buvo brolių 
konkurencija. Jokūbui pavyko išvengti mirties nuo savo brolio 
Esavo rankos tik palikus namus ir pasislėpus svečioje šalyje. 
O Jokūbo sūnūs taip pavydėjo savo jauniausiajam broliui 
Juozapui, kad įmetė jį į gyvačių duobę, o vėliau pakeitė jo 
mirties nuosprendį vergija iki gyvos galvos, parduodami jį 
keliaujančiam dykuma karavanui. 

Ką Biblija sako apie pavydo prigimtį ir kilmę? Kiekviename 
iš minėtų pavyzdžių pavydas buvo įžiebtas tėvų, teikusių 
pirmenybę vienam iš vaikų. Kainas nužudė Abelį Dievui 
pasirinkus Abelio, o ne jo dovaną. Esavas ėmė pavydėti todėl, 
kad motina labiau rūpinosi Jokūbu: padėjo šiam gauti tėvo 
palaiminimą. O Juozapui broliai pavydėjo todėl, kad jų tėvas 
jį labiausiai mylėjo; jis atidavė jam ,„spalvingą apsiaustą" ir 
nedrausmino jo tada, kai šis leido sau įžūliai girtis. 

Vaikai su malonumu klausosi ir skaito pavydo ir keršto 
istorijas. Ši tema juos žavi, o jos motyvai jaudina jų širdis. 
Įdomiausia yra tai, kad jų simpatijos ne visada atitenka 
aukoms. 


NE TOKS JAU PALAIMINGAS ĮVYKIS 


Priešingai nei jų tėvai, vaikai neabejoja pavydo egzistavimu 
šeimoje. Jie gerai pažįsta jo prasmę ir veikimą. Nors ir kaip 
kruopščiai būtų ruošiami, vaikams naujagimio atsiradimas 
visada sukelia pavydą ir skausmą. Nėra tokio paaiškinimo, 
kuris galėtų vykusiai nuteikti žmoną dalytis savo vyru su jauna 
meiluže arba primadoną - dėmesiu su kylančia nauja Žvaigžde. 
Pavydas, nepasitikėjimas ir konkurencija tokiais atvejais yra 
neišvengiami. Nesitikėdami, kad jie gali kilti, arba sutrikdami 
jiems kilus, mes parodome savo visišką neišmanymą. 

Antrojo vaiko atsiradimas šeimoje pirmajam vaikui yra 
didžiausia gyvenimo krizė. Jo gyvenimo orbita staiga 
pasikeičia, ir jam reikia orientacinės ir navigacinės pagalbos. 
Norėdami būti naudingi, o ne vien tik sentimentalūs, mes 
turime pažinti savo ,,žvaigždę“ ir tikruosius jos jausmus. 

Paskelbiant mažam vaikui apie tokį palaimingą įvykį, 
geriausia vengti ilgų aiškinimų ir klaidingų lūkesčių, panašių 
į šiuos: 

„„Mes tave taip mylime ir tu esi toks nuostabus, kad 
nusprendėme turėti dar vieną vaikutį, tokį kaip tu. Tu jį 
mylėsi. Jis bus ir tavo vaikutis. Tu didžiuosies juo. Dabar tu 
visada turėsi su kuo žaisti". 

Šis paaiškinimas nėra nei nuoširdus, nei įtikinamas. Juo 
remdamasis, vaikas gali padaryti logišką išvadą: ,,Jeigu jie 
iš tiesų mylėtų mane, jiems nereikėtų kito vaiko. Aš nesu 
jiems pakankamai geras, todėl jie nori pakeisti mane 
naujesniu modeliu". 

Skaudu dalytis motinos meile. Vaiko patirtis sako, kad 
dalytis - reiškia turėti mažiau, kaip kad dalijantis obuolį arba 

kramtomosios gumos gabalėlį. Motinos dalijimosi su kitu 
perspektyva kelia didelį susirūpinimą, o mūsų tikėjimasis, 
kad vaikas dėl to džiūgaus, prasilenkia su jo logika. Tęsiantis 
nėštumui, jo įtarimai atrodo vis pagrįstėsni. Jis pastebi, kad 
nors vaikutis dar negimė, tačiau jau užvaldė motiną. Motina 
tapo sunkiau pasiekiama. Kartais ji guli lovoje, blogai 
jausdamasi, arba yra pavargusi ir ilsisi. Jis net negali glaustis 
jos glėbyje, nes šis jau yra užimtas nematomo, tačiau nuolat 
esančio įsibrovėlio. 

Įsibrovėlio pristatymas. Apie būsimą naujagimio 
atsiradimą mažam vaikui galima pranešti be dirbtinio 
iškilmingumo ir fanfarų. Pakanka pasakyti: ,,Mes turėsime 
dar vieną vaikutį savo šeimoje". Kad ir kokia būtų pirmoji 
vaiko reakcija, mes žinome, kad jo galvoje suksis daugybė 
neužduotų klausimų, o širdį gniauš neišreikštas nerimas. 
Laimei, mes, tėvai, galime padėti savo vaikams išgyventi šį 
krizės laikotarpį. 

Naujagimis kelia grėsmę vaiko psichologiniam saugumui, 
ir tai yra neišvengiama. Tačiau tai, ar vaiko charakteris 
sustiprės, ar palūš krizės streso ir įtampos veikiamas, 
priklausys nuo mūsų išminties ir įgūdžių. Toliau pateikiamas 
itin nevykusio naujagimio pristatymo pavyzdys: 


„„Kai Džonas gimė... mano tėvas paėmė mane kartu, kad jį 
pamatyčiau, [ir] aš iki šios dienos prisimenu tą raudonveidį 
kūdikį ant motinos rankų ir tėvą, sakantį man: ,,Nuo šiol tu 
turėsi būti nepaprastai geras, nes mes dabar turime dar vieną 
vaiką. Tu jau nebesi vienintelis. Nuo šiol būsite tu ir tavo 
mažasis broliukas. Dviese, kur anksčiau buvo tik vienas". 
„„„Man rodos, kad nuo tada visas mano gyvenimas buvo 
paskirtas tam, kad įsitikinčiau, ar negalėsiu nustelbti savo 
brolio... ir paversti jo gyvenimą pragaru." 


Ir priešingai, toliau parodoma, kaip galima deramai 
pristatyti būsimąjį broliuką. 
*Virginia M. Axline, ,„And Hast Thou Slain the Jabberwock?“ (Nepublikuotos 


edukologijos daktaro disertacijos tezės, Mokytojų koledžas, Kolumbijos universitetas, 
1950), p.178— 179. 

Kai penkiametė Virginija sužinojo, kad mama laukiasi, labai 
nudžiugo. Ji įsivaizdavo gyvenimą su broliu saulėtą ir rožėmis 
klotą. Motina neskatino šio vienpusio požiūrio į gyvenimą. 

Vietoj to ji pasakė: 

„„Kartais jis teiks džiaugsmą, tačiau kartais kels rūpesčių. 
Kartais jis verks ir mums visiems įkyrės. Jis šlapinsis į lopši, 
darys į kelnes ir smirdės. Mama turės jį prausti, maitinti ir 
globoti. Tu gal pasijusi palikta. Gal pajusi pavydą. Gal net 
pagalvosi: ,,Ji manęs nebemyli — ji myli mažylį". Jeigu taip 
pasijustum, būtinai ateik ir pasakyk man, ir aš tave pamyluosiu, 
kad tu nesijaudintum. Tu žinosi, kad aš tave myliu". 

Dalis tėvų nedrįs taip elgtis. Jie bijos pasėti ,,pavojingas" 
mintis vaiko galvoje. Tokius tėvus galima nuraminti tuo, kad 
šios mintys vaikui nėra naujiena. Mūsų žodžiai vaikui gali 
išeiti tik į naudą: jie parodo, kad mes suprantame vaiko 
jausmus. Jie apsaugo vaiką nuo kaltės jausmo ir skatina 
intymumą bei bendravimą. Vaikui sunku išvengti pykčio ir 
pasipriešinimo naujajam broliukui ar sesutei. Todėl bus 
geriausia, jeigu jis galės laisvai išsakyti mums savo skausmą, 
bet ne tyliai kentės, slėpdamas savo jausmus. 


PAVYDO RAIŠKA: ŽODŽIAIS AR SIMPTOMAIS? 


Kai vaikas užgniaužia pavydą, šis pasireiškia užmas- 
kuotais simptomais ir elgesio sutrikimais. Todėl jeigu vaikas 
nepripažįsta savo broliuko, bet jam uždrausta išsakyti savo 
jausmus, jis gali susapnuoti, kad išstūmė brolį pro dešimto 
aukšto langą. Sapnas gali taip išgąsdinti vaiką, kad jis nubus 
šaukdamas. Jis gal net nubėgs prie brolio lovos įsitikinti, 
kad šis tebėra sveikas ir gyvas. Atradęs brolį savo vietoje, jis 
gali taip nudžiugti, kad tėvai klaidingai palaikys jo 
nusiraminimą broliška meile. 

Košmaras yra vaiko priemonė papasakoti vaizdais tai, 
ką jis bijo pasakyti žodžiais. Tačiau daug geriau būtų, jeigu 
vaikai išreikštų savo pavydą žodžiais, bet ne košmarais. 

Netrukus po sesers gimimo penkiamečiui Vorenui 

atsirado staigaus dusulio priepuoliai. Jo tėvai manė, kad 
Vorenas labai susirūpinęs dėl sesers, ,,„mirtinai ją myli" 
(tikriausiai pasakyti ,„mirtinai“ visiškai tiko). Gydytojas 
neaptiko jokio somatinio Voreno astmos pagrindo, ir Vorenas 
buvo nukreiptas i psichinės sveikatos kliniką, kurioje išmoko 
išreikšti pyktį ir pavydą žodžiais, o ne dusuliais. 

Kai kurie vaikai atskleidžia savo pavydą ne žodžiais, bet 
kosuliu ir odos bėrimų. Kiti šlapinasi į lovą, vienu organu 
išreikšdami tai, ką turėtų sugebėti išreikšti kitu. Kai Kurie vaikai 
tampa griovėjai: jie daužo lėkštes užuot išsakę savo neapykantą. 
Kai kurie vaikai kramto nagus arba pešioja plaukus, taip 
užmaskuodami norą kandžioti ir sužaloti savo brolius ir seseris. 
Visi šie vaikai turėtų išreikšti savo jausmus žodžiais, bet ne 
simptomais. Tėvai yra svarbiausi asmenys, galintys padėti 
vaikams atpalaiduoti savo jausmus. 

Daugybė pavydo veidų. Norėdami išvengti nemalonumų, 
tėvai turėtų pripažinti, kad jų vaikai pavyduliauja, net jeigu 
pavydas ir nepašireiškia akivaizdžiai. Pavydas turi daug veidų 
ir slepiasi po daugeliu kaukių: jis gali pasireikšti nuolatinių 
konkuravimu arba visų rūšių varžybų vengimu, įkyriai 
demonstruojamu populiarumu arba kukliu romumu, 
beatodairišku arba begaliniu godumu. Kartūs neįveiktos 
vaikiškos konkurencijos vaisiai supa mus iš visų pusių 
suaugusiųjų gyvenime. Juos galima įžvelgti iracionaliame 
konkuravime žmogaus, kuris lenktyniauja su kiekvienu 
sutiktu kelyje automobiliu, kuris nesugeba gražiai pralaimėti 
stalo teniso partijos, kuris, kad įrodytų savo teisybę, visada 
pasiryžęs lažintis iš savo gyvenimo ir sėkmės arba kuriam 
reikia padaryti daugiau už kitus, net jei tai yra daugiau, nei 
jis gali padaryti. Juos taip pat galima įžvelgti elgesyje Žmogaus, 
kuris vengia bet kokios konkurencijos, kuris jaučiasi 
pralaimėjęs kovai dar neprasidėjus, kuris visada pasiruošęs 
sėdėti galinėje sėdynėje, kuris negina netgi teisėtų savo teisių. 
Taigi brolių konkurencija paveikia vaiko gyvenimą labiau, 
nei įprasta manyti. Ji gali palikti neišdildomą žymę jo 
asmenybėje ir iškreipti jo charakterį. 


95 


Pavydo kilmė. Pavydas kyla iš mažo vaiko troškimo būti 
vieninteliu motinos ,,„numylėtiniu". Šis troškimas yra toks 
savininkiškas, kad nepakenčia jokių varžovų. Kai atsiranda 
brolių ir seserų, vaikas kovoja su jais dėl išskirtinės abiejų 
tėvų meilės. Kova gali būti atvira arba slapta, tai priklauso 
nuo tėvų nuostatos į pavydą. Vieni tėvai taip pyksta dėl brolių 
konkurencijos, kad baudžia už kiekvieną menkiausią jos 
pasireiškimą. Kiti tėvai neriasi iš kailio, stengdamiesi išvengti 
menkiausio preteksto pavydui. Tokie tėvai stengiasi įtikinti 
savo vaikus, kad visus juos myli vienodai, todėl šie neturi ko 
vienas kitam pavydėti. Dovanos, pagyrimai, atostogos, 
drabužiai ir maistas yra pasveriami ir padalijami lygiai ir 
teisingai visiems. 

Tačiau nė vienas iš šių požiūrių negelbsti nuo pavydo. 
Nei lygios bausmės, nei lygiaverčiai pagyrimai negali numaldyti 
išskirtinės meilės troškimo. Kadangi šis troškimas yra 
nepasotinamas, neįmanoma visiškai išvengti pavyduliavimo. 
Tačiau nuo mūsų nuostatų ir veiksmų priklauso tai, ar pavydo 
ugnis saugiai rusens, ar grėsmingai įsiliepsnos. 


NUOSTATOS, KURSTANČIOS PAVYDĄ 


Įprastinėmis aplinkybėmis pavydo priežastimi gali tapti 
amžiaus ir lyties skirtumai. Vyresniam broliui pavydima, nes 
jis turi daugiau privilegijų ir didesnę laisvę. Mažesniam vaikui 
pavydima, nes juo labiau rūpinamasi. Mergaitė pavydi savo 
broliui, nes jis turi varpą ir jam daugiau leidžiama. Berniukas 
pavydi savo seseriai, nes jam atrodo, kad jai skiriamas 
išskirtinis dėmesys. 

Pavojus kyla tada, kai tėvai, remdamiesi savo pačių 
poreikiais, teikia pirmenybę vienam ar kitam amžiui arba 
lyčiai. Jeigu kūdikio bejėgiškumas iškeliamas aukščiau už 
šešiamečio nepriklausomybę arba atvirkščiai, vaikų pavydas 
sustiprėja. Taip pat atsitinka, kai vienas vaikas pradedamas 
perdėtai vertinti už jo lytį, išvaizdą, intelektą, muzikinius 
gabumus ar sugebėjimą bendrauti. Didesni įgimti gabumai 

gali sukelti vaikų pavydą, tačiau tik tada, kai tėvai pervertina 
vieno ar kito vaiko charakterio bruožus ar gabumus, tarp 
vaikų kyla nesiliaujanti kova. 

Autorius nesiūlo vyresnius ir jaunesnius vaikus vertinti 
vienodai. Priešingai - amžius turi suteikti naujų privilegijų ir 
didesnę atsakomybę. Vyresnis vaikas gaus didesnius 
kišenpinigius, galės vėliau eiti gulti ir turės daugiau laisvės 
išėjęs iš namų. Sios privilegijos turi būti suteikiamos atvirai 
ir paprastai, kaip savaime suprantamas dalykas. Tada visi 
vaikai lauks, kad užaugtų didesni. 

Jaunesnysis vaikas gali pavydėti vyresniojo privilegijų. 
Mes galime padėti jam susidoroti su savo jausmais ne 
aiškindami faktus, bet suprasdami jausmus: 

„Tu taip pat norėtum ilgai neiti gulti". 

„,„Tu norėtum būti vyresnis". 

„,„Tu norėtum būti ne šešerių, bet devynerių metų". 

„Aš žinau, bet dabar laikas tau miegoti". 

Tėvai nesąmoningai gali sustiprinti pavydą, reikalaudami, 
kad vienas vaikas ką nors aukotų dėl kito: 

„„Mažyliui reikalinga tavo lovytė. Tu gali miegoti ant sofos". 

„Nepyk. Šiais metais negalime tau nupirkti naujų slidžių. 
Mums reikalingi pinigai mažiuko žieminiams drabužiams". 

Pavojus tas, kad vaikas gali jaustis apribojamas ne tik 
daiktų, bet ir jausmų atžvilgiu. Todėl reikalavimai turi būti 
sušvelninami meile ir pagarba. 


PAVYDO PROBLEMOS SPRENDIMAS 


Labai maži vaikai atskleidžia savo pavydą visai 
nediplomatiškai: jie domisi, ar kūdikiai kada nors miršta, 
siūlo ,,tą“ išsiųsti atgal į ligoninę arba išmesti į šiukšlių 
konteinerį. Apsukresni mažyliai gali pradėti net karines 
operacijas, nukreiptas prieš įsibrovėlį. Jie gali negailestingai 
jį erzinti, suspausti glėbyje kaip smaugliai, gali jį stumdyti, 
niuksėti, tąsyti kiekviena pasitaikiusia proga. Kraštutiniu 
atveju pavyduliaujantis brolis gali padaryti neatitaisomą žalą. 

Kaip tėvai, mes negalime leisti vaikui skriausti brolį ar 
seserį. Sadistiniai išpuoliai, tiek fiziniai, tiek žodiniai, turi būti 
nutraukti, nes jie žaloja ir auką, ir skriaudiką. Be to, mūsų 
tvirtumas ir rūpestis reikalingi abiem mūsų vaikams. Laimei, 
norint garantuoti mažesniojo vaiko fizinį saugumą, mums 
nereikia pakenkti vyresniojo vaiko emociniam saugumui. 

Trimetį vaiką, užtiktą erzinant kūdikį, reikėtų greitai 
sustabdyti ir atvirai parodyti jam jo motyvus: 

„,„Tau nepatinka mažylis". 

„, Tu jauti jam pyktį". 

„Parodyk man, koks piktas tu esi. Aš pažiūrėsiu". 

Vaikui reikėtų duoti didelę lėlę, kurią ,,skriausdamas" 
jis galėtų išlieti savo pyktį. Jis gali mušti lėlę, durti pirštu jai 
į akį, numesti lėlę ant Žemės ir priminti. 

Mes nesiūlome vaikui, ką jis turėtų daryti. 

Mūsų uždavinys — stebėti neutralių žvilgsniu ir reaguoti 
užjaučiančiu Žodžiu: mūsų neturi sukrėsti jo jausmų 
stiprumas ir išpuolių žiaurumas. Jausmai juk yra nuoširdūs, 
o išpuoliai — nekenksmingi. Bus geriau, jei jo pyktis bus 
nukreiptas simboliškai į negyvą objektą, bet ne tiesiogiai į 
gyvą kūdikį arba simptomiškai į save patį. 

Mūsų komentarai turi būti trumpi ir paprasti: 

„Tu man rodai, koks piktas tu esi!" 

„Dabar mama žinos". 

„Kai supyksi, ateik ir pasakyk man“. 

Toks pavydo sumažinimo metodas yra naudingesnis už 
bausmę ar įžeidimą. Ir priešingai, nevykęs yra toks elgesys: 

Motina, užtikusi keturmetį Valterį velkantį savo mažąjį 
broliuką už kojos, pratrūko: ,„Kas tau yra? Tu nori jį užmušti? 
Tu nori nužudyti savo brolį? Argi nežinai, kad gali jį visam 
gyvenimui sužaloti? Tu nori, kad jis būtų luošas? Kiek kartų 
aš tau sakiau neimti jo iš lopšio. Neliesk jo, niekada daugiau 
jo neliesk!" 

Vyresni vaikai taip pat turi būti supažindinti su savaisiais 
pavydo jausmais. Su jais įmanoma kalbėti atviriau: 

„Nesunku pastebėti, kad tau mažylis nepatinka". 

„Tu norėtum, kad jo čia nebūtų. 

„, Tu. norėtum būti vienintelis". 

„,Tu norėtum, kad aš būčiau tik tavo". 

„Tu pyksti, kai matai mane juo rūpinantis". 

„Tu nori, kad aš būčiau su tavimi". 

„Tu buvai toks piktas, kad sudavei mažyliui. Aš negaliu tau 
leisti jį sužeisti, bet tu gali pasakyti man, kai pasijusi paliktas". 

„„Kai pasijusi visiškai vienas, aš skirsiu tau daugiau laiko, 
ir tu nebesijausi vienišas". 

Meilė - vienoda ar nepakartojama? Kokybė ar lygybė? 
Tie, kurie stengiasi būti itin teisingi kiekvienam vaikui, baigia 
tuo, kad įširsta ant visų savo vaikų. Nėra nieko labiau 
apgaulingo už seikėjamą teisingumą. Jei motina nedrįsta duoti 
didesnio obuolio arba štipriau apkabinti vieno vaiko, 
bijodama kito vaiko prieštaravimų, gyvenimas tampa 
nepakenčiamas. Pastangos pasverti emocinį ar daiktiškąjį 
dosnumą gali išvarginti ir supykdyti kiekvieną Žmogų. Vaikai 
netrokšta lygių meilės dalių: jie nori būti mylimi nepakartojamai, 
o ne vienodai. Kokybė, o ne lygybė, yra svarbiausia. 

Mes nemylime vienodai visų savo vaikų, ir nėra jokio 
reikalo vaizduoti, kad taip yra. Mes mylime kiekvieną vaiką 
ypatingai, ir neprivalome taip sunkiai vargti, norėdami tai 
nuslėpti. Kuo išradingiau mes stengiamės išvengti akivaizdžios 
nelygybės, tuo jautresnis ir pastabesnis tampa kiekvienas 
vaikas tariamos nelygybės įrodymams. Nenoromis ir 
netyčiomis mes priverčiami gintis prieš universalųjį vaiko karo 
šūkį: ,,Tai neteisinga!" 

Nesiduokime suvedžiojami vaiko propagandos. Nesiteisin- 
kime kaltę švelninančiomis aplinkybėmis, nekalbėkime apie 
savo nekaltumą, nesistenkime nuneigti jų kaltinimų. 
Atsispirkime pagundai aiškinti padėtį arba ginti savąjį 
požiūrį. Nesiduokime įtraukiami į nesibaigiančius ginčus 
apie mūsų sprendimų nešališkumą ar šališkumą. Ir 
svarbiausia, nesiduokime priverčiami vardan bešališkumo 
normuoti ar dalyti po lygiai savo meilę. 

Atskleiskime kiėkvienam vaikui mūsų santykio unikalumą, 

o ne bešališkumą ar vienodumą. 

Kai praleidžiame keletą akimirkų arba keletą valandų su 
vienu iš savo vaikų, būkime su juo visiškai. Tuo metu tegul 
berniukas jaučia, kad jis yra mūsų vienintelis sūnus, o 
mergaitė - kad ji yra mūsų vienintelė duktė. Jeigu išėjome 
pasivaikščioti su vienu vaiku, nesirūpinkime kitais; 
nekalbėkime apie juos ir nepirkime jiems dovanų. Tam, kad 
akimirka taptų neužmirštama, mūsų dėmesys turi būti 
nedalomas. 


S SKYRIUS 


Kai kurie vaikų nerimo šaltiniai 


ėvai žino, kad kiekvienas vaikas jaučia baimę ir nerimą. 

Tačiau jie nežino, iš kur kyla šis nerimas. Tėvai dažnai 
klausia: ,, Kodėl mano vaikas toks baugštus? Jis neturi jokio 
pagrindo baimintis". Vienas tėvas nuėjo taip toli, kad pasakė 
savo nerimaujančiam vaikui: ,,Baik šias nesąmones. Tu žinai, 
kad esi visiškai laimingas". 

Todėl vertėtų apibūdinti kai kuriuos vaikų nerimo 
šaltinius ir pasiūlyti būdų susitvarkyti su tokiu nerimu. 


NERIMAS, SUSIJĘS SU BAIME BUTI PALIKTAM 


Didžiausia vaiko baimė yra būti tėvų nemylimam ir 
atstumtam. Apie tai labai gerai pasakė Johnas Steinbeckas 
romane „Į rytus nuo rojaus": ,,Didžiausias siaubas, kurį gali 
patirti vaikas - būti atstumtam; tai yra pragaras, kurio jis bijo... 
O atstumtąjį užvaldo pyktis, o iš pykčio kerštaujant padaromas 
koks nors nusikaltimas...Vienas vaikas, nepatirdamas 
trokštamos meilės, paspiria katę ir slepia savo kaltę; kitas vaikas 
vagia, kad pinigai padarytų jį mylimą; o trečias nukariauja 

pasaulį — ir visada kaltė ir kerštas, ir dar didesnė kaltė". 

Niekada nereikėtų gąsdinti vaiko tuo, kad jį pames tėvai. 
Nei juokais, nei supykus negalima sakyti vaikui, kad jis bus 
paliktas. Ne kartą tenka išgirsti supykusią motiną, šaukiančią 
gatvėje arba parduotuvėje ant aitsiliekančio vaiko: ,,„Jeigu 
tučtuojau neisi kartu su manimi, aš tave čia paliksiu!" Šie 
žodžiai sukelia vaikui nuolat rusenančią baimę būti paliktam. 
Jie priverčia vaiką manyti, kad jis bus paliktas vienui vienas 
visame pasaulyje. Kai vaikas peržengia motinos pakantos 
ribas, geriau pastverti jį už rankos nei grasinti jam žodžiais. 

Kai kurie vaikai išsigąsta, jeigu grįžę iš mokyklos neranda 
motinos namie. Jų snaudžianti baimė būti paliktam 
akimirksniu nubunda. Kaip jau buvo sakyta, pravartu palikti 
žinutę apie savo buvimo vietą „skelbimų lentoje" arba 
nebrangaus magnetofono juostoje. Juostoje įrašytos žinutės 
itin pravarčios mažiems vaikams. Ramus tėvų balsas ir meilės 
kupini žodžiai padeda jiems nejaučiant per didelio nerimo 
ištverti laikinus išsiskyrimus. 

Kai gyvenimo potvyniai ir atoslūgiai verčia mus išsiskirti 
su savo mažais vaikais, būtina juos paruošti tokiam 
išsiskyrimui. Kai kurie tėvai nepajėgia pasakyti vaikui, kad 
turės išvykti operuotis, atostogų ar į komandiruotę. Bijodami 
vaiko reakcijos, jie išsėlina vėlai vakare arba tada, kai vaikas 
yra mokykloje, palikdami giminaičiui ar auklei paaiškinti 
vaikui, kas atsitiko. 

Trimečių dvynukų motina turėjo operuotis. Namų 
atmosfera buvo kupina įtampos ir rūpesčių, bet vaikams 
nieko nebuvo pasakyta. Hospitalizacijos rytą motina, 
pasiėmusi pirkinių krepšį, apsimetė, kad vyksta į universalinę 
parduotuvę. Ji paliko namus ir negrįžo tris savaites. 

Vaikai tiesiog sunyko per šį laikotarpį. Tėvo žodžiai 
neteikė jokios paguodos. Kas vakarą jie užmigdavo su 
ašaromis akyse. Dieną jie daug laiko praleisdavo prie lango, 
laukdami mamos. 

Vaikai daug lengviau pakelia išsiskyrimo stresą, jeigu 
būna iš anksto tam paruošti. Taip paruošti — tai kur kas 

daugiau negu paprastai paaiškinti žodžiu. Čia reikia bendrauti 
su vaiku jam suprantamiausia žaislų ir žaidimo kalba. 

Likus dviem savaitėms iki numatyto termino gultis 
lisoninėn, motina papasakojo trejų metų Ivetei apie artėjantį 
įvykį. Ivetė tuo nesusidomėjo, tačiau motina neapsigavo dėl 
šios smalsumo stokos. Ji pasakė: ,,Pažaiskime žaidimą 
„Mama važiuoja į ligoninę". Ji išdėstė keletą lėlių (nupirktų 
šiai progai), vaizduojančių šeimos narius, gydytoją ir 
medicinos seserį. Judindama atitinkamas lėles ir kalbėdama 
už jas, motina pasakė: 

„Mamytė ruošiasi vykti į ligoninę gydytis. Mamytės nebus 
namie. Ivetė stebisi, kurgi yra mamytė? Kur mamytė? Bet 
mamytės nėra namie. Jos nėra virtuvėje, nėra miegamajame, 
nėra svetainėje. Mamytė yra ligoninėje, kad susitiktų su 
gydytoju ir pasveiktų. Ivetė verkia: aš noriu mamytės. Bet 
mamytė gydosi ligoninėje. Mamytė myli Ivetę ir ilgisi jos. Ji 
ilgisi jos kiekvieną dieną. Ji galvoja apie Ivetę ir myli ją. Ivetė 
taip pat ilgisi mamytės. Pagaliau mamytė grįžta namo ir Ivetė 
džiaugiasi". 

Motina ir duktė dar daug kartų žaidė šią išsiskyrimo ir 
susitikimo dramą. Iš pradžių daugiausiai kalbėjo motina, 
tačiau netrukus Ivetė perėmė iniciatyvą. Kreipdamasi į 
„gydytoją“ ir ,,seselę“ ji paprašė gerai prižiūrėti mamytę, 
pagydyti ir greitai išsiųsti namo. 

Prieš motinai išvykstant, Ivetė paprašė ją pakartoti 
žaidimą dar kartą. Ivetė atliko daugumą vaidmenų ir baigė 
vaidinimą nuramindama: ,,Nesirūpink, mamyte, aš būsiu čia, 
kai tu sugrįši". 

Prieš išvykdama motina atliko keletą kitų pravarčių 
dalykų. Ji supažindino Ivetę su nauja namų šeimininke; 
pakabino ant virtuvės spintelės didelę savo ir Ivetės nuotrauką 
ir įrašė keletą meilių žodžių Ivetei į magnetofono juostą. 
Neišvengiamos vienatvės akimirkomis motinos nuotrauka ir 
pasakyti žodžiai patvirtindavo Ivetei motinos meilės artumą. 

NERIMAS, SUSIJĘS SU KALTE 


Norėdami ar nenorėdami tėvai sukelia savo vaikams 
kaltės jausmus. Kaltė, kaip druska, yra naudingas priedas, 
suteikiantis skonį gyvenimui, bet ji niekada neturi tapti 
pagrindiniu patiekalu. Kada vaikas pažeidžia socialinio ar 
moralinio elgesio taisyklę, nepritarimas ir kaltės jausmas visai 
vietoje. Tačiau jeigu vaikui draudžiama jausti neigiamus 
jausmus arba turėti „negražių“ minčių, jis neišvengiamai 
jaučia pernelyg didelę kaltę ir nerimą. 

Siekdami išvengti nereikalingos kaltės, tėvai turėtų 
tvarkytis su vaikų elgesio nukrypimais taip, kaip geras 
mechanikas tvarkosi su mašinos gedimais. Jis negėdija 
mašinos savininko, bet nurodo, ką reikia pataisyti. Jis 
nekaltina mašinos garsų, bildesių ar girgždesių, bet remiasi 
jais nustatydamas gedimą. Jis klausia savęs: ,,Kokia galima 
gedimo priežastis?" 

Didelė paguoda vaikams žinoti, kad iš tiesų gali galvoti 
taip, kaip nori, nerizikuodami prarasti tėvų meilės ir 
pripažinimo. Čia tinka teiginiai, panašūs į toliau pateikiamus: 

„,„Tu manai vienaip, bet aš manau kitaip. Mes skirtingai 
manome apie tai. 

„Tavo nuomonė tau atrodo teisinga. Mano nuomonė 
kitokia. Aš gerbiu tavo požiūrį, bet mano požiūris kitoks“. 

Patys to nenorėdami, tėvai gali sukelti vaikams kaltės 
jausmus daugžodžiaudami ir bereikalingai aiškindami. Tai 
ypač pasakytina apie „šiuolaikinius“ tėvus, kurie įsitikinę, 
kad jų valdžia turi remtis sutarimu netgi tada, kai tema paini, 
o valdiniai dar nebrandūs. 

Penkiametis Zacharijus pyko ant savo darželio auklėtojos, 
nes ji dvi savaites sirgo. Jos grįžimo dieną jis pagriebė jos 
skrybėlaitę ir išbėgo į kiemą. Motina ir auklėtoja nusekė iš 
paskos. 

Auklėtoja pasakė: ,,Skrybėlaitė mano. Atiduok ją man“. 

Motina pasakė: ,,Zacharijau, tu puikiai Žinai, kad skrybė- 
laitė ne tavo. Jeigu neatiduosi jos, panelė Marta gali persišal- 

dyti ir vėl susirgti. Ji sirgo, juk tu Žinai, dvi savaites. Argi ne 
taip, panele Marta? Na, Zacharijau, tu juk nenori, kad tavo 
auklėtoja vėl susirgitų? Argi ne?" 

Toks paaiškinimas pavojingas tuo, kad jis gali sukelti 
Zacharijui atsakomybės ir kaltės dėl auklėtojos susirgimo 
jausmus. Ilgas aiškinimas buvo nereikalingas ir net žalingas. 
Visa, ko tuo metu reikėjo, - atgauti skrybėlaitę. Geriau 
skrybėlė rankoje nei du paaiškinimai kieme. 

Tikriausiai vėliau auklėtoja aptars su Zacharijumi jo pyktį 
dėl jos nebuvimo ir nurodys geresnius būdus įveikti jam. 


NERIMAS, SUSIJĘS SU AUTONOMIJOS IR 
STATUSO NEIGIMU 


Jeigu vaikui neleidžiama dalyvauti kokioje nors veikloje 
ir prisiimti už ją atsakomybę tada, kai jis jau yra jai 
subrendęs, vidinė jo reakcija yra įsižeidimas ir pyktis. Pyktis 
savo ruožtu gali sukelti keršto fantazijas, kurios yra lydimos 
kaltės jausmų arba baimės būti nubaustam. Kiekvienu atveju 
kyla nerimas. 

Maži vaikai dar neturi tobulų veiklos įgūdžių. Jiems reikia 
daug laiko užsirišti batų raišteliams, užsisegti apsiausto 
sagoms ar užsimauti pirštinėms. Geriausia pagalba jiems yra 
tolerantiškas laukimas ir paprasta pastaba apie užduoties 
sunkumą: ,,Mazgą surišti nėra lengva" arba ,, Sunku pataikyti 
sagas į kilpas". 

Tokie žodžiai yra reikšmingi vaikui ir tada, kai jam 
nesiseka, ir tada, kai pasiseka pasiekti norimą rezultatą. Jeigu 
jam pavyksta, jis jaučia pasitenkinimą dėl to, kad įveikė 
nelengvą užduotį. Jeigu jam nepavyksta, jį paguodžia 
žinojimas, kad tėvai supranta, jog užduotis jam buvo sunki. 
Abiem atvejais vaikas patiria užuojautą ir paramą, ir tai 
sukuria didesnį intymumą tarp jo ir tėvų. Vaikas nelaiko savęs 
netikusiu dėl to, kad jam nepasisekė atlikti užduoties. 

Labai svarbu, kad vaiko gyvenimo nevaldytų suaugusiojo 
efektyvumo poreikis. Efektyvumas yra ankstyvosios vaikystės 

priešas. Vaiko jausmų pasauliui jis pernelyg daug kainuoja. 
Jis nualina vaiką, stabdo jo vystymąsi, slopina domėjimąsi 
ir gali baigtis emociniu žlugimu. 


NERIMAS, SUSIJĘS SU TĖVŲ NESUTARIMAIS 


Kai tėvai kovoja tarpusavyje, vaikai jaučia nerimą ir kalię- 
nerimą dėl iškilusios jų namams grėsmės ir kaltę dėl savo 
tikro arba įsivaizduojamo vaidmens šeimos konilikte. Kartais 
pagrįstai, kartais be pagrindo vaikai nusprendžia, kad jie 
yra namų nesantaikos priežastis. 

Vaikai neišsaugo neutralumo, kai šeimoje vyksta pilietinis 
karas. Jie palaiko tėvo arba motinos pusę. Vaikų dalyvavimo 
tėvų kovose padariniai žalingi tiek jų psichoseksualiniam 
vystymuisi, tiek charakterio formavimuisi. Kai berniukas 
atstumia tėvą arba mergaitė — motiną, jie nebeturi tinkamo 
pavyzdžio susitapatinimui. Kai berniukas atstumia motiną 
arba mergaitė - tėvą, jie gali užaugę būti nepasitikintys arba 
priešiški visų priešingos lyties asmenų atžvilgiu. 

Kai tėvai yra priversti siekti, kad juos pripažintų jų vaikai, 
jie dažnai griebiasi nepedagoginių priemonių, pavyzdžiui, 
papirkimo, meilikavimo ir melavimo. Tada augančiuose 
vaikuose formuojasi suskaidyta ištikimybė ir nuolatinis 
dvilypumas. Be to, poreikis ginti vieną iš tėvų nuo kito arba 
galimybė nuteikti vieną prieš kitą visam laikui paveikia vaiko 
charakterį. Tokie vaikai nuo mažens pajunta savo perdėtą 
vertę nesutariančioms pusėms ir nuolat kelia sau kainą. Jie 
išmoksta manipuliuoti ir išnaudoti, intriguoti ir šantažuoti, 
šnipinėti ir liežuvauti. Jie išmoksta gyventi tokiame pasaulyje, 
kuriame garbingumas yra tik susitarimo reikalas, o 
sąžiningumas - tik kliūtis; pasaulyje, kuris skatina psichopa- 
tišką elgesį ir apdovanoja už jį. 

NERIMAS, SUSIJĘS SU FIZINIO AKTYVUMO 
RIBOJIMU 


Daugelyje šiuolaikinių namų maži vaikai stokoja erdvės 
motoriniam aktyvumui. Dėl kambarių ankštumo ir baldų 
brangumo jiems griežtai draudžiama karstytis, bėgioti ir 
šokinėti. Tokie apribojimai vaiko gyvenime paprastai 
atsiranda labai anksti. Kūdikiui neleidžiama stovėti 
vežimėlyje, mažam vaikui - lipti laiptais, o truputį augesniam- 
bėgioti kambaryje. 

Vaikuose, kurie taip suvaržomi, kaupiasi įtampa, kuri 
sukelia nerimą. Kaip spręsti šią problemą, parodo pats tokios 
padėties apibūdinimas. Maži vaikai turi atpalaiduoti savo 
įtampą fiziniu aktyvumu. Jiems reikia erdvės bėgioti ir 
tinkamų priemonių žaisti. Jiems reikalingas kambarys arba 
kiemas, kuriame jie galėtų laisvai Žaisti, būdami psicholo- 
giškai saugus. 


NERIMAS, SUSIJES SU GYVENIMO PABAIGA 


Suaugusiesiems mirtis yra tragiška todėl, kad ji 
neatšaukiama. Mirtis, tokia galutinė ir amžina, yra visų vilčių 
pabaiga. Todėl asmeninė mirtis atrodo nereali, niekas negali 
įsivaizduoti savo paties pabaigos, savojo ,,aš“ išnykimo. ,„Aš“ 
susideda iš prisiminimų ir vilčių, iš praeities ir ateities, o 
žmogus negali įsivaizduoti savęs be ateities. Paguoda, kurią 
teikia tikėjimas, slypi būtent šioje srityje. Jis suteikia žmogui 
ateitį, todėl šis gali gyventi ir mirti ramus. 

Suaugusiesiems mirtis yra mįslė, o vaikams ji yra mistikos 
gaubiama paslaptis. Mažas vaikas negali suprasti, kad mirtis 
yra neatšaukiama; kad nei tėvai, nei jo paties maldavimai 
negali sugrąžinti mirusiojo. Vaiko troškimų bergždumas 
mirties akivaizdoje jam yra žiaurus smūgis. Jis pakerta vaiko 
tikėjimą tuo, kad jo norai gali pakeisti įvykių eigą, ir vaikas 
pasijunta silpnas ir kupinas nerimo. Vaikas pamato, kad, 
nepaisant jo ašarų ir protestų, mylimo gyvūno ar žmogaus 


107 


nebėra šalia jo. Todėl jis pasijunta paliktas ir nemylimas. Jo 
baimę atskleidžia klausimas, neretai užduodamas tėvams: 
„„Ar tu mylėsi mane ir kai numirsi?" 

Kai kurie tėvai stengiasi apsaugoti savo vaiką nuo 
skausmo ir sielvarto, ieišvengiamai lydinčių mylimo asmens 
ar gyvūno praradimą. Nugaišus Žuvytei ar vėžliui, jie skubiai 
pakeičia gyvūną nauju, vildamiesi, kad vaikas nepastebės 
skirtumo. Nugaišus katei ar šuniui, jie skuba nupirkti vaikui 
gražesnį ir brangesnį pakaitalą. 

Kokią pamoką gauna vaikas tokiais atvejais? Jis gali 
padaryti išvadą, kad mylimo gyvūno (ar žmogaus) netekimas 
nėra svarbus dalykas, kad meilė ir ištikimybė gali būti lengvai 
nukreipiamos ir perkeliamos į kitus. 

Negalima atimti iš vaiko jo teisės gedėti ir liūdėti. Jis turi 
teisę laisvai sielvartauti, netekęs to, ką mylėjo. Kai vaikas 
gali apverkti gyvenimo ir meilės pabaigą, jo Žmogiškumas 
tampa tvirtesnis, o charakteris - kilnesnis. 

Pagrindinė taisyklė yra tokia — iš vaikų neturėtų būti 
atimama galimybė dalytis savo sielvartais, lygiai kaip ir 
džiaugsmais, neišvengiamai kylančiais šeimos gyvenime. Kai 
ištinka mirtis, bet vaikui nepasakoma, kas atsitiko, jį gali 
prislėgti bevardis nerimas. Arba jis gali užpildyti savo žinojimo 
spragas savais baime pagrįstais ir painiais paaiškinimais. 
Jis gali imti kaltinti save dėl netekties ir pasijusti atskirtas 
ne tik nuo mirusiojo, bet ir nuo gyvųjų. 

Norint padėti vaikams pakelti jų netektis, pirmiausia 
reikia leisti jiems visiškai atskleisti savo baimes, fantazijas 
ir jausmus. Nusiraminimas ir paguoda ateina, atskleidus 
gilius jausmus rūpestingam klausytojui. Be to, tėvai gali 
išreikšti žodžiais tuos vaiką slegiančius jausmus, kurių jis 
pats nepajėgia išsakyti. Pavyzdžiui, mirus senelei, prie kurios 
vaikas buvo prisirišęs, tėvai galėtų pasakyti: 

„„Tu ilgiesi senelės". 

„,„Tau labai jos trūksta". 

„„Tują labai mylėjai". 

„Ir ji tave mylėjo". 

„Tu norėtum, kad ji būtų su mumis". 

„Tu norėtum, kad ji vis dar būtų gyva". 

„Sunku patikėti, kad ji mirė". 

„Sunku patikėti, kad jos daugiau nėra su mumis". 

„„Tu ją labai gerai prisimeni". 

Tokie posakiai atskleidžia vaikui tai, kad tėvams rūpi jo 
jausmai ir mintys, ir padrąsina jį pasidalyti savo baimėmis 
ir klausimais. Jis gali norėti žinoti, ar mirtis sukelia skausmą, 
ar Mirusieji kada nors sugrįžta, ar jis ir jo tėvai kada nors 
mirs. Atsakymai turi būti trumpi ir teisingi: kai žmogus 
numiršta, kūnas visai nejaučia skausmo; mirusieji niekada 
nesugrįžta; natūralu mirti pasenus. 

Kalbant su vaikais apie mirtį, geriausia vengti eufemizmų. 
Kai vienai keturmetei mergaitei buvo pasakyta, kad senelis 
užmigo amžinuoju miegu, ji paklausė, ar senelis pasiėmė savo 
pižamą. Be to, ji nuogąstavo, kad senelis supyko ant jos, nes 
ji nepasakė „labos nakties" prieš jam užmiegant. 

Kai vienam penkiamečiui berniukui buvo pasakyta, kad 
„senelė iškeliavo į dangų ir tapo angelu", jis meldėsi, kad kiti 
šeimos nariai taip pat mirtų ir taptų angelais. 

Jeigu vaikas supažindinamas su faktais paprastai ir 
sąžiningai, palydint tai meiliu apkabinimu ir mylinčiu 
žvilgsniu, jis jaučiasi nuramintas. Šis metodas būna efektyvus 
tada, kai tėvai patys moka priimti gyvenimo ir mirties realybę. 
Visais atvejais nuostatos byloja garsiau už žodžius. 


O SKYRIUS 


Lytinis auklėjimas 


| tėvų mano, kad lytinis vaiko auklėjimas yra 
paprasti pokalbiai su juo. ,,Vieną kurią tinkamą dieną" 
tėvas ar motina pasivadins savo paauglį į šalį ir paaiškins 
jam „gyvenimo tiesas“. Berniukai bus įspėti apie venerinių 
ligų grėsmę, o mergaitėms bus papasakota apie nėštumo 
pavojų. Tačiau lytinis auklėjimas prasideda gerokai anksčiau. 

Pačių tėvų juslingumas. Lytinis auklėjimas prasideda 
pačių tėvų nuostatomis į savąjį juslingumą. Jiems patinka jų 
pačių kūno vaizdas, kvapai ir pojūčiai, ar jie mano, kad visa 
tai kažkaip nepadoru ir neestetiška? Jie džiaugiasi, būdami 
kartu nuogi, ar gėdydamiesi užmerkia akis ir dengia savo 
kūnus drabužiais? Jie jaučia pasibjaurėjimą savo arba 
partnerio lytimi dėl kokių nors specifinių priežasčių, ar, 
priešingai, žavisi ja? Ar jie laiko vienas kitą neatidžiais ir 
išnaudojančiais, ar, priešingai, skatinančiais patirti bendrus 
malonumus? 

Kad ir kokie būtų žodžiais neišreikšti tėvų jausmai, vaikai 
vis tiek juos pajus, net jeigu jiems žodžiais bus kalbama apie 
paukštelius, biteles ir gėlytes. Dėl šios priežasties labai sunku 

tėvams tiksliai paaiškinti, ką jie turėtų atsakyti į vaikų 
klausimus apie lytinį gyvenimą. Pirmiausia jie turėtų 
įsisąmoninti, kad patys jaučiasi sutrikę kalbėdami šia tema, 
ir sumažinti savąjį nerimą ir varžymąsi. 


SEKSUALINIŲ JAUSMŲ PRADŽIA 


Vos gimę kūdikiai jau geba jausti kūniškus malonumus, 
todėl nuo gimimo pradeda formuotis ir seksualinės jų 
nuostatos. Kūdikio pasitenkinimas savuoju kūnu ir jo 
funkcijomis yra seksualinio pobūdžio, nors šis pasitenki- 
nimas ir skiriasi nuo suaugusiųjų seksualumo. Vaikas labai 
anksti pradeda tyrinėti savo kūną. Jis liečia savo galūnes ir 
džiaugiasi, kai kiti jį liečia, kutena ar glamonėja. Sie 
ankstyvojoje vaikystėje patiriami prisilietimai ir paglostymai 
yra vaiko seksualinio auklėjimo dalis. Per juos vaikas mokosi 
priimti kitų jam rodomą meilę. 

Buvo laikas, kada motinos buvo perspėjamos nemyluoti 
ir neglamonėti savo vaikų, esą jie gali tapti išlepinti. Tačiau 
net tada daugumai motinų šis draudimas neturėjo jokios 
galios. Motinos instinktyviai jaučia, kad nežaidžiant su savo 
vaiku galima jį sugadinti. Dabar mes jau žinome, kad kūdikį 
reikia kuo dažniau švelniai glamonėti ir glausti prie savęs. 

Kai vaikas pastebi, kad burna suteikia didžiulį malonumą, 
viskas, ką jis sugeba pajudinti, atsiduria ten: nykštys, apkloto 
kraštas, žaislas. Net nevalgomų daiktų čiulpimas ir 
kramtymas suteikia malonių pojūčių. Šių susijusių su burna 
malonumų nereikėtų atimti, juos tereikėtų reguliuoti. Mes 
turime žiūrėti, kad patenkantys į burną daiktai būtų 
higieniški. Kai kurie kūdikiai visus oralinius savo malonumus 
patiria valgydami; kiti nori dar ką nors čiulpti, ir to jiems 
nereikia gailėti. Pirmaisiais gyvenimo metais burna yra 
pagrindinis veidrodis, kuriame vaikui atsispindi pasaulis. 
Tebūnie šis atspindys malonus. 

Nepatenkinus čiulpimo poreikių, jie neišnyksta. Jie 
pasireiškia įvairiais užmaskuotais būdais. Kūdikis gali čiulpti 

savo nykštį, paaugęs vaikas - trintuką, o suaugęs - cigaretes 
ir cigarus. Kūdikiai gali kramtyti visus daiktus, vaikai - nagus, 
o suaugusieji - daryti kandžias pastabas. 


SEKSUALINIS VYSTYMASIS IR HIGIENOS 
ĮGUDŽIŲ FORMAVIMAS 


Lytiniai ir šalinimo organai yra taip arti vieni kitų, kad 
nuostatos, kurios atsiranda formuojantis higienos įgūdžiams, 
regis, turi įtakos ir seksualiniam vystymuisi. Antraisiais 
gyvenimo metais vaikas daugiau dėmesio pradeda kreipti į 
tuštinimosi malonumus. Jis visai nejaučia pasibjaurėjimo 
matydamas, uosdamas ar liesdamas išmatas. Pratindami 
vaiką prie civilizuotų tuštinimosi įpročių, jokiu būdu 
neturėtume jo užkrėsti pasibjaurėjimu savuoju kūnu ir jo 
produktais. Šiurkščios ir skubotos priemonės gali priversti 
vaiką bijoti savo kūno ir visų jo funkcijų, užuot jautus jų 
teikiamą malonumą. 

Nekantrus lavinimas yra žalingas. Vaikas nėra pasiruošęs 
kontroliuoti savo žarnyno veiklos iki antrųjų gyvenimo metų 
ir šlapinimosi — iki trečiųjų. O pavienių nesėkmių galima 
tikėtis ir jas pateisinti reikia iki pat penktųjų vaiko gyvenimo 
metų. 

Mokant higienos įpročių, vaikai turėtų būti skatinami 
liautis liesti kūno produktus. Tačiau nėra nei būtina, nei 
išmintinga vaikams drausti norėti šitai daryti. Mes galime 
leisti vaikams džiaugtis uždraustais malonumais kitais 
priimtinais būdais. Labai naudinga leisti vaikams teršti, kiek 
širdis geidžia, Žaidžiant su smėliu, dumblu, dažais, moliu 
(be abejonės, rudu) ir vandeniu. Jų pasąmonėje kiekviena 
nešvari substancija reiškia tą tikrąją, ir toks pakaitalas teikia 
tiek pasitenkinimą, tiek paguodą praradus pirminį 
malonumą. 

Lavinimo stoka taip pat žalinga. Jeigu vaikas paliekamas 
visiškai savo paties nuožiūrai, šlapinimasis ir teršimas gali 
tęstis ilgai. Tai gali teikti vaikui malonumą, tačiau kartu jis 

stokos pasitenkinimo, kurį sukelia tikri laimėjimai. Kai vaikas 
bus jau pasiruošęs, jam reikia aiškiai ir maloniai pasakyti, 
ko mes iš jo tikimės: ,,(Buvo smagu daryti į kelnes, kai buvai 
mažytis. Tau patinka maloni šiluma sauskelnėse, bet mes 
nenorime, kad taip būtų ir toliau. Dabar mes norime, kad tu 
darytumei tai į naktipuodį". 

Lavinimo metais ypač atsargiai reikia naudoti klizmas ar 
rektalinius termometrus. Šiurkštus ar net beatodairiškas 
elgesys gali taip išgąsdinti vaiką, kad net būdamas suaugęs 
jis gali tebebijoti įsiskverbimo. 

Dažnas plekšnojimas per užpakalį taip pat gali turėti 
neigiamą įtaką seksualiniam vystymuisi. Mušamas per 
sėdynę, vaikas gali susijaudinti seksualiai. Arba jam gali taip 
patikti bausmes lydintys susitaikymai, kad jis pradės siekti 
kančios kaip būtinos įžangos meilei. Daug yra sutuoktinių 
porų, kurios, atrodo, negalėtų patirti geros nakties, prieš tai 
gerokai nepakariavusios. 


GENITALINIAI MALONUMAI 


Besivystydamas fiziškai ir emociškai, vaikas aptinka, kad 
maloniausius kūniškus pojūčius jam teikia genitalijų sritis. 
Šiuo metu mūsų nuostatos taip pat turėtų leisti vaikui patirti 
kaltės nevaržomus, malonius kūno jutimus. Dabar labiau nei 
kada nors anksčiau vaikui reikia mūsų padedančios jam 
susiorientuoti meilės. 

Kai maža mergytė aptinka savo klitorį ir prisipažįsta 
motinai, kad tai yra jos ,,maloniausia vieta“, reikia ir 
pasitikėjimo, ir diplomatijos susilaikyti nesušukus ,,Neliesk!" 
Juk iš tikrųjų reikėtų džiaugtis tuo, kad vaikas vystosi 
normaliai ir dabar didžiausią malonumą jam teikia genitalijos, 
o ne išangė ar burna. 

LYČIŲ SKIRTUMAI 


Vaikai nelaiko lyčių skirtumų savaime suprantamu 
dalyku, jiems tai yra didi paslaptis. Jie susikuria fantastiškus 
paaiškinimus esminiams anatominiams vyro ir moters 
skirtumams ir neretai jaučia baimę dėl tų skirtumų. Kad ir 
kokie tiesūs būtų mūsų paaiškinimai, vaikai neretai 
įsivaizduoja, o kartais net būna tvirtai įsitikinę, kad kiekvienas 
žmogus turi teisę turėti varpą. 

Mergaitė gali įsivaizduoti, kad ji pametė varpą arba kad ši 
buvo atimta iš jos už bausmę, arba kad ji dar užaugs, jeigu 
mergaitė gerai elgsis ar kai taps vyresnė. Berniukas gali su siaubu 
nuspręsti, kad jis gali netekti varpos lygiai taip pat, kaip jos 
neteko mergaitė. Tėvai neturi juoktis iš tokių baimių ar pasakoti 
juokais apie jas kitiems. Tokios baimės yra vertos tikro dėmesio 
ir pagalbos. Vaikams reikia padėti išreikšti žodžiais jų 
nuogąstavimus dėl anatominių skirtumų. Mes galime pasakyti 
savo dukrai: ,,Kartais mergaitės išsigąsta pamačiusios, kad 
neturi varpos. Ar tu kartais apie tai pagalvoji?" 

Arba galime pasakyti sūnui: ,, Kartais berniukai išsigąsta 
pamatę, kad mergaitės neturi varpos. Ar tu kartais nerimauji 
dėl to? Kartais berniukai mano taip: ,,Jeigu kažkas atsitiko 
jai, tai gali atsitikti ir man". Bet berniukai ir mergaitės skiriasi 
vieni nuo kitų. Jie tokie gimsta. Ir būtent dėl šių skirtumų 
berniukai tampa tėčiais, o mergaitės mamomis". 

Kai kurie tėvai stengiasi paguosti mažas mergytes dėl jų 
menamos netekties sumenkindami lyčių skirtumus. Jie gali 
pasakyti verkiančiai dukrai: ,,Tavo brolis yra visais atžvilgiais 
toks pat kaip tu - išskyrus jo pimpaliuką. Todėl liaukis 
verkti". Viena motina net pasiūlė savajai trimetei pasidaryti 
plastilininę varpą - sprendimą, gresiantį daugeliu ateities 
problemų. 

Kai vaikas atranda anatominius berniukų ir mergaičių 
skirtumus, juos geriausia pabrėžti, bet ne sumenkinti: 

„Taip, yra didelis skirtumas tarp berniuko ir mergaitės. 
Tu turi varpą, tu esi berniukas. Kai užaugsi, tu būsi tėvas". 


114 


„, Tu esi mergaitė. Tu turi makštį. Kai užaugsi, tapsi mama. 
Aš džiaugiuosi, kad pastebėjai, jog berniukai ir mergaitės 
skiriasi vieni nuo kitų". 

Pasakyti reikia aiškiai ir apibrėžtai, kad būtų išvengta 
galimų seksualinio tapatumo sutrikimų. 


ATSAKYMAI Į KLAUSIMUS 


Naujas pamokslininkas atvyko laikyti pirmųjų savo mišių 
prerijų parapijoje, bet niekas neatėjo, išskyrus vieną piemenį. 
Pamokslininkas ėmė garsiai svarstyti, ar apskritai verta laikyti 
mišias. Žmogus jam atsakė: ,,Aš negaliu pasakyti, ką jums 
daryti, aš esu tik piemuo. Tačiau jeigu aš ateičiau šerti savo 
karvių ir tik viena pasirodytų, būčiau kvailys, jeigu jos 
nepašerčiau". Pamokslininkas jam padėkojo ir paaukojo 
valandos trukmės mišias. Pabaigęs jis paklausė Žmogaus, ar 
jam patiko pamokslas. Atsakymas buvo toks: ,,Aš ne ką 
teišmanau apie pamokslus. Aš esu tik piemuo; tačiau jeigu 
ateičiau šerti savo karvių ir tik viena pasirodytų, būčiau 
kvailys, jeigu sušerčiau jai visą kupetą". 

Lytiniame auklėjime mes privalome atsispirti pagundai 
atsikratyti iš karto visos naštos ir pernelyg greitai suteikti 
pernelyg daug informacijos. Nors nėra tokios priežasties, dėl 
kurios nebūtų galima atvirai atsakyti į vaikų klausimus apie 
lytinį gyvenimą, atsakymai neturėtų virsti akušerijos kursu. 
Jie turėtų būti trumpi, išreiškiami vienu dviem sakiniais, bet 
ne ištisomis pastraipomis ar skyriais. 

Tinkamiausias amžius papasakoti vaikui apie lytinius 
dalykus — tas, kai jis apie tai paklausia. Kai dvimetis ar 
trimetis berniukas parodo į savo genitalijas ir paklausia: ,,Kas 
čia?", tai yra tinkamiausia proga pasakyti jam: ,,Tai tavo 
varpa". Nors vaikai gali vadinti savo varpą pimpaliuku ar 
siuskiuku, ar varpeliu, suaugusieji turėtų vadinti ją tikruoju 
vardu. 

Kai vaikas domisi, iš kur atsiranda naujagimis, mums 
nederėtų jam sakyti, kad vaikai randami gydytojo krepšyje, 

ligoninėje, parduotuvėje, kopūstuose ar kad juos atneša 
gandras. Turime pasakyti jam: ,,Jis auga tam tikroje vietoje 
motinos kūne". Priklausomai nuo tolesnių klausimų gali 
reikėti arba nereikėti nurodyti konkrečią vietą - įsčias. 

Apskritai vaikai jau ankstyvojoje vaikystėje turėtų sužinoti 
savo organų pavadinimus ir funkcijas ir pažinti anatominius 
lyčių skirtumus. Aiškindami mes turėtume išsiversti be augalų 
ir gyvūnų pavyzdžių; reikėtų vengti to, ką Selma Fraiberg 
vadina ,,„agrokultūriniu klaidinimu". Alice Balint pasakoja 
apie berniuką, kuris buvo išvežtas į kaimą tuo metu, kai jo 
mama turėjo gimdyti. Grįžęs iš kaimo jis paklausė: ,,Klausyk, 
tėti, aš viską Žinau, tik tu man pasakyk, ar mama pati ėjo 
pas bulių, ar bulius atėjo pas mamą?" 

Beveik visi ikimokyklinio amžiaus vaikai laužo galvą dėl 
dviejų klausimų: kaip vaikas pradedamas ir kaip jis 
išimamas. Patartina pirmiau išgirsti paties vaiko versiją, O 
tik tada pateikti savąją. Jo aiškinimai paprastai yra susiję su 
maitinimusi ir šalinimu. Vienas protingas vaikas aiškino taip: 
„„Geri vaikai atsiranda iš gero maisto. Jie auga mamos 
skrandyje ir iššoka iš jos bambos. Blogi vaikai atsiranda iš 
blogo maisto. Jie išlenda per išeinamąją angą“. 

Mūsų paaiškinimas turi remtis taktais, bet visai nebūtina 
išsamiai nupasakoti sueitį: 

„Kai tėtis ir mama nori turėti vaikutį, ląstelė iš tėčio kūno 
susilieja su ląstele mamos kūne, ir kūdikis pradeda augti. 
Kai kūdikis užauga pakankamai didelis, jis išlenda pro 
makštį". 

Kartais vaikas reikalauja parodyti tą vietą, pro kurią jis 
atsirado. Geriausia neleisti taip brautis į asmeninius dalykus. 
Vietoj to galime nupiešti Žmogaus figūrą arba panaudoti 
demonstravimui lėlę. 

Mūsų atsakymai gali patenkinti vaiką tik trumpam. Jis 
gali vėl užduoti tą patį arba ir daugiau klausimų. Jeigu vaikas 
vėl klausia: ,,Kaip kūdikis gimsta?", galime jam paaiškinti 
išsamiau: ,,Tėtis pradeda kūdikį mamos kūne. Skystis, 
vadinamas sperma, kuriame yra daugybė spermatozoidų, 

išsilieja iš tėčio kūno. Vienas spermatozoidas susijungia su 
viena kiaušialąste mamos kūne. Susijungus šioms dviem 
ląstelėms, kūdikis pradeda augti". 

Kitas vaiko klausimas gali būti tas, kurio tėvai paniškai 
bijo: ,,Kaip tėčio ląstelė patenka į mamos kūną?“ Vėlgi 
pirmiausia turėtume išklausyti paties vaiko versiją. 
Greičiausiai mes išgirsime samprotavimus apie ,,sėklos 
pasėjimą" (tėtis pasėja sėklytę mamoje), apie „sėklos 
suvalgymą" (tėtis pasiūlo mamai nuryti sėklytę), apie 
apdulkinimą (vėjas pripučia sėklyčių į mamą) arba apie 
operaciją (gydytojas operuoja mamą ir įsodina sėklą). 

Tada galima trumpai atsakyti į vaiko klausimą: ,,Sėkla 
išsilieja iš tėčio varpos. Ji patenka į mamos makštį". Reikėtų 
pabrėžti, kad sperma skiriasi nuo šlapimo: ,,Slapimas yra 
kūno atliekos. Sperma yra skystis, pilnas spermatozoidų". 

Tolesnis vaiko klausimas gali būti toks: ,,Kada tu ir tėtis 
darote vaikus?" Tai nėra toks tuščio smalsumo sukeltas 
klausimas, kaip gali atrodyti. Jam gali visai pakakti trumpo 
atsakymo: ,, Mamos ir tėčiai pasirenka laiką, kada jie yra vieni 
ir jaučiasi patogiai. Jie myli vienas kitą ir nori turėti mylimą 
vaikutį“. Kartais būtina pridurti, kad suartėjimas yra 
asmeniškas ir intymus įvykis. 

Kai kurie berniukai norėtų, kad tėčiai taip pat galėtų turėti 
vaikų. Jie klausia: „Kodėl mamos kiaušialąstė nepatenka į 
tėčio kūną?" Vaikui reikia paaiškinti, kad motinos kūne yra 
vieta - gimda - kurioje vaikas gali augti. O vyro kūne tokios 
vietos nėra. ,,Kodėl?"“ „Nes vyro ir moters kūnai skiriasi". 
Tačiau berniuką reikėtų patikinti, kad kūdikiui tiek pat, kiek 
mama, reikalingas ir mylintis bei saugantis jį tėvas. 


APNUOGINTAS KUNAS 


Yra namų, primenančių nudistų kolonijas. Tėvai ir vaikai 
vaikšto juose nuogi lyg savo pačių susikurtame Adomų ir 
Ievų rojuje. Vis dėlto tokioje laisvėje užaugę vaikai nėra laisvi 
nuo nerimo arba kaltės, susijusių su Žmogaus kūnu. 

Tiesioginis artimųjų nuogų kūnų stebėjimas nepatenkina 
vaikų smalsumo. Be to, tai gali sukelti kai kuriuos slaptus 
troškimus, kurie negali būti patenkinami. 

Keturmetei Betsei buvo leidžiama praustis po dušu kartu 
su tėvu. Ji mėgo stebėti ji ir girti jo kūno sudėjimą. Tačiau 
kai ji pareiškė norą paliesti jo varpą, tėvo liberalizmas 
susvyravo. Tiesą sakant, tėvas buvo sukrėstas. 

Kūdikystėje apnuogintos motinos krūties vaizdas ar jos 
lietimas sukelia čiulpimo reakciją, kuri gali būti lengvai 
patenkinta. Vaikystėje mamos ar tėčio apnuoginto kūno vaizdas 
gali sukelti lytinį susijaudinimą ir seksualinį troškimą, kuris 
niekada negali būti patenkintas. Ar tai reiškia, kad mes turime 
sugrįžti į perdėtą Viktorijos laikų drovumą? Visiškai ne. Tačiau 
mums būtinas slaptumas, ir ne tik dėl mūsų pačių ramybės, 
bet ir dėl mūsų vaikų normalaus vystymosi. Mes galime toleruoti 
atsitiktinius vaikų įsiveržimus ir žvilgsnius, kai maudomės ar 
rengiamės, tačiau neturėtume skatinti tokio elgesio. Turėtume 
būti ypač budrūs ir nesukelti vaikams minčių, kad mes norime 
būti jų apžiūrimi. Jei vaikams leidžiama būti šalia, kai nuogi 
deginamės saulėje ar mankštinamės, jie gali pamanyti, kad mes 
norime ne tik kad jie būtų šalia, bet ir kad darytų mums ką 
nors malonaus. Jie tampa pernelyg sužadinti, sutrikdyti ir 
supančioti beviltiškos fantazijos. 

Mes pripažįstame vaikų smalsumą, susijusį su žmogaus 
kūnu. Jie yra turėję galimybę pamatyti, kuo skiriasi mažos 
mergaitės ir berniukai, taip pat atsitiktinai yra matę ir mus. 
Žinoma, jie norėtų to ir dažniau. Geriausia atvirai pripažinti 
jų smalsumą, tačiau ginti savąjį slaptumą. 

„Tu nori žinoti, kaip aš atrodau, bet vonioje aš mėgstu 
būti viena. Aš papasakosiu tau, kaip atrodo suaugusieji. Tu 
klausk, ir aš atsakysiu". 

Toks mūsų elgesys nežeidžia ir neslopina vaiko 
smalsumo, jis tik nukreipia jį socialiai priimtinesniais 
kanalais. Šiuo atveju vietoj žvilgsnių ir prisilietimų smalsumas 
išreiškiamas ir patenkinamas žodžiais. 

LOVOS IR MIEGAMIEJI 


Visai nepageidautina, kad vaikai miegotų kartu su tėvais 
tose pačiose lovose ar miegamuosiuose. Vaikai mato ir girdi 
daugiau, negu mes manome. Net jeigu jie nepajėgia suprasti 
to, kas vyksta, vaizdai ir garsai išlieka jų vaizduotėje ir gali 
vėl pasirodyti neįvardyti baimėse ir košmaruose. Pavojus yra 
akivaizdus: vaikai nėra nei kurti, nei akli, net kai miega ar 
atrodo miegantys. 

Architektūriniu požiūriu mūsų namai yra antiseksualiniai. 
Mažai yra šiuolaikinių namų ar butų, kuriuose būtų apgalvotai 
saugomas seksualinis slaptumas. Sienos yra plonos, o vaikai 
arti. Apgailestaujant tenka pripažinti, kad mūsų civilizacijoje 
teisėtos meilės garsai privalo būti tokie tylūs. 


BEVILTIŠKAS ROMANAS 


Kiekvieno berniuko gyvenime ateina toks metas (tarp trejų 
ir penkerių metų), kai jis nori, kad motina priklausytų tik 
jam vienam. Ji yra jo pirmoji meilė, ir jis negali pakęsti, kai 
kas nors kitas jai ,,asistuoja“. Mergaitė taip pat pareiškia 
savo meilę tėvui - tokią savininkišką, netoleruojančią jokių 
varžovių. Labai svarbu, kad ši beviltiška meilė nebūtų 
skatinama žodžiais ar veiksmais. Net juokais motina neturėtų 
vadinti berniuko ,,mano stiprusis vyras" arba ,,; mano mažasis 
mylimasis". O tėvui nederėtų taip kreiptis į dukrą. 

Tai yra būtent tie vaidmenys, kuriuos vaikai norėtų 
vaidinti gyvenime, vaidmenys, kurių jie privalo atsisakyti, ir 
kuo anksčiau, tuo geriau. Mes neturėtume skatinti jų 
pasimetimo, leisdami jiems tuščiai viltis. Tėvų ir auklių 
pataikavimas (bučiniai į lūpas, genitalijų glostymas) vaikui 
yra malonus, bet jis sukelia greičiau kaltę nei pasitenkinimą. 
Juslinis pataikavimas - lytėjimu arba žodžiais — erotiškai 
pririša vaiką prie tėvų ir trukdo normaliai seksualumo ir 
gebėjimo mylėti raidai. 

MASTURBACIJA: SAVES PATENKINIMAS AR 
PIKTNAUDZIAVIMAS SAVIMI? 


Vaikams masturbacija gali suteikti nusiraminimą, tačiau 
ji tikrai sukelia įtampą tėvams. Masturbacijoje vaikai gali 
surasti sau meilės tada, kai yra vieniši, užsiėmimą tada, kai 
nuobodžiauja, ir paguodą tada, kai jaučiasi atstumti. Tėvams 
ji sukelia neaiškų nerimą ir visiškai aiškų susirūpinimą. 
Penkiamečio sūnaus, vaikštinėjančio visur su varpa rankoje, 
vaizdas sutrikdo ir įskaudina net pačią progresyviausią 
motiną. Žinoma, tėvai yra girdėję, skaitę ar net patys patyrę, 
kad masturbacija yra nekenksminga, kad ji nesukelia 
psichinių ligų, nevaisingumo ar impotencijos, ar tuzino kitų 
blogybių. Tačiau pats raminimas sukelia nerimą. Nelengva 
būtų ryžtis pirkti maistą, kurio pakuotėje būtų išvardyti 
nuodai, kurių jame nėra, arba pasitikėti žmogumi, kuris 
vardija, kokių nusižengimų nėra padaręs. 

Protu tėvai supranta, kad masturbacija gali būti viena iš 
normalaus seksualumo raidos fazių. Tačiau emociškai tai 
sunku priimti. Ir galbūt tėvai nėra visiškai neteisūs, 
nepritardami masturbavimuisi. 

Savęs patenkinimas gali padaryti vaiką mažiau pasie- 
kiamą tėvų ir bendraamžių įtakai. Kai vaikas pasirenka šį 
trumpiausią kelią į pasitenkinimą, jam nereikia stengtis 
niekam įtikti, išskyrus save patį. Be didelių pastangų ir be 
kitų pagalbos jis gali įsakinėti visam pasauliui ir turėti savo 
rankose visus jo teikiamus malonumus. Daugiau nei tiesos 
grūdas slypi posakyje: ,, Masturbacija bloga tuo, kad, eidamas 
šiuo keliu, nesutiksi įdomių Žmonių". 

Pastovi masturbacija gali tapti pernelyg greita paguoda 
ištikus nesėkmei ir klaidoms ir pernelyg lengvu pastangų ir 
laimėjimų pakaitalu. 

Vaikų įžengimas į civilizaciją priklauso nuo jų pasiryžimo 
atidėti skubotą pasitenkinimą arba atsisakyti jo dėl ilgiau 
trunkančio pasitenkinimo, kurį teikia tėvų ir (vėliau) 
visuomenės pritarimas. Tėvų meilė ir globa ne tik tenkina, 

bet ir sukuria vaikų poreikius - meilės ir pritarimo poreikius. 
Todėl vaikai, kurie yra patyrę meilę, labiau linkę keisti savo 
elgesį vardan tokių jau pažįstamų jiems įprastų jausmų ir 
pritarimo. 

Tėvai gali atsargiai versti atsisakyti savęs patenkinimo 
ne todėl, kad jis yra patologinis, bet todėl, kad jis nėra 
progresyvus: jis neskatina tarpasmeninių santykių ir 
asmenybės tobulėjimo. 

Spaudimas turi būti nestiprus, Nes priešingu atveju jis 
gali sukelti audringą sprogimą. Savo meile, savo prieraišumu 
ir domėjimusi kūdikį, o vėliau ir vyresnį vaiką mes įtraukiame 
į išorinį pasaulį, todėl savęs patenkinimas nelieka vienintelė 
jo pasitenkinimo galimybė. Pagrindiniu vaiko pasitenkinimo 
šaltiniu turėtų tapti tarpasmeniniai ryšiai ir laimėjimai. Kai 
taip yra, atsitiktinis savęs patenkinimas nėra problema. Tai 
yra tik papildomas problemos sprendimas. 


DRAUDŽIAMI ŽAIDIMAI: KAIP Į JUOS REAGUOTI? 


Kūdikiai mėgsta tyrinėti savo kūną, o vaikai - vienas kito. 
Šis pažinimo troškulys nėra lengvai numalšinamas. 
Anatominiai skirtumai trikdo vaikus ir skatina juos vis iš 
naujo mėginti įsitikinti tuo, kad jų kūno sandara visai normali. 

Net tada, kai faktai yra paaiškinti, o jausmai suprasti, 
vaikai gali tęsti tarpusavio tyrinėjimus ir susižadinimus. Jie 
sugalvoja savo smalsumą pateisinančių žaidimų, tokių kaip 
„„daktarai" ar ,, namai". Jie gali susitarti žaisti ,,„apžiūrinėjimo" 
žaidimus. Drąsesni gali imtis daug rimtesnių eksperimentų. 
Susitarę jie gali imtis genitalinių manipuliacijų ar net mėginti 
lytiškai santykiauti. 

Tėvai visiškai pasimeta, susidūrę su šiais trikdančiais 
dalykais. Jie perdeda dabarties įvykių pasekmes ateičiai ir 
būgštauja, kad jų pačių kiemuose gali užaugti seksualiniai 
maniakai. 

Net seksualiai apsišvietusiems tėvams sunku be emocijų 
susidoroti su šiomis situacijomis. Jie gali susilaikyti nuo 

fizinių bausmių ar gėdijimo, bet nežino, kaip nustatyti 
teisingas ribas tokiam elgesiui. Siais laikais kai kurie tėvai 
net svarsto, ar jiems dera kištis į tokius intymius reikalus, 
nes bijo pakenkti būsimam seksualiniam savo atžalų 
gyvenimui. 

vaikui kaltės naštą, tačiau nepatenkina jo poreikių. Kai dvejų 
ar trejų metų mergaitė susidomėjusi stebi besišlapinantį 
berniuką, tai gali būti laikoma trumpu anatomijos kursu. 
Vaikų darželyje, kur vaikai naudojasi tais pačiais tualetais, 
smalsumas gali būti patenkinamas tiesiogiai stebint. Tačiau 
iki pirmosios klasės vaikas turi būti jau pakankamai 
prisižiūrėjęs. Besitęsiantis poreikis apžiūrinėti nebegali būti 
priskiriamas vien smalsumui, keliamam lyčių skirtumų. 
Poreikio stiprumas ir veiklos atkaklumas byloja apie tai, kad 
vaikas išgyvena nerimą ir kad jam reikalinga pagalba, o ne 
nuolaidžiavimas. Be to, tikrieji jo poreikiai niekada negali 
būti patenkinti vien žiūurinėjimu ir lietimu, taip kaip 
alkoholiko poreikiai negali būti patenkinti gėrimu. 
Mėgstantiems apžiūrinėti Tomui, Dikui ar Harietai pirmiausia 
ir labiausiai reikia tokio elgesio apribojimo - apribojimo, 
nustatomo maloniai ir teisingai. 

Kai tėvai užtinka berniuką nusmauktomis kelnėmis ir 
mergaitę pakelta suknele, jie neturėtų klausti ,,Ką čia darote?" 
(Galima labai nejaukiai pasijusti, jei vaikai pasakys visą tiesą.) 
Vaikų nereikėtų gėdyti ar kaltinti. Kita vertus, jiems nereikėtų 
leisti lengvai pasiteisinti ar suteikti tariamą alibi, tokį kaip 
šis: ,„Ar jums neatrodo, kad pernelyg šalia vaikščioti vėjyje 
taip apsinuoginus?" 

Vaikams reikėtų liepti apsirengti ir susirasti kitą žaidimą. 
Svečiui išėjus, įvykį reikėtų atvirai aptarti. Vengiant grasinimų 
ir pamokslavimo, vaikui reikėtų pasakyti labai aiškiai: ,,Tu 
ir Tedis nurenginėjote vienas kitą. To daryti negalima. Maži 
vaikai taip elgiasi, nes domisi, kodėl berniukai turi varpą, o 
mergaitės - ne. Jei tau tai įdomu, paklausk mūsų ir mes tau 
viską paaiškinsime. Tačiau jokių nusirenginėjimų". 

Mūsų rami, nekaltinanti laikysena padės apriboti 
seksualinius eksperimentus, nepažeidžiant vaiko domėjimosi 
lytiniais dalykais ir meile. 


NEŠVANKUS ŽODŽIAI 


Nė vieni tėvai iš tiesų nenori, kad jų vaikas naiviai 
klausytųsi bendraamžių vartojamų nešvankių žodžių. Sie 
žodžiai yra tokie stiprūs, išraiškingi ir draudžiami, kad juos 
vartodami vaikai pasijunta dideli ir svarbūs. Vaikai, ištarę 
virtinę nešvankių žodžių slaptame savo susirinkime, pasijunta 
taip, lyg ką tik būtų sukūrę savąją nepriklausomybės 
deklaraciją. 

Keiksmažodžiai turi savo vietą, kuri turi būti vaikui 
nurodyta ir paaiškinta. Tėvai turėtų aiškiai parodyti savo 
nuomonę šiuo klausimu. 

Tėvas gali pasakyti: ,,Ne prie moterų, Džordžai. Tai vienų 
vyrų kalba". 

Motina gali pasakyti: ,,Aš apskritai nemėgstu tokių Žodžių, 
bet Žinau, kad berniukai juos vartoja. Aš noriu jų negirdėti. 
Palik juos tualetui. Mūsų namuose jie yra uždrausti". 

Vėlgi mes pripažįstame ir gerbiame vaiko norus ir 
jausmus, tačiau apribojame ir nukreipiame jo veiksmus. 


|| 0 SKYRIUS 


seksualiniai vaidmenys ir socialinės 
fuddžcijos 


SUSITAPATINIMAS IR BIOLOGINĖ PASKIRTIS 


Kad galėtų įvykdyti biologinę savo paskirtį, berniukai turi 
susitapatinti su savo tėvais, 0 mergaitės —- su savo motinomis. 
Toks susitapatinimas yra lemiamas veiksnys berniukui 
tampant vyru, o mergaitei - moterimi. Susitapatinti lengviau 
tada, kai tėvų santykiai su vaikais pagrįsti pagarba ir meile. 
Laimėdami savo vaikų meilę, mes kartu laimime jų norą 
pamėgdžioti atitinkamus mūsų lyties nulemtus vaidmenis. 
Deja, patys tėvai dažnai nėra visiškai tikri tuo, kokie turėtų 
būti jų vaidmenys. 

Motinystė ir tėvystė. Daugelyje visuomenių motinos 
funkcija yra daug aiškesnė už tėvo. Motina kūdikį žindo ir 
vysto, glaudžia ir myluoja, žaidžia su juo, šypsosi jam, kalbina 
ir globoja jį. Motiniškos globos poreikis yra nulemtas 
biologiškai. Motiniškos globos stoka stato į pavojų psichinę 
kūdikio sveikatą ir gresia pačiam jo išlikimui. Tėvystė, 

priešingai, yra mažiau susijusi su prigimtimi ir daugiau - su 
kultūra. Biologinis tėvo įnašas prasideda ir pasibaigia dar 
iki vaiko gimimo, visos kitos tėvystės funkcijos yra jau socialiai 
determinuotos. Todėl kai kuriose visuomenėse tėvams rūpi 
tik jų sūnūs. Dukterys nėra net pripažįstamos. Kitose 
visuomenėse tėvas atlieka tolerantiško mokytojo vaidmenį, o 
vaiko auginimas paliekamas vien motinai. Dar kitose 
visuomenėse tėvas valdo savo vaikus kaip absoliutus 
monarchas. 

Mūsų visuomenėje oficiali šeimos galva yra tėvas, tačiau 
jo vaidmuo ir statusas dažnai būna neaiškus ir klaidingai 
suprantamas. Kai kurie autoritetai teigia, kad tėvas 
šiuolaikinėje visuomenėje yra „„nesantysis aprūpintojas": jis 
išdumia ryte, išnyksta visai dienai ir sugrįžta pavargęs tik 
vakare. Savaitgaliais, jei nemeškerioja, jis žiūri televizorių 
arba skaito laikraščius. Vaikai turi labai mažai progų kartu 
su savo tėvu dalyvauti prasmingoje veikloje ir kalbėtis su juo. 

Dėl šios priežasties svarbiausias asmuo šeimoje yra 
motina, ji yra pagrindinis, jeigu ne vienintelis, drausmės 
sergėtojas. Tokia padėtis gresia per amžius nusistovėjusiam 
motinos vaidmeniui. Ankstesniais laikais motina išreikšdavo 
meilę ir užuojautą, o tėvas įkūnydavo drausmę ir moralę. 
Vaikai, ypač berniukai, būtent tėvo dėka ugdydavo savyje 
sąžinę, kuri tapdavo vidiniu tėvo įsikūnijimu, perspėjančiu 
juos apie pagundas ir baudžiančiu už prasižengimus. Dėl to 
tėvas būdavo jungtis tarp šeimos ir išorinio pasaulio. 

Šiuolaikinėje šeimoje tėvo ir motinos vaidmenys 
nebesiskiria. Daugelis motinų dirba darbovietėse, ,,vyriška- 
jame pasaulyje", o daugelis vyrų atlieka ankstesniuosius 
motinos darbus: maitina, vysto ir maudo kūdikius. 

Nors kai kurie vyrai yra patenkinti šiais pokyčiais, 
teikiančiais jiems galimybę artimiau bendrauti su vaiku, kyla 
pavojus, kad vaikas bus auklėjamas dviejų motinų, o ne 
motinos ir tėvo. 

TĖVO VAIDMUO 


Vaikui reikalingas savo vaidmenį pripažįstantis tėvas. 
Vyriškumo negalima įgyti tormaliomis studijomis. Jo galima 
išmokti kasdieniame gyvenime, sekant tėvo pavyzdžiu. 
Freudas teigė: ,, Vaikystėje nėra kito tokio stipraus poreikio, 
kaip tėviškoji globa". Nuo pat kūdikystės vaikas turi žinoti, 
kad jis turi tėvą, galintį apsaugoti jį nuo pavojų. 

Trijose rizikos srityse tėvo dalyvavimas ypač reikalingas. 
Vaiką reikia apsaugoti nuo išorinio pasaulio pavojų, nuo vidinio 
pasaulio baimių ir nuo perdėtos motinos globos. Išorinis 
pasaulis vaikui yra pavojinga vieta. Jau vien kad išliktų gyvas, 
vaikas turi būti apsaugotas nuo pavojaus, keliamo šiuolaikinių 
buitinių prietaisų namuose ir senamadiškų peštukų 
kaimynystėje. Šalia kitų dalykų, jis turi išmokti pereiti gatvę 
nerizikuodamas būti partrenktas automobilio ir naudoti 
elektros prietaisus nerizikuodamas būti nutrenktas elektros. 

Vaikui taip pat reikia tėvo pagalbos įveikiant savo piktus 
norus ir baimingas fantazijas. Kiekvienas mažas berniukas 
trokšta, kad motina priklausytų tik jam vienam. Nepakęs- 
damas jokių varžovų, jis atsikrato tėvo ir brolių savo 
fantazijose ir sapnuose. Fantazijos gali būti negailestingos, o 
sapnai - košmariški. Kadangi vaikas dar nepajėgia skirti norų 
nuo veiksmų, jis gali labai išsigąsti šių fantazijų ir sapnų. Jis 
dar negali žinoti, kad jo mintys netaps tikrove. Šioje srityje 
tėvo vaidmuo yra dvejopas: su atjauta pripažinti vaiko 
frustracijas, pasimetimą ir baimes ir kartu ramiai ir tvirtai 
parodyti vaikui: ,, Nesijaudink, sūnau, aš neleisiu tavo baimę 
keliantiems norams pasireikšti tikrovėje". 

Kai kurie tėvai neįsisąmonina būtinybės apginti vaiką nuo 
jo incestiškų ir destruktyvių tantazijų. Kai kuriuose namuose 
vaikai gali įsibrauti į tėvų miegamuosius bet kuriuo dienos 
ar nakties metu. Kituose namuose vaikai užgauna motiną 
žodžiais arba net fiziškai visa leidžiančio tėvo akivaizdoje. 
Geriausia, kai tokie dalykai netoleruojami. Jie gali tik viena: 
sukelti nerimą vaikams ir kančią tėvui. 

Pagaliau tėvas privalo apginti vaiką nuo perdėtai 
globojančios motinos lygiai taip pat, kaip ir motiną nuo 
linkusio pernelyg ją išnaudoti vaiko. Tai nereiškia, kad visos 
motinos per daug globoja savo vaikus. Tačiau kai kurios 
motinos jaučia malonumą, galėdamos elgtis su savo vaiku 
kaip su kūdikiu, nors jis jau seniai išaugęs iš vystyklų. Tėvo 
uždavinys yra teikti vaikui meilę, kuri yra daugiau nei 
prieglobstis - kuri yra ir išlaisvinimas. Motinos meilė byloja 
vaikui apie tai, kad jis yra mylimas, o tėvo pasitikėjimas 
parodo jam, kad jis yra daug sugebantis. Patys, kaip 
berniukai, laisviau auklėti, tėvai labiau už motinas leidžia 
vaikams eksperimentuoti su savąja nepriklausomybe. Tėvų 
pasiryžimas dalyvauti kartu ir paremti naujus rizikingus vaikų 
sumanymus skatina vaikų brendimą ir išvaduoja juos nuo 
bereikalingų kaltės jausmų. 

Situacijos, kuriose tėvas rodo pasitikėjimą savo vaiku, 
nėra kuo nors ypatingos. Ši nuostata gali reikštis bet kuriuo 
metu ir įvairiausiose vietose. Tam visai nebūtina būti 
atletiškam ar turėti kokį nors ypatingą pomėgį. Tam tereikia 
sugebėti jausti vaikų poreikius ir norėti būti jiems patikimu 
vadovu ir draugišku globėju. 


BERNIUKŲ IR MERGAIČIŲ ELGESIO 
STANDARTAI 


Ir mergaitėms, ir berniukams reikia padėti rengtis 
skirtingai biologinei savo paskirčiai. Tėvai gali padėti 
nereikalaudami iš skirtingų lyčių vaikų vienodo elgesio. 
Berniukams reikėtų leisti būti labiau padūkusiems tiek dėl 
to, kad jie turi daugiau energijos, tiek dėl to, kad visuomenė 
labiau reikalauja iš vyrų ginti savo ir kitų teises. 

Motinos ir mokytojos turėtų neskatinti moteriško 
berniukų elgesio. Berniukų nederėtų vadinti moteriškais 
vardais, rengti judesius varžančiais drabužiais ar auginti jiems 
mergaitiškas garbanas. Nereikia bergždžiai tikėtis, kad jie 
bus tokie pat tvarkingi ir paklusnūs kaip mergaitės. Teiginys 

„„Berniukai visada liks berniukais" tebėra teisingas, ir būtina leisti 
jiems išlieti energiją daugiau jėgos reikalaujančia vyriška veikla. 

Tėvai turi labai saugotis ir nefeminizuoti sunaus nusivylę 
tuo, kad neturi dukters. Gražus garbanotas berniukas gali 
atrodyti patrauklus visai giminei, bet jo žaidimo draugai - jei 
jis apskritai jų turės - jį tikrai laikys mamytės sūneliu. Visa 
tai smarkiai paveikia asmenybę. Tai pažeidžia vaiko savivaizdį 
ir pakenkia jo statusui grupėje. 

Taip pat ir mergaitės neturėtų mokėti už neišsipildžiusius 
tėvų lūkesčius turėti priešingos lyties vaiką. Nors mergaitė, 
būdama nutrūktgalvė, praranda mažiau prestižo nei berniukas, 
būdamas mamytės sūnelis, svarbu padėti jai pajusti buvimo 
moterimi malonumą ir pasididžiavimą tuo. Mergaitės turi 
jausti, kad jomis džiaugiamasi ir jos yra vertinamos būtent 
dėl to, kad jos mergaitės. Šiuos jausmus labiausiai skatina 
motina, kuri pati yra patenkinta, būdama moteris. Tačiau abu 
tėvai yra atsakingi už savo vaikų vyriškumo ar moteriškumo 
formavimąsi. Todėl tėvui visai dera sakyti savo dukrai 
komplimentus dėl jos išvaizdos, aprangos ir moteriškų 
užsiėmimų. Jam nedera skatinti ją lankyti bokso treniruotes 
ir Žaisti šiurkščius Žaidimus, nes ji gali padaryti išvadą, kad 
tėvas ją labiau mylėtų, jei ji būtų berniukas. 

Šeimyninis gyvenimas suteikia daugybę galimybių 
atskleisti vaikams tą esminę tiesą, kad moterys ir vyrai, 
atlikdami skirtingus savo vaidmenis, yra reikalingi vieni 
kitiems ir turi rūpintis vieni kitais. 


VYRIŠKUMO IR MOTERIŠKUMO UGDYMAS 


Vyriškumo arba moteriškumo ugdymas prasideda 
ankstyvojoje vaikystėje. Tačiau nereikėtų versti vaikus 
pernelyg anksti atlikti jų lytį atitinkančius vaidmenis. 
Ikimokykliniame amžiuje tiek berniukai, tiek mergaitės 
mėgsta Žaisti su lėlėmis ir jas motiniškai globoti. Taip ir turi 
būti, nors kai kurie tėvai ir motinos nerimauja, matydami 
savo penkiametį sūnų, ,„maitinantį“ lėlę. 

Ikimokyklinio amžiaus vaikams reikia leisti žaisti tais 
pačiais žaislais ir tuos pačius žaidimus, jeigu jie šito nori. 
Šiame amžiuje nebūtina aiškiai skirti berniukų ir mergaičių 
žaidimus; abiejų lyčių ikimokyklinukai turėtų Žaisti tiek 
„vyriškus“, tiek ,,mMoteriškus“ Žaidimus, nebijodami 
susilaukti tėvų nepritarimo. 

Mokykliniame amžiuje lyties nulemtus skirtumus reikėtų 
pabrėžti. Berniukai ir mergaitės turėtų ugdytis skirtingus 
pomėgius ir siekius. Berniukai turėtų įgyti pripažinimą 
vyriškose veiklose, o mergaitės - moteriškuose užsiėmimuose. 
Seksualinė identifikacija geresnė, jei berniukai ir mergaitės 
pasirenka veiklą ir interesus, kurie jų kultūroje laikomi 
vyriškais arba moteriškais. 

Mokykliniai metai yra palankūs sustiprinti sūnaus ryšį 
su tėvu, o dukters - su motina. Tai pats tinkamiausias metas 
supažindinti mergaites su kulinarija ir kitais namų ruošos 
darbais. Mergaitės gali išmokti virti, kepti ir paruošti 
nesudėtingus valgius, taip pat siūti, megzti ir tvarkyti 
kambarius. Tėvai turėtų būti labai pakantūs pradžioje 
neišvengiamai netvarkai ir nevikrumui. Reikėtų daugiau 
dėmesio kreipti į namų ruošos teikiamus džiaugsmus, bet 
ne sielvartauti dėl nepasiekiamo tobulumo. Šiuo laikotarpiu 
motina turi puikiausią progą atskleisti savo dukteriai 
džiaugsmą būti moterimi, žmona ir motina. 

Tėvas taip pat turėtų džiaugtis savo sūnaus noru būti 
arčiau jo ir siekimu vaikščioti, kalbėti ir rengtis kaip jis. 
Nereikia juoktis iš šių sūnaus pastangų mėgdžioti savo tėvą, 
priešingai, jas reikia skatinti. Kalbos ir elgesio manierų 
mėgdžiojimas gali vėliau peraugti ir į tėvo interesų bei vertybių 
perėmimą. Artimai bendraudamas su sūnumi, tėvas parodo 
jam, ką reiškia būti vyru šeimoje ir visuomenėje. Vaikai jaučia 
pasididžiavimą, matydami savo tėvo gebėjimus, pastangas ir 
atsidavimą darbui. Stebėdamas savo tėvą dirbantį ar 
atliekantį visuomeninę bei politinę veiklą, vaikas pamato, 
koks įdomus gali būti tas darbas ir kiek džiaugsmo jis gali 
suteikti. 

ŠEIMOS TEIKIAMAS PAVYZDYS 


Geriausias pavyzdys yra tie tėvai, kurie gerbia savo ir 
vienas kito su lytimi susijusius vaidmenis. Jų kasdienis 
elgesys daugeliu subtilių būdų rodo vaikams, kad vyriškumas 
ir moteriškumas yra vertinami. 

Vienose šeimose vaikai patiria, kad vyro paskirtis yra keisti 
pasaulį ir palikti pėdsaką laike ir amžinybėje. Tokia atmosfera 
puoselėja didžias svajones apie tyrinėjimus, atradimus bei meno 
ir mokslo laimėjimus. Iš moterų taip pat tikimasi indėlio į 
visuomenę, ne vien rūpinimosi šeima. Tai šeima, kuriose tėvas 
ir motina su pasitenkinimu priima skirtingus savo vaidmenis, 
pripažįsta kito poziciją ir domisi vienas kito laimėjimais. 

Kai kuriose šeimose vaikų patirtis yra kitokia. Ten, kur 
moteris bodisi vaikų auginimu ir namų ruoša, arba ten, kur 
vyras nepripažįsta, kad būti žmona ir motina yra sudėtinga, 
vaikai ima iš aukšto žiūrėti į tradicinius moters vaidmenis. 
Mergaitės tokiose šeimose gali tapti konkuruojančiomis ir 
siekiančiomis pranokti berniukus, 0 vėliau ir vyrus. 

Dar kitokį patyrimą gauna vaikai tose šeimose, kuriose 
seksualiniai vaidmenys yra sukeisti vietomis. Moteris yra 
viršininkas žodžiais ir darbais. Ji gali būti arba nebūti 
pagrindinis šeimos maitintojas, tačiau ji yra galutinė, 
aukščiausia instancija visuose reikaluose. Vienas vyras yra 
pasakęs taip: ,,Aš sprendžiu labai svarbius reikalus, tokius 
kaip Kinijos priėmimas į Jungtines Tautas arba nacionalinės 
aviakompanijos privatizavimas. Mano Žmona sprendžia ne 
tokius svarbius reikalus: kokią mašiną pirkti, kokiame name 
gyventi, į kurį koledžą leisti mokytis vaikus“. Atrodo, kad 
vyras tokioje šeimoje vengia būti šeimos galva. Jis atvirai 
pripažįsta savo Žmoną „viršininku“. Kai jo vaikas prašo 
patarimo, jis paprastai atsako: ,,Pasiklausk motinos". 

Tokiose šeimose užaugę vaikai mažai gerbia ir menkai 
tevertina vyrus. Tiek berniukai, tiek mergaitės Žiūri į tėvą 
motinos akimis: malonus ,,„neiškepėlis“, geraširdiškas 
stuobrys, vyro karikatūra. 

Ir sūnus, ir dukteris paveikia silpno tėvo ir dominuojančios 
motinos pavyzdys. Berniukai gali mėginti hiperkompensuotis 
ir įrodinėti savo vyriškumą gerdami, būdami netvarkingį, 
nusikalsdami ir būdami žiaurūs moterims. Mergaitės 
rinkdamosi savo gyvenimo partnerius dažnai kartoja tėvų 
šeimos modelį ir taip perduoda kitai kartai sukeistus 
seksualinius vaidmenis. 

Lyties nulemtas vaidmuo ir socialinė funkcija. Būtinybė 
užauginti sūnus ir dukteris individualybėmis neturėtų užgožti 
būtinumo užauginti sūnus vyrais, o dukteris moterimis. 

Siekdami lyčių lygybės, privalome nepamiršti to, kad kai 
kurios biologinės funkcijos yra nekintamos, o tai turi 
socialinių bei psichologinių padarinių. Nors socialinių 
vaidmenų nedera modeliuoti vien seksualinių funkcijų 
pagrindu, jie negali būti visiškai nuo jo atskirti. Kadangi 
daugumos moterų paskirtis yra būti žmonomis ir motinomis, 
jų ugdymas visuomenėje ir požiūris į jas namuose turėtų 
padėti joms gauti iš šių vaidmenų kuo didžiausią pasitenki- 
nimą. Žinoma, dalis moterų gali pasirinkti kitokius 
vaidmenis: jos gali norėti būti mechanikėmis, jūrininkėmis 
ar astronautėmis, turėti savo verslą ar balotiruotis į Kongresą. 
Nors turi būti pakankamai galimybių abiejų lyčių atstovams 
realizuoti save bet kokiu profesiniu ar politiniu vaidmeniu, 
gyvenimas yra lengvesnis, jei dauguma moterų ir vyrų 
neįsitraukia į tarpusavio konkurenciją ir kovą. 


|| | SKYRIUS 


Vaikai. kuriems reikia profesionalios 
pagalbos 


| BK vaikų, nors ir neturinčių rimtų sutrikimų, į 
stresines situacijas ar vidinius konfliktus reaguoja 
liguistai. Jiems gali atsirasti baimės ir naktiniai košmarai, 
jie gali pradėti kramtyti nagus, erzinti brolius ar seseris, juos 
ištinka tikai ir blogos nuotaikos priepuoliai. Dažniausiai tai 
vaikai, kurių gimimo buvo laukiama ir kurie auga 
nesuirusiose šeimose, auginami geranoriškų tėvų, kurie tik 
gal yra pernelyg rūpestingi, pernelyg atlaidūs arba pernelyg 
linkę valdyti. Tokiems vaikams ir jų tėvams galėtų praversti 
profesionali pagalba. 

Dalis vaikų turi kur kas rimtesnių sutrikimų. Jie yra 
mirtinai pavydūs, įnirtingai priešiški ar nepaliaujamai 
besidomintys seksu. Šiems vaikams reikia psichologinės 
pagalbos ir jie privalo ją gauti, kad galėtų užaugti normaliais 
ir produktyviais žmonėmis. 

Toliau pateikiami trumpi aprašymai vaikų, kuriems 
psichoterapija: a) yra būtina, b) gali būti labai pravarti. 

VAIKAI, KURIEMS REIKIA SKUBIOS 
PSICHOTERAPINĖS PAGALBOS 


Perdėta brolių konkurencija. Vaikams, kurie labai 
neapkenčia savo brolių ir seserų, būtina pagalba. Šių vaikų 
pavydas persmelkia visą asmenybę ir nuspalvina visą jų 
gyvenimą. Jie reikalauja sau išskirtinio dėmesio ir nori 
pašalinti kiekvieną, Kurį suvokia kaip varžovą. Jie žeidžia 
savo brolius ir seseris tiek fiziškai, tiek žodžiais ir visiškai 
nepajėgia dalytis suaugusiojo meile, kad ir kas jis būtų - tėvas, 
mokytojas ar skautų vadovas. Jie nesugeba dalytis ir 
„pasaulio gėrybėmis". Svečiuose ar namie jie nedvejodami 
pasiima didesnę dalį ledų, saldainių, torto ar Žaislų. Jie 
greičiau paslėps tai, ko nepajėgs suvalgyti, nei pasidalys su 
kitais. 

Nuolat konkuruodami, jie nepasotinamai trokšta 
pranašumo. Jeigu negali laimėti sąžiningai, jie laimės 
nesąžiningai, nes laimėti privalo. Konkurencija tampa jų 
gyvenimo būdu, o būti pranašesniam už kitus - gyvenimo 
tikslu. Jeigu toks vaikiškas pavydas vaikystėje nesumaži- 
namas, šie asmenys gali eiti per gyvenimą, žiūrėdami i 
kiekvieną sutiktą žmogų kaip į savo brolio ar sesers pakaitalą. 
Net dėl mažmožių jie konkuruoja taip, lyg tai būtų gyvenimo 
ar mirties klausimas, o į kiekvieną nesėkmę sporte arba versle 
žiūri kaip į jų statusui suduodamą triuškinantį smugi. 
Vairuodami jie turi aplenkti kitas mašinas; žaisdami 
šachmatais privalo laimėti arba patiria tikrą stresą. Jie taip 
pat gali toliau sąmoningai pavydėti savo broliams ir seserims 
ir visą gyvenimą siekti juos pažeminti. (Žr. 7 skyrių, p.94-96.) 

Normalūs vaikai taip pat pavydi savo broliams ir seserims, 
bet jų pavydas nėra nei pastovus elgesio būdas, nei 
dominuojantis charakterio bruožas. Jiems gali atrodyti, kad 
jų broliai yra labiau mylimi, ir jie gali varžytis su broliais dėl 
tėvų meilės. Tačiau pajutę savo artimųjų meilę jie greitai 
nurimsta. Jiems irgi gali patikti konkuruoti ir siekti 
pranašumo, tačiau žaisdami jie sugeba patirti malonumą ir 

dėl paties žaidimo. O svarbiausia tai, kad jie gali pripažinti 
savo pralaimėjimą nejausdami didelės nuoskaudos ar 
įtampos. 

Perdėtas domėjimasis seksu. Kai kurie vaikai akivaiz- 
džiai pernelyg anksti ir per daug domisi seksualiniais 
reiškiniais. Jie sapnuoja, galvoja ir kalba apie seksą. Jie 
reguliariai slapčia arba viešai masturbuojasi ir siekia įtraukti 
į seksualinius tyrinėjimus kitus vaikus, įskaitant savo brolius 
bei seseris. Jie smalsauja, siekia pamatyti nuogus kūnus ir 
stengiasi užklupti savo tėvus intymiai bendraujančius. 

Paprastai šie vaikai būna patyrę perdėtą seksualinį 
stimuliavimą. Galbūt jie miegojo savo tėvų miegamajame, 
gulėjo vienoje lovoje su broliu ar seserimi arba buvo erotiškai 
glamonėjami suaugusio iškrypėlio. Kad ir kaip ten būtų, jų 
mintys apie seksą atsiranda per anksti ir užima per daug 
vietos. Perdėtas vaikų susidomėjimas seksu byloja apie 
sutrikusį psichoseksualinį jų vystymąsi. Jiems būtinas 
gydymas, kurio atidėlioti negalima. 

Normalūs vaikai taip pat domisi seksualiniais dalykais. 
Jie gali erzinti priešingos lyties vaikus, šaipytis iš vaikiškų 
berniukų draugysčių su mergaitėmis arba kalbėti apie tai, 
kaip jie ves ir turės vaikų. Jie taip pat gali jausti pasitenkinimą 
savuoju juslingumu: gali liesti save ir retkarčiais masturbuo- 
tis. Tačiau seksualinis aktyvumas tėra tik dalis jų gyvenimo. 

Pernelyg kukliems vaikams taip pat gali būti reikalinga 
profesionali pagalba. Šie vaikai panikuoja, kai kas nors 
pamato juos neapsirengusius. Jie skausmingai suvokia 
savuosius kūnus; jie jaučiasi nejaukiai per kūno kultūros 
pamokas ir paniškai bijo gydytojo apžiūros, net jei gydytojas 
yra tos pačios lyties. 

Normalūs vaikai taip pat gali nenorėti nusirengti gydytojo 
apžiūrai ar fizinio lavinimo pratyboms. Jie gali sunerimti ir 
protestuoti, tačiau nepanikuoja dėl to. 

Pernelyg agresyvūs vaikai. Labai agresyviems vaikams 
taip pat reikia profesionalios pagalbos. Agresyvumo prasmė 
turi būti kruopščiai išnagrinėta ir suprasta. Kadangi 

priešiškumą gali sukelti daugybė skirtingų priežasčių, 
kiekvienu atveju būtina surasti konkrečią agresyvumo 
priežastį, kad gydymas tiktų šiai priežasčiai ir šiam 
konkrečiam atvejui. 

Pasitaiko vaikų, kurių agresyvumas nesumažėja net 
išreikštas atvirai ir kurių destruktyvaus elgesio nelydi joks 
regimas kaltės jausmas. Kai kurie iš tokių vaikų gali elgtis 
nepaprastai Žiauriai ir nejausti dėl to nerimo ar apgailesta- 
vimo. Jie stokoja gebėjimo užjausti ir visai nesirūpina kitų 
gerove. Niekas, atrodo, negali jų paveikti. Draudimai ir 
priekaištai mažai ką teduoda, tarsi jie būtų abejingi tam, ką 
kiti apie juos galvoja. Net bausmės ir skausmas nepriverčia 
jų pasitaisyti. Tokiems vaikams reikia patyrusio profesionalo 
pagalbos. 

Kai kurie vaikai būna agresyvūs tik dalį laiko. Jų 
agresyvus elgesys pasireiškia namie, bet ne kitur, arba 
atvirkščiai, mokykloje, bet ne namie. Tai vadinama 
reaktyviuoju priešiškumu. Peštynės, žiaurumas, pamokų 
vengimas arba bendras destruktyvumas yra vaikų reakcija į 
blogą tėvų elgesį su jais, realų arba įsivaizduojamą. Jausdami, 
kad tėvai nesirūpina jais, šie vaikai nepasitiki visais 
suaugusiaisiais. Jie bijo suaugusiųjų, netiki maloniu jų elgesiu 
ir atstumia jų palankumą. Nėra lengva užmegzti ryšį su tokiais 
vaikais. Gydymas šiems vaikams būna naudingas tada, kai 
psichoterapeutui pavyksta pelnyti jų pasitikėjimą ir užmegzti 
tarpusavio pagarba grindžiamą ryšį. 

Normalūs vaikai taip pat kartais elgiasi destruktyviai. 
Didžioji tokio elgesio dalis yra susijusi su smalsumu arba 
didele energija. Dalis tokio elgesio susijusi su frustracija ir 
protestu. Jie gali laužyti savo pačių žaislus smalsaudami arba 
supykę, bet su kitų vaikų nuosavybe elgiasi atsargiau. 
Normalus vaikas nėra linkęs pernelyg nerimauti dėl savo 
daiktų. Pažaidęs jis gali juos padėti į vietą arba palikti ten, 
kur žaidė, be to, jis leidžia kitiems vaikams žaisti jo žaislais, 
nebijodamas, kad jiems kas atsitiks. Sulaužęs žaislą, jis 
nenuliūsta: gūžteli pečiais ir ieško kito žaislo. Jis net nejaučia 

būtinybės sutvarkyti kambarį. Baigęs Žaisti jis gali išeiti iš 
kambario net nežvilgtelėjęs į netvarką, kurią palieka. 

Įpročiu tapęs vagiliavimas. Profesionalios pagalbos reikia 
ir tiems vaikams, kurie nuolat vagiliauja. Nuolatinis 
vagiliavimas yra svarbus simptomas, kuris dažnai reiškia 
stiprų pasipriešinimą autoritetams. Kai kuriems iš šių vaikų 
būdinga visiška nepagarba ir panieka nuosavybės teisėms. Jie 
užsiima smulkiu ir nelabai smulkiu vogimu kiekvienai progai 
pasitaikius. Jie gali vagiliauti namie, mokykloje, stovykloje, 
parduotuvėje arba iš kaimynų. Jų gydymas gali trukti ilgai; 
tokį įsišaknijusį priešiškumą nėra lengva aiskleisti. 

Vaikai, kurie vagia tik namie, šiai kategorijai nepriklauso. 
Pinigų ,,nudžiovimas" iš motinos piniginės gali reikšti meilės 
prašymą arba kerštą už tikras ar menamas skriaudas. 
Normalūs vaikai taip pat gali retkarčiais ką nors kur nors 
nudžiauti. Jie gali paimti vaisių ar saldainių arba ,,pamiršti" 
grąžinti ,,pasiskolintą“ ar ,,„rastą" nuosavybę. Gesellio' 
bendradarbiai Frances L. Ilg ir Louise B. Ames teigia: 

„Penkerių metų [vaikas] centus vertina labiau už pusę dolerio. 

... Sešerių metų jis susižavi kokiu nors niekučiu ir paima jį tiesiog 

jūsų akyse, nors apkaltintas tai neigia. Septynerių metų vaiko 

aistra pieštukams ir trintukams yra tokia didelė, kad jis nori jų 
vis daugiau ir daugiau - kiek tik mato. O sulaukus aštuonerių 
virtuvės spintelėje padėti pinigai yra tikra pagunda, nes vaikas 
pradeda išmanyti apie pinigus ... ir ką galima už juos nupirkti. 

Kai vagis sugaunamas, jis nubaudžiamas ir įspėjamas. Galbūt 

jis teisinasi, kad ,,nenorėjo“ to daryti, ir būtinai pažada, kad 

daugiau niekad to nedarys. Kita diena - kita vagystė". 


Tačiau tokie poelgiai yra reti ir trumpalaikiai. Augdami 
šie vaikai ima pripažinti ir gerbti nuosavybės teises. 

Neseniai patirta trauma. Vaikams, patyrusiems staigią 
katastrofą, gali atsirasti rimtų simptomų, net jeigu jie neturi 
didelių asmenybės sutrikimų. Dėl gaisro, autoavarijos arba 
mylimo asmens mirties vaiką gali apimti neįveikiamas 
nerimas; tai atsispindi ryškiais simptomais. 


"Francis L. Ilg, Louise B. Ames, Child Behavior. New York: Harper ė: Row, 1955, p. 286. 

Skubus gydymas yra būtinas. Neseniai įvykusios nelaimės 
sukeltas nerimas sumažėja, kai vaikas, žaisdamas su lėlėmis 
ir kalbėdamas, gali atkurti jį išgąsdinusius įvykius ir 
prisiminimus šalia esančiam supratingam suaugusiajam. 

Knygoje Vaikai karo metu (Children in Wartime) Anna 
Freud aprašo skirtingas mažų vaikų ir suaugusiųjų reakcijas 
Londono bombardavimų metu. Praėjus bombardavimo 
nakčiai, suaugusieji nuolat kalbėdavo apie patirtą baimę ir 
siaubą. Vaikai, patyrę tą patį, retai kalbėdavo apie tai. Jų 
baimės iškildavo žaidimuose. Jie statydavo iš kubelių namus 
ir mėtydavo ant jų bombas. Kaukdavo sirenos, siautėdavo 
liepsnos ir greitosios pagalbos mašinos išveždavo sužeistuo- 
sius ir Žuvusiuosius. Ištisas savaites žaisdami jie liedavo 
savuosius patirto siaubo jausmus. Ir tik šitaip simboliškai 
išreiškę išgyventus įvykius, vaikai pajėgdavo kalbėti apie savo 
jausmus ir prisiminimus be baimės ir nerimo. 

Psichoterapija suteikia tinkamą aplinką, reikiamas 
priemones ir - supratingą suaugusiįjį, kuris gali padėti vaikui, 
išgyvenančiam sunkias dienas. Psichoterapeutas padeda 
vaikui žaidimu ir žodžiais atgaivinti traumuojančius įvykius 
ir suvaldyti bei asimiliuoti savo paniką ir nerimą. 

Netipiškas vaikas. Kai mažo vaiko elgesyje yra daug keisto 
elgesio požymių, patartina pasikonsultuoti su profesionalu, 
siekiant nustatyti, ar tai nėra rimto psichinio sutrikimo 
išdava. Vaikas, turintis žymų psichikos sutrikimą, labai 
skiriasi nuo kitų vaikų. Jis yra užsisklendęs savyje ir 
atsiribojęs nuo kitų. Jis yra lyg svetimas žmogus savo paties 
namuose. Jis į nieką nesikreipia ir pats nereaguoja, kai 
kreipiamasi į jį. Jis yra abejingas tiek draugiškumui, tiek 
pykčiui. Jo reakcijos nekinta: nepastebėsime nei susidomė- 
jimo žvilgsnio, nei pasitenkinimo šypsnio, nei liūdesio 
atodūsio. 

Atskirtas nuo motinos, jis gali būti apatiškas ir abejingai 
eiti su kiekvienu, paimančiu jį už rankos. Arba jis gali įsikibti 
į motiną, apimtas didžiulės panikos, tarsi išsiskyrimas 
prilygtų išnykimui. Kiti vaikai gali verkti išsiskirdami, tačiau 

nurimsta priglausti ir raminami. Netipiško vaiko verksmas 
yra nekintamas ir nepriklausomas nuo elgesio su vaiku. 

Netipiškas vaikas atrodo abejingas visam jį supančiam 
pasauliui. Jis gali ilgai išbūti nekeisdamas kūno padėties arba 
monotoniškai siūbuoti pirmyn ir atgal. Pagrindinis 
domėjimosi objektas jam yra jo paties kūnas. Nerodydamas 
jokios pagarbos civilizacijai, jis gali viešai masturbuotis ir 
šlapintis ar tepliotis savo išmatomis. Jis neskiria valgomų ir 
nevalgomų dalykų, viskas patenka į jo burną. Jis gali ryti 
smėlį, valgyti molį arba prisikimšti burną šiukšlių. Kiti vaikai 
taip pat gali pamėginti valgyti kreidą ar purvą, bet jie to nedaro 
nuolat. 

Netipiškas vaikas gali daugelį valandų kartoti vis tuos 
pačius veiksmus. Jis gali raityti virvutę, atidarinėti ir 
uždarinėti spintelių dureles, sukti sau plaukus, tampyti ausį 
ar kaišioti pirštą į plyšį sienoje. Monotoniškai susidomėjęs 
jis suka ratą, daugybę kartų įjungia ir išjungia jungiklį arba 
spaudo durų rankeną. Jis mėgsta žaisti karoliukais ir 
kaladėlėmis ir nori, kad jie būtų išdėstyti tiksliai ta pačia 
tvarka. Jis nepaprastai gerai įsimena kambaryje esančius 
žaislus ir labai susijaudina, jei jie perkeliami į kitą vietą ar 
sulūžta. Jo ašaros ir pykčio priepuoliai gali staiga pasibaigti, 
daiktus gražinus į jų pradines vietas. 

Netipiškas vaikas gali keistai reaguoti į fizinį skausmą. 
Jis gali smarkiai save sužaloti ir nė neaiktelėti; jis gali trankyti 
galvą į sieną, suspausti pirštą durimis, sėdėti ant karšto 
radiatoriaus arba iki kraujo įsipjauti ranką. Jo vienintelė 
reakcija į skausmą gali būti keistas šypsnys arba nenatūralus 
juokas. Į mėginimus parodyti jam užuojautą jis nereaguoja. 

Net išmokęs kalbėti, netipiškas vaikas visai nesidomi 
bendravimu. Kalbėdamas jis vartoja frazes, kurios visiškai 
nesusijusios su situacija. Tiesiogiai klausiamas, jis gali lyg 
papūga pakartoti tą patį klausimą. Arba gali visai nekalbėti, 
likdamas visiškai abejingas visiems raginimams. 

VAIKAI, KURIEMS PROFESIONALI PAGALBA GALI 
BUTI PRAVARTI 


Pernelyg geras, kad būtų tikras. Kai kurie vaikai atrodo 
tokie geri, kad net nepanašūs į tikrus. Jie paklusnūs, tvarkingi 
ir švarūs. Jie rūpinasi mamos sveikata ir tėvo darbo reikalais 
ir visada pasiryžę globoti mažesniąją sesutę. Visas jų 
gyvenimas atrodo skirtas tam, kad jais būtų patenkinti jų 
tėvai. Todėl jiems mažai belieka energijos Žaisti su 
bendraamžiais. 

Mokykloje ir kieme šie vaikai taip pat elgiasi pavyzdingai. 
Jie nuolankūs ir mandagūs ir visą savo laiką bei energiją 
skiria tam, kad patiktų mokytojai, kurios jie bijo. Jie gali 
pavaišinti ją obuoliu, nupiešti jai piešinį arba savanoriškai 
nuvalyti mokyklinę lentą. Nuo pat pirmos dienos jie gali sakyti 
mokytojai, kad ji labai gera ir kad jie myli ją. Tačiau toks 
saldus kalbėjimas gali byloti apie tai, kad šie vaikai labai 
bijo savo pačių priešiškų impulsų ir galimo kitų žmonių 
keršto už juos. 

Būdingiausias šiems vaikams simptomas yra nuolatinis 
nuovargis. Po ,,„gero gero" vaiko kauke slepiasi daug ,,„blogų 
blogų" impulsų. Pastangos paversti priešiškumo impulsus 
angelišku elgesiu ir amžinas budrumas stengiantis išsaugoti 
gražų fasadą suvartoja šių vaikų gyvybinę energiją. Todėl 
nenuostabu, kad jie nuolat yra išsekę ir nuvargę. 

Psichoterapija suteikia tinkamą aplinką pernelyg geram 
elgesiui keisti. Ši aplinka skatina vaikus atsisakyti vergiško 
nuolaidumo ir išmokti normalaus pritarimo. Stebėdami kitus 
ir iš savo patyrimo jie sužino, kad visiškai nebūtina stengtis 
įsiteikti ir save užgniaužti. Jie atranda savo pačių norus, 
sužino savo jausmus ir susiformuoja savojo ,,aš“ vaizdą. 

Nebrandūs vaikai. Yra vaikų, kurie yra geidžiami ir 
mylimi kaip kūdikiai, bet ne kaip savų minčių ir poreikių 
turintys bręstantys individai. Šie vaikai, kuriems buvo per 
daug nuolaidžiaujama, kurie buvo per daug saugomi, yra 
nepasiruošę gyvenimo tikrovei, egzistuojančiai anapus jų 

šeimos pastogės. Jie turi mažai galimybių išsiugdyti pagarbą 
kitų poreikiams ir jausmams, ir jiems sunku dalytis su kitais 
savo nuosavybe arba atidėti poreikių patenkinimą. Jie yra 
išlepinti ir nori to, ko nori, tada, kada nori. Jie yra be galo 
priklausomi nuo tėvų, brolių, seserų ir žaidimo draugų ir 
trikdo kiekvieną, nuolat reikalaudami dėmesio, paramos ir 
pritarimo. Užuot patys ką nors darę, jie nori, kad visi jiems 
tarnautų. Jie gali reikalauti, kad kiti juos rengtų, jų lauktų ir 
juos maitintų. Tokie vaikai-kūdikiai nuolat sukelia kontliktus. 
Jie kuria įtampą namuose, kelia sąmyšį mokykloje ir vaidus 
kieme. 

Psichoterapija, atliekama rūpestingai sudarytose grupėse, 
yra itin vertinga nebrandiems vaikams. Grupė suteikia 
motyvaciją ir padeda augti, o kartu ji - saugi arena išbandyti 
naujiems elgesio būdams. Tokie vaikai grupėje patiria, kurie 
jų elgesio aspektai yra socialiai nepriimtini ir kokio elgesio iš 
jų tikimasi. Todėl jie stengiasi prisilaikyti prie savo 
bendraamžių standartų. Grupėje jie išmoksta daugelio įvairių 
esminių socialinių įgūdžių, tokių kaip dalijimasis turimomis 
priemonėmis ir veikla, patiria draugišką suaugusiojo dėmesį. 
Jie išmoksta lenktyniauti ir bendradarbiauti, ginčytis ir 
susitaikyti, tartis ir siekti kompromiso. Šie įgūdžiai paruošia 
tokius vaikus bendrauti su savo bendraamžiais kaip lygius 
su lygiais. 

Užsisklende vaikai. Šie vaikai gali būti apibūdinti kaip 
drovūs, nepasitikintys, paklusnūs, uždari, suvaržyti, tylūs ir 
romūs. Jie sunkiai išreiškia įprastus meilės arba agresijos 
jausmus, turi mažai draugų ir vengia bendrų žaidimų ir 
išdaigų. Jie labai greitai sutrinka visose tarpasmeninėse 
situacijose ir vengia žmonių bei draugysčių. Jie nori, kad kiti 
žengtų pirmąjį žingsnį susidraugauti, bet netgi tada gali 
neatsakyti tuo pačiu. 

Užsisklendusiems vaikams sunku bendrauti su mokytoju 
klasėje arba su klasės draugais mokyklos kieme. Jie apmiršta 
kviečiami atsakinėti prie lentos arba prašomi atsakyti į 
klausimą. Jie gali atsakyti vien ,, Taip" arba ,,Ne“ arba visai 

neatsakyti. Didžiąją dienos dalį jie praleidžia tyliai sėdėdami 
ir spoksodami į tuštumą. Žaidimų aikštelėje jie taip pat yra 
vieniši. Jie slankioja be tikslo aplink. Zaidimui jie pasirenka 
ramią ir saugią veiklą, kur nereikia bendrauti ir bendradar- 
biauti. Jeigu socialinis kontaktas jiems primetamas, jų 
nerimas gali išaugti iki panikos. 

Uždariems vaikams gali padėti psichoterapija. Draugiškas 
suaugusysis, susidomėjimą keliančios žaidimo priemonės ir 
vykusiai parinkti grupės nariai neleidžia jiems likti 
užsisklendusiems savo kiaute. Terapinė aplinka skatina 
išsivaduoti iš izoliacijos ir moko laisvai Žaisti ir kalbėtis su 
kitais vaikais. 

Baugštūs vaikai. Mažas vaikas beveik visuomet turi kokių 
nors baimių. Vienu tyrimu buvo nustatyta, kad daugiau nei 
90 procentų vaikų turėjo mažiausiai vieną specifinę baimę. 
Šunų dažniausiai bijojo trimečiai, tamsos - keturmečiai. Šios 
baimės vaikams augant mažėja, ir beveik visiškai išnyksta 
sulaukus aštuonerių metų. Kiti normalūs vaikai teigė biją 
gaisrinių mašinų, sirenų, žemės drebėjimų, vaikų grobikų, 
greito važiavimo, gyvačių ir aukščio. Kai kurie vaikai 
nesitraukdavo iš baimę keliančios situacijos, jei tėvai būdavo 
šalia. Kiti jausdavo didesnį nerimą; jie norėdavo, kad nakčiai 
nebūtų išjungiama šviesa, arba jausdavo įtampą, prava- 
žiuojant pro šalį gaisrinei mašinai ar paminėjus įsilaužėlį. 

Kai kuriems baimingiems vaikams reikia profesionalios 
pagalbos. Tai vaikai, jaučiantys nuolatinę ir stiprią baimę. 
Šitai aiškiai rodo jų reakcijos intensyvumas. Nerimas juos 
suparalyžiuoja ir sukausto net tada, kai baimė yra akivaizdžiai 
iracionali: kad dangus užgrius žemę, kad žaibas trenks į 
namą, kad visą šeimą nuneš potvynis. Bijomų objektų ir 
žmonių kaleidoskopas begalinis. 

Kai kurie vaikai perdėtai mėgsta švarą: jiems visas 
pasaulis atrodo purvinas, ir jie labai stengiasi nesusitepti. 
Jie bijo kiekvienos purvo dėmelės ant rankų ar drabužių ir 
labai susijaudina, jei negali jos tučtuojau nuplauti. Kiti vaikai 
bijo garsaus triukšmo, aukštų vietų, naujų žmonių, tekančio 

vandens, tamsių kerčių, mažų vabzdžių ar didelių gyvūnų. 
Objektų ir Žmonių, kurių bijo šie vaikai, įvairovė yra 
neaprėpiama. Jie stengiasi išvengti nerimo, vengdami vietų 
ir užsiėmimų, kurie jiems atrodo pavojingi. Todėl jie gali neiti 
arti vandens, vengti lipti laiptais arba atsisakyti pasilikti 
tamsiame kambaryje. 

Kai kurių psichoterapinės grupės vaikų elgesys gali 
sužadinti baimingų vaikų baimes, pavyzdžiui, tie vaikai gali 
garsiai šaudyti oriniais šautuvais, spalvinti pirštais, 
išsipurvinti, išjungti šviesą kambaryje. Psichoterapinėje 
grupėje baimingas vaikas negali išvengti šių situacijų, 
keliančių jam baimę. Tačiau psichoterapeutas gali padėti jam 
susidoroti su šiomis baimėmis. Jis padeda vaikui išreikšti 
žaidimu ir išsakyti žodžiais savo baimes ir susilpninti bei 
suvaldyti miglotą savo nerimą. 

Mergaitiški berniukai. Kartais profesionali pagalba 
patartina berniukams, kurie auga be tėvo arba šeimose, 
kuriose jie yra vieninteliai, apsupti daugelio mergaičių ir 
moterų. Kadangi jų namuose nėra vyro pavyzdžio susitapa- 
tinimui, jie neišvengiamai perima kai kuriuos moters 
vaidmenis. Jie gali stokoti mūsų visuomenėje berniukams 
būdingo agresyvumo. Jie gali vengti šiurkščių Žaidimų arba 
nepajėgti laisvai bendrauti su kitais berniukais, tad daug 
laisviau jaučiasi mergaičių draugijoje. Kiti vaikai paprastai 
būna šiurkštūs tokiems berniukams, pravardžiuoja juos, 
puola, įžeidinėja. Vaikystėje niekinami ir įbauginti, suaugę 
tokie asmenys gali jaustis menkaverčiais. 

Tokiems berniukams reikalinga profesionali pagalba. 
Psichoterapeutas gali suteikti jiems trokštamą pavyzdį 
susitapatinimui, paskatinti jų pasitikėjimą savimi ir atskleisti 
vyriškuosius jų asmenybės bruožus. 

Tikai ir įkyrumai. Kai kurie vaikai turi įpročių, keliančių 
jų tėvams susierzinimą. Jie šnairuoja, šnarpščia, daro 
grimasas, trukčioja, krapšto nosį, trina akis, kosčioja, 
gūžčioja pečiais, kramto nagus, čiulpia nykštį, traškina pirštų 
sąnarius ar šlepsi. Šie įpročiai gali būti tokie akivaizdūs ir 

groteskiški, kad patraukia kitų dėmesį. Tokių vaikų pirštai 
gali būti iškraipyti, oda nudraskyta iki kraujų, o nagai 
nukramtyti iki gyvuonies. Ir neįmanoma niekur pasislėpti nuo 
ausį rėžiančio šnarpštimo, kosčiojimo, sąnarių traškėjimo 
ar šlepsėjimo. Šiems vaikams reikia psichologinės 
konsultacijos, taip pat ir gydytojo apžiūros, kad būtų 
paskirtas tinkamas gydymas. 

Normalūs vaikai taip pat turi daugybę panašių įpročių ir 
tikų. Tačiau šie simptomai nėra nuolatiniai. Jie paprastai 
atsiranda tik tada, kai vaikas būna pervargęs, mieguistas, 
susirūpinęs arba patiria emocinę įtampą. 

Enurezė (nevalingas šlapinimasis) ir enkroprezė 
(nevalingas tuštinimasis). Nustatyta, kad 10 - 15 procentų 
vaikų, vyresnių nei ketverių metų, vis dar tebesišlapina į lovą. 
Kai kurie iš jų apsišlapina ir dienos metu. Dauguma šių vaikų 
niekada nebuvo išmokę kontroliuoti savo šlapimo pūslės. Kai 
kurie kurį laiką išbūna ,,sausi" tik tam, kad vėl pradėtų 
nevalingai šlapintis. 

Enurezė (nevalingas šlapinimasis) paprastai laikoma 
emocijų sutrikimo ženklu, tik kokie 5 procentai atvejų būna 
susiję su organinėmis priežastimis (norint juos atskirti, būtina 
pasikonsultuoti su gydytoju). 

Pats enurezės faktas savaime neparodo emocijų sutrikimo 
laipsnio. Ji pasitaiko ir nedidelę emocinę įtampą jaučiantiems 
vaikams, ir turintiems rimtų emocinių sutrikimų. Kartais ji 
išnyksta po trumpalaikės psichoterapijos, o kartais ją įveikti 
būna labai sunku. 

Enkroprezė (nevalingas tuštinimasis), kuri tęsiasi 
sulaukus trejų arba ketverių metų, laikoma emocinių 
sunkumų simptomu, jeigu gydytojas nenustato organinių 
priežasčių. Nevalingas tuštinimasis dažniau pasitaiko 
ikimokyklinio amžiaus vaikams, tačiau kartais - ir mokyklinio 
amžiaus vaikams bei paaugliams. Kuo vyresnis vaikas, tuo 
rimtesnė problema. Nevalingas tuštinimasis reiškia maištą 
prieš tėvų autoritetą apskritai ir prieš griežtą higienos įgūdžių 


formavimą konkrečiai. Todėl vaiko gėdijimas ir priekaišta- 
vimas gali tik sukelti papildomų konfliktų ir dar atkaklesnį 
pasipriešinimą. 

Enurezė ir enkroprezė yra tokie nemalonūs simptomai, 
kad net esant vidutiniams sutrikimams verta ieškoti 
profesionalios pagalbos. Visais atvejais pagerėję vaiko 
santykiai su tėvais labai padeda spręsti šias problemas. 


1 2 SKYRIUS 


Tėvai. kuriems teikia profesionalios 
pagalbos 


TĖVŲ CHARAKTERIS IR VAIKO ELGESYS 


Vaiko asmenybę nuspalvina tvyranti jo namuose emocinė 
atmosfera. Ši tiesa atrodo akivaizdi, tačiau tik neseniai 
pradėjome pripažinti tėvų charakterio ir vaikų elgesio ryšį. 
Kai kurie tėvų vartojami auklėjimo būdai yra lengvai pastebimi 
ir akivaizdūs, juos galima tiesiogiai stebėti ir nesunku 
nustatyti jų įtaką vaiko asmenybei. Kiti auklėjimo metodai 
yra labiau užmaskuoti ir subtilesni, todėl apie juos galima 
spręsti tik iš netiesioginių apraiškų. 

Jei tektų vardyti nepageidaujamas tėvų nuostatas ir 
charakterio bruožus, į tą sąrašą būtinai pakliūtų pernelyg 
jausmingi, pernelyg rūpestingi, vaikiški, piktnaudžiaujantys 
alkoholiu, gundantys, ignoruojantys ir pernelyg skrupulingi 
tėvai. 

PERNELYG JAUSMINGI TĖVAI 


Asmeninės nuostatos ir viešas elgesys. Pernelyg 
jausmingų tėvų vaikus lengva atpažinti: jie visada yra matomi 
ir girdimi. Nuo ankstyvųjų gyvenimo metų jie yra įsisąmoninę 
tiesą, kad turi šaukti, jei nori būti išgirsti, ir greitai kalbėti, 
jei nenori būti pertraukti. Jie tiksliai atspindi savo tėvų 
neramumą. Dažnai tiek patys tėvai, tiek jų vaikai nieko 
nenutuokia apie savąjį pernelyg didelį emocingumą ir 
audringumą. Atkreipus į tai jų dėmesį, jie ne be pasididžia- 
vimo gali priskirti visa tai kokiai nors etninei savybei ar 
stereotipui: ,,„Jūs matote, aš esu rudaplaukis", arba: ,,Tai 
mano airiškasis būdas". 

Būdami savojoje subkultūroje, šie žmonės nekelia pernelyg 
daug rūpesčių. Tačiau atsidūrę platesnėje bendrijoje jie tampa 
įkyruoliais. Jie linkę tuščiai ginčytis ir gaišinti svetimą laiką. 
Jie yra garsūs šnekėtojai, bet blogi klausytojai. Jie melodramiški, 
tačiau neįsisąmonina savo nemalonaus poveikio kitiems. 

Tokių tėvų psichika nėra sutrikusi, tačiau jie trikdo kitus 
žmones. Jiems reikia profesionalios pagalbos keičiant 
asmenines nuostatas ir elgesį su kitais. 


PERNELYG GLOBOJANTYS TĖVAI 


Nuolatinis nerimas dėl smulkmenų. Perdėta globa iš 
esmės reiškia nuolatinį nerimą dėl vaiko gyvenimo 
smulkmenų. Gimus vaikui, tokie tėvai gali nepaliaujamai 
jaudintis dėl jo išlikimo. Tai, kas daugumai tėvų tėra 
kasdienybė, pernelyg rūpestingai motinai tampa gyvybės ar 
mirties klausimu. Ji panaši į asmenį, kuris vairuoja 
automobilį atidaręs kapotą, kad galėtų stebėti variklį. 

Kelis kartus per dieną ji tikrina savo vaiko kvėpavimą 
arba matuoja, kiek jis suvartoja maisto, tikrina jo virškinimą, 
jaudinasi dėl jo miego. Kai jis stovi, ji baiminasi, kad jis gali 
pargriūti; kai vaikas bėga, ji baiminasi, kad jis gali susižeisti; 
o kai vaikas peršąla, ji yra tikra, kad jis arti mirties. 

Tokia mama iš tiesų labai vargsta. Ji nesiliauja dariusi 
nebūtinus vaikui dalykus. To, ką ji gali padaryti už jį, jis 
privalo nedaryti pats, nei jeigu nori ir gali. Ši motina per 
daug aprengia ir permaitina savo vaiką, jei galėtų, ji 
suvirškintų už jį maistą. 

Trumpai tariant, vaiko gyvenimo ir funkcionavimo darbą 
yra perėmusi jo motina, ir rezultatai yra pražūtingi. Vaikas. 
auga, tačiau nebręsta. Priverstas gyventi, vaizdžiai tariant, 
su pasiskolintu „aš“, jis nepajėgia išvystyti savojo. Jis lieka 
nuo motinos priklausomas kūdikis. Jis nepažįsta savo 
jausmų ir norų ir stokoja elementariausių socialinių įgūdžių. 
O kadangi jo motina visada galvoja už jį, jam ir mąstyti yra 
sunku. Jis menkai supranta save ir jį supantį pasaulį. Jis 
nesieja priežasties su pasekme, o pasitenkina magiškais 
paaiškinimais. Tokie vaikai iššvaisto daug energijos 
nuolatiniam konitliktui tarp priklausomybės nuo motinos ir 
savo neaiškaus autonomijos troškimo. Perdėtai rupestingiems 
tėvams reikia profesionalios pagalbos, kad jų vaikai taptų 
savarankiški. 


VAIKISKI TĖVAI 


Vaikai kaip žaislai ir kaip gynėjai. Kai kurios moterys, 
tapusios motinomis, nelabai geba suteikti savo vaikams 
ilgalaikių, stabilių santykių. Nors jos gali trumpam 
pasidžiaugti savo vaiku ir pažaisti su juo kaip su Žaislu, 
nesugeba išlaikyti motinystės naštos. 

Jos pačios stokoja motiniškos globos ir siekia jos iš savo 
vaikų. Susikeitus vaidmenims, jos reikalauja, kad vaikai jomis 
rūpintųsi ir teiktų saugumą. Vaikai jaučiasi priversti saugoti, 
užimti motiną ir rūpintis ja. Būdami nepajėgūs patenkinti 
tokius reikalavimus, jie nuolat jaučia kalię ir nerimą. Jie 
užauga, nematę vaikystės, be kaltės kalti ir save smerkiantys. 
Šioms motinoms reikia padėti suaugti. 

TĖVAI ALKOHOLIKAI 


Netikėtos audros ir periodiški atsitraukimai. Alkoholiko 
vaikas nuolat patiria nesuprantamas netikėtas audras. Jis 
mato, kaip jo gimdytojo nuotaikos ir elgesys tampa 
neprognozuojami ir gąsdinantys. Jis žino, kad tokiu metu jo 
gimdytojui nėra nieko svarbiau už degtinės butelį. 

Jis jaučiasi paliktas ir bejėgis. 

Vaizdas būna apgailėtinas ir neužmirštamas. Vaikas regi 
savo saugumo simbolį, trupantį jo akyse. Jis mato savo tėvą 
arba motiną apsvaigusį ir praradusį orientaciją, silpną ir 
tuščiažodžiaujantį, apsiašarojusį ir tironišką, esantį pasaulyje, 
kuris yra už vaiko supratimo ribų. Jis taip pat gali būti 
priverstas padėti tėvui įveikti jo negalavimus ir pykinimus. 

Gimdytojas alkoholikas gali labai mylėti savo vaikus, bet 
dėl savo paties bėdų jis negali jais nuosekliai rūpintis. 
Tokiems tėvams reikia profesionalios pagalbos, kuri padėtų 
jiems susidoroti su savo sunkumais. 


GUNDANTYS TĖVAI 


Brandaus kuklumo būtinybė. Ne visi tėvai žino, kad jų 
pačių vaikas gali į juos Žiūrėti erotiškai ir reaguoti seksualiai. 
Nesąmoningai jie gali sustiprinti į juos nukreiptus 
seksualinius vaiko troškimus. Tėvas, nusirengiantis dukters 
akivaizdoje, arba motina, kuri maudo vonioje savo mokyklinio 
amžiaus berniukus, skatina seksualinius jausmus ir 
fantazijas. Kai kurie tėvai leidžia vyresnio amžiaus vaikams 
miegoti kartu su jais vienoje lovoje; jie myluoja ir glamonėja 
vieni kitus. Yra tėvų, kurie nemato nieko blogo, bučiuodami 
vaikus į lūpas arba ilgai ir tvirtai laikydami juos glėbyje. Kiti 
tėvai vartoja žodinius mylėjimosi atitikmenis. Jie kreipiasi į 
vaikus taip, lyg šie būtų jų meilužiai, ir tikisi iš jų asistavimo. 
Kai kurioms motinoms patinka šokti su sūnumis. Net 
vilkėdamos vonios chalatą, jos nesidrovi šokti su jais 
rokenrolo. 

Toks elgesys neigiamai veikia seksualinį vaiko vystymąsi. 
Mergaitės, auklėtos gundančių tėvų, linkusios užmegzti lytinius 
santykius su vyresniais vyrais, o gundančių motinų sūnus 
sukilę erotiniai impulsai gali pastūmėti į per ankstyvus lytinius 
santykius. O kai kuriuos vaikus erotinis tėvų elgesys su jais 
gali taip išgąsdinti, kad suaugę jie ima apskritai vengti lytinio 
gyvenimo arba mėgina pasitenkinti su savos lyties asmenimis. 
Gundantiems tėvams reikia psichoterapeuto pagalbos. 


VAIKĄ ATSTUMIANTYS TĖVAI 


Fizinis atstūmimas ir emocinis atsitraukimas. Dauguma 
tėvų negali net įsivaizduoti motinos, kuri iš tikrųjų nekęstų 
savo vaiko. Juos sukrečia laikraščių pranešimai apie tėvų 
išnaudojamus ar paliekamus vaikus. Pati mintis apie fizinį 
vaiko palikimą atrodo neįtikima. 

Emocinis atsitraukimas, priešingai, yra labiau paplitęs. 
Nemaža tėvų nesuteikia vaikams pakankamai meilės, kuri 
yra būtina jų vystymuisi. Emocinio atmetimo priežasčių yra 
daug, tarp jų: nebrandumas, narcisizmas, menkavertiškumo 
jausmas ir lyties nulemto vaidmens nepripažinimas. 

Emocinis atmetimas turi daug veidų. Jis gali pasireikšti 
nuolatiniu priekaištavimu ir tobulumo reikalavimu, taip pat 
nesidomėjimu ir atsiribojimu. Jis gali net prisidengti perdėtu 
rūpinimusi ir per dideliu globojimu. 

Atstumtiems vaikams tėvų elgesys iš tikrųjų sako: 
„„Neįkyrėk man su savuoju gyvenimu. Greitai užauk ir eik 
šalin“. Tokie tėvai trokšta, kad jų atžalų kūdikystė ir vaikystė 
kuo greičiau baigtųsi, kad jie galėtų atsikratyti nemalonių 
darbų ir pareigų. Jie maitina savo vaikus skubėdami, lavina 
higienos įgūdžius nekantraudami ir pasikliauja jų atsako- 
mybe, kuriai jie dar nepribrendę. Verčiamus būti autonomiš- 
kus anksčiau laiko vaikus užvaldo nesėkmės ir kritikos 
baimė. Jie tikisi kaltinimų ir nepritarimo ir nuolat stengiasi 
susirinkti argumentų gynybai. Jie gyvena taip, lyg būtų teisme, 

kur privalo pateisinti pačią savo egzistenciją. Jie taip 
susirūpinę, kaip panaikinti ,,nuodėmes“ ir išvengti ateities 
pavojų, kad gerai neatlieka dabarties uždavinių. 

Nuolatinis nerimas dėl pavojaus ir gynybos yra sunki 
našta, kuri juos išsekina emociškai ir nualina fiziškai. Kad 
būtų laimingesni, tokie vaikai ir jų tėvai privalo gauti 
profesionalią pagalbą. 


PERNELYG SKRUPULINGI TĖVAI 


Laimė ant auksinės lėkštutės. Daugumai skrupulingų 
tėvų reikia patarti, kaip auklėti vaikus. Tėvai gali mylėti ir 
būti atsidavę, tačiau jie yra pernelyg susitelkę apie vaiką. Jie 
yra pasiryžę padaryti vaiką laimingą, net jeigu tai juos 
pribaigtų. Jie siekia išvengti savo vaiko gyvenime visų 
įmanomų sukrėtimų, net jeigu per tai patys sugniūžta ir 
išsenka. 

Geriausiu atveju laimė yra iliuzinis tikslas. Ji nėra 
kelionės tikslas; ji - keliavimo būdas. 

Laimė nėra savitikslė. Ji yra šalutinis darbo, žaidimo, 
mylėjimo ir gyvenimo produktas. Gyvenime neišvengiamai tenka 
kuriam laikui atidėti troškimų patenkinimą ir planų įvykdymą. 
Kitaip sakant, gyvenime frustracija yra neišvengiama. 

Mes neturime planuoti frustracijos, lygiai kaip neturime 
iš anksto numatyti ligos. Tačiau jei vaikas išgyvena frustraciją, 
tėvai neturi dėl to pamesti galvos. Jei vaikas verkia, motinai 
nebūtina verstis per galvą, kad jis vėl šypsotųsi. Visų pirma 
vaikui reikia išmintingo vadovavimo, kuris nėra grindžiamas 
kalte ar kentėjimu. 

Kai į nuosaikius reikalavimus ir pagrįstus prašymus 
atsakoma ašaromis ir įniršiu, geriausia atkakliai siekti savo 
ir pergyventi audrą. Pataikavimas vaikui neišsklaidys debesų. 
Nepaisant nieko, bus debesų, iš kurių prapliups lietus. Viskas, 
ką galima padaryti — tai laukti, kol praeis audra, ir 
nepersišaldyti. Vaikai semiasi stiprybės ir saugumo iš mūsų 
sugebėjimo išlikti šaltakraujiškais ir atjaučiančiais. 

IŠSISKYRĘ TEVAI 


Nuoširdumo regimybė. Skyrybos, kaip amputacija, yra 
sukrečiantis įvykis visiems, kurie Su jomis susiję. Tėvams 
jos reiškia daugelio puoselėtų svajonių ir siekių pabaigą. 
Vaikams tėvų skyrybos gali atrodyti pasaulio pabaiga. Šeimos 
žlugimo skausme ir sumaištyje tėvai privalo priimti 
sprendimus, mažiausiai žalojančius jų vaikus. 

Blogiausia, ką tėvai gali daryti — tai panaudoti vaiką kaip 
keršto kitam priemonę. Jausmai dar neatšalę, galimybės — 
akivaizdžios, o pagunda - didžiulė. Kitas gimdytojas gali būti 
kaltinamas ir apkalbamas, ir vaikai gali būti verčiami arba 
skatinami palaikyti vieną pusę nuolatiniuose kivirčuose dėl 
teisių, globos, pinigų, auklėjimo būdų ir lankymų laiko. Tokio 
elgesio poveikis vaikui gali būti pražūtingas. 

Geriausia, ką gali padaryti išsiskyrę tėvai - išlikti tėvais 
ir nebūdami sutuoktiniais. Tačiau tai nėra lengvai 
įgyvendinamas ketinimas, nes tam reikia nuoširdumo 
regimybės, esant priešiškumui ir nesantaikai. Profesionali 
pagalba gali padėti tėvams objektyviau susidoroti su savo 
nuoskaudomis ir daryti tai, kas iš tiesų yra jų vaikams 
geriausia. Kaip pastebi knygoje Skyrybų vaikai (Children in 
Divorce) daktarė Louise Despert: ,,Vyras ir moteris gali 
nesugebėti padaryti savo santuoką sėkmingą. Tačiau jie vis 
dėlto gali padaryti sėkmingas savo skyrybas. Stengdamiesi, 
pasitelkdami išmintį ir pagalbą, jie gali paversti savo skyry- 
bas - deja, nebe vedybas - brandinančia patirtimi". 


LpIOgJas 


4 
Gai knygoje pateikti nauji sprendimai palengvins tėvystės 
uždavinį tik išradingai ir vykusiai pritaikomi. Vaikai 
skiriasi savo reakcija į reikalavimus. Vieni vaikai yra 
nuolaidūs; jie lengvai priima įprastos tvarkos ir santykių 
pokyčius. Kiti, labiau konservatyvūs, priima pokyčius tik 
protestuodami ir paraginti. Treti yra reakcingesni: jie 
įnirtingai priešinasi kiekvienai jų gyvenimo ,,naujovei“. 
Išmintingai taikant naują požiūrį negalima ignoruoti vaiko 
temperamento ir asmenybės ypatumų. 

Žmonių santykiuose tikslai priklauso nuo priemonių, o 
pasekmė priklauso nuo proceso. Asmenybė ir charakteris 
tarpsta tik tada, kai vaiko auklėjimo metodai remiasi pagarba 
ir atjauta. Tikimės, kad naujasis požiūris padės tėvams būti 
jautresniems savo vaikų jausmams ir poreikiams. 

Kur ieškoti pagalbos 


HT, Ginotto knyga ,,Tarp tėvų ir vaiko. Nauji senų 
problemų sprendimai" baigiama skyriais apie vaikus ir 
tėvus, kuriems gali praversti profesionali pagalba. Per praėjusį 
nuo pirmojo knygos leidimo trisdešimtmetį profesionali 
psichologinė pagalba sparčiai vystėsi visame pasaulyje. 
Lietuva čia ne išimtis. Prieš tris dešimtmečius Lietuvoje buvo 
pradėti rengti profesionalūs psichologai, ir mūsų dienomis 
šimtai jų dirba pačiose įvairiausiose srityse. 

Psichologo konsultacijos tapo daugumai prieinamos, jų 
kreipiamasi savo noru. Ir vis daugiau žmonių pradeda suprasti, 
kad kreipimasis psichologo konsultacijos nėra psichikos 
sutrikimų ar "nesugebėjimo susidoroti su savimi pačiu“ 
požymis. Vis rečiau į psichologą žiūrima kaip į stebukladarį, 
kuris gali pakeisti asmens likimą, suteikdamas laimingo 
gyvenimo receptus. Psichologas tampa tuo, kuo jis ir turi būti: 
specialistu, padedančiu geriau suprasti save ir artimuosius, 
savarankiškai rasti sprendimą sudėtingomis aplinkybėmis. 
Todėl psichologo pagalba gali praversti kiekvienam, kuris 
kreipiasi į jį, jausdamas atsakomybę už savo gyvenimą. 

Šiuo metu Lietuvoje yra jau nemažai psichologų, dirbančių 
su vaikais ir jų tėvais (nors lyginant su išsivysčiusiomis šalimis, 
jų turėtų būti keliolika kartų daugiau). Psichologai dirba 

153 


mokyklose, vaikų poliklinikose, sanatorijose, psichinės sveikatos 
ir krizių centruose, psichologinėse tarnybose. Nors vis dar 
dauguma psichologų dirba didžiuosiuose miestuose, tačiau 
psichologinė pagalba tampa vis labiau pasiekiama visiems 
Lietuvos vaikams ir jų tėvams. Per kelis pastaruosius metus 
daugelyje Lietuvos miestų ir rajonų buvo įsteigtos pedagoginės- 
psichologinės tarnybos, kuriose dirba kvalifikuoti specialistai: 
psichologai, specialieji pedagogai, logopedai. Šių tarnybų tikslas 
padėti vaikams, turintiems mokymosi sunkumų, emocinių ir 
elgesio sutrikimų. Į šias tarnybas gali kreiptis patys vaikai, jų 
tėvai, mokytojai ir kiti specialistai, dirbantys su vaikais. Tais 
atvejais, kai tarnybų specialistų pagalbos nepakanka arba 
reikalinga kitokia pagalba, suteikiama išsami informacija apie 
tai, kur tokią pagalbą galima gauti. Pedagoginės-psichologinės 
tarnybos yra savivaldybių išlaikomos įstaigos, todėl psichologinė 
pagalba jose teikiama nemokamai. Žemiau pateikiama 
informacija apie lengviausiai pasiekiamas psichologinės 
pagalbos vaikams ir tėvams tarnybas Lietuvoje. 


PEDAGOGINĖS-PSICHOLOGINĖS TARNYBOS 

AKMENĖS RAJONO - Akmenės r. švietimo sk., L. Petravičiaus aikštė 2, 
Naujoji Akmenė, tel. (8-295) 54840 

ALYTAUS - Žiburio g. 3, Alytus, tel. (8-235) 38500 

BIRŽŲ - Vytauto g. 38, Biržai, tel. (8-220) 34657 

DRUSKININKŲ - Druskininkų švietimo sk., M.K.Čiurlionio g. 78, 
Druskininkai, tel. (8-233) 53272, 45703 

IGNALINOS - Mokyklos g. 9, Ignalina, tel. (8-229) 52600 

KAUNO - V. Putvinskio g. 9, Kaunas, tel. (8-27) 228284, 220081 
KĖDAINIŲ - J. Basanavičiaus g. 99, Kėdainiai, Lel. (8-257) 51346 
KLAIPĖDOS MOKYKLŲ - Debreceno g. 41, Klaipėda, tel. (8-26) 342253 
KRETINGOS RAJONO - Savanorių g. 58, Kretinga, Lel. (8-258) 55510 
MARIJAMPOLĖS - J. Bendoriaus g. 5, Marijampolė, tel. (8-243) 55523 
MAŽEIKIŲ RAJONO - Ventos g. 8a, Mažeikiai, tel. (8-293) 66717 
MOLĖTŲ RAJONO - P Cvirkos g.1, Molėtai,tel. (8-230) 51892, 51692 
PAKRUOJO - Pakruojo r. švietimo sk., Vytauto Didžiojo g. 63, Pakruojis, 
tel. (8-291) 52436 

PANEVĖŽIO - Panevėžio švietimo sk.,Topolių g. 12, Panevėžys, tel. (8-25) 
468881 

PASVALIO RAJONO - Pasvalio r. švietimo sk., Vytauto g. 1, Pasvalys, 

tel. (8-271) 50984 

PLUNGĖS - Vytauto g. 12, Plungė, tel. (8-218) 71496 

RADVILISKIO —- Radvilų g. 6, Radviliškis, tel. (8-292) 52172 

ROKISKIO - J. Biliūno g. 2, Rokiškis, tel. (8-278) 51747 

SKUODO - Skuodo r. švietimo sk., Vilniaus g. 13, Skuodas, tel. (8-216) 
59280 

ŠIAULIŲ MIESTO - Šiaulių švietimo sk., Pakalnės g. 6a, Šiauliai, 

tel. (8-21) 424450, 437564 

ŠIAULIŲ RAJONO - Šiaulių r. švietimo sk., Sukilėlių g. 2, Šiauliai, 

tel. (8-21) 437659 

TELŠIŲ RAJONO - Telšių r. švietimo sk., Daukanto g. 35, Telšiai, tel. (8-294) 
54628 

UKMERGĖS RAJONO - Vytauto g. 63, Ukmergė, tel. (8-211) 62828 
VILNIAUS - A.Vivulskio g. 2/7, Vilnius, tel. (8-22) 650912, 650908 
VISAGINO - Parko g. 14, Visaginas, tel. (8-266) 31350 


PsiCHOLOGINĖ PAGALBA TELEFONU — tai pati anonimiškiausia 
psichologinės pagalbos forma. Prie vienų psichologinės pagalbos 
telefonų budi psichologai, prie kitų — specialiai parengti 
savanoriai. Psichologinės pagalbos telefonu galima kreiptis tiek 
išgyvenant didelę krizę, tiek iškilus paprastoms gyvenimiškoms 
problemoms. Tėvai gali skambinti, iškilus konfliktams su vaiku, 
esant tarpusavio nesutarimams dėl vaikų auklėjimo, norint 
padėti vaikui, susidūrusiam su sunkumais moksle, bendravime 
ir pan. Būtina atkreipti dėmesį į tai, kad Lietuvoje jau veikia 
specialūs psichologinės pagalbos telefonai vaikams ir 
jaunuoliams (,,Vaiko linija" ir ,, Jaunimo linija“). Psichologinės 
pagalbos telefonams Lietuvoje, kaip ir kitose pasaulio šalyse, 
suteiktas 800 paslaugos statusas. Tai reiškia, kad pokalbiai 
šiais telefonais nemokami, ir psichologinė pagalba telefonu yra 
pasiekiama kiekvienam Lietuvos gyventojui. 


PsICHOLOGINĖS PAGALBOS TELEFONŲ NUMERIAI 
Kauno „Jaunimo linija" 8-800 77277 

Kauno psichologinės pagalbos telefonas 8-800 76260 
Klaipėdos ,,Jaunimo linija" 8-800 66366 

Klaipėdos paguodos telefonas 8-800 60700 

Šiaulių anoniminė psichologinė konsultacija telefonu 8-800 11111 
„Vaikų Llelefono linija" 8-800 28800 

Vilniaus anoniminis paauglių ir jaunuolių konsultavimas dėl lytinių ir 
psichologinių problemų 8-800 20022 

Vilniaus ,,Jaunimo linija" 8-300 28888 

Vilniaus psichologinė konsultacija telefonų 8-800 20002 

„Nė vienas gimdytojas neatsikelia ryte, S Kedadiaias padaryti savo 
vaiko gyvenimą nelaimingą. Nė viena motina nesako sau: „Šiandien 
aš priekaištausiu, priekabiausiu ir žeminsiu savo vaiką kiekviena 
proga." Priešingai. Ryte daugelis motinų nutaria: „Šiandien bus taiki 
diena. Jokių raginimų, jokių ginčų, jokios kovos." Tačiau, nepaisant 
gerų ketinimų, nenorimas karas prasideda iš naujo. Vėl mes paste- 
bime, | kad sakome Ganą kurių negalvojame, tonu, kurio nemėgs- 
"tame." 


Haim G. Ginott - žymus amė eri iečių 28 psichologas ir r paieioNĖ“ 
rapeutas, Niujorko universiteto psichologijos profesorius. Ilgametę 
savo konsultacinio ir psichoterapinio darbo su vaikais ir tėvais patirtį 
autorius apibendrino didžiulį populiarumą į įgijusioje trijų knygų seri- 
| joje, kurią pradeda garsioji „Tarp tėvų ir vaiko". Tai praktinis ben- 
dravimo su vaiku vadovėlis tėvams, jame pateikiami konkretūs patari- 
mai bei sąmojingi, išradingi ir dažnai netikėti problemų, su kuriomis 
susiduria visi tėvai, sprendimai. Knygoje taip pat atskleidžiami esmi- 
niai bendravimo su vaikais principai, padedantys tėvams išmokti 
gyventi santarvėje su vaikais, jaučiant abipusę pagarbą ir pasitikėjimą. 
Knyga parašyta taip gyvai ir aiškiai, kad, pradėjus skaityti, sunku nuo | 
josi atsitraukti, kaip nuo intriguojančio romano. Perskaitę nenorėsite | 
jos atidėti į šalį, bet greičiausiai naudositės ja kaip geru gyveni- 
miškųjų situacijų sprendimo patarėju. Šios knygos ištraukas lietuvių 
kalba, skelbtas žurnale „Tavo vaikas", labai palankiai įvertino tiek 
paprasti skaitytojai, ask ss nobis psichologai, psicho- 
terapeutai. 


„Vis iš naujo skaitome pavyzdžius, tokius tikrus ir taip gerai apra- 
šytus, kad kyla noras visa tai Deog ir pakabinti L virš 
kriauklės." 

The Episcopalian 


„Tėvai studijavo vaikų ka EE meną ir taikė į ji EOS Visi mū- 
sų apklaustieji pasirodė esą.;. pe L paras 
The New York Times , 


